ഓവനും ഗ്രില്ലും ഇല്ലെങ്കിലും എങ്ങനെ വീട്ടിൽ വളരെ ഈസിയായി തന്തൂരി ചിക്കൻ തയ്യാറാക്കിയെടുക്കാം. - Kerala Taste Buds\nഹോട്ടലിൽ നിന്ന് കഴിക്കുന്ന തന്തൂരി ചിക്കൻ വീട്ടിൽ നമുക്ക് തയ്യാറാക്കാം. അപ്പോൾ ഈയൊരു തന്തൂരി ചിക്കൻ ഉണ്ടാക്കാൻ എന്തൊക്കെ വേണമെന്ന് നോക്കാം. ഇതിനായി വേണ്ട ചേരുവകൾ എന്തൊക്കെയാണെന്ന് നോക്കാം.\nചിക്കൻ -,500, ഇഞ്ചി – ചെറിയ കഷണം, വെളുത്തുള്ളി –5എണ്ണം, മല്ലിപ്പൊടി – 1 ടേബിൾ സ്പൂൺ, കാശ്മീരി ചില്ലി പൗഡർ – 1 ടേബിൾ സ്പൂൺ, ജീരകപ്പൊടി – 1 ടീസ്പൂൺ, ഗരം മസാലപ്പൊടി – 1/2 ടീസ്പൂൺ, കുരുമുളക്പൊടി – 11/2 ടീസ്പൂൺ, ചെറുനാരങ്ങാനീര് – 1 ടീസ്പൂൺ, തൈര് –4ടേബിൾ സ്പൂൺ, ഉപ്പ് – ആവശ്യത്തിന്, ഉലുവയുടെ ഇല – കുറച്ച്, നല്ലെണ്ണ –2ടേബിൾ സ്പൂൺ, മഞ്ഞൾപ്പൊടി – 1/2 ടീസ്പൂൺ, എണ്ണ –3ടേബിൾ സ്പൂൺ, ബട്ടർ – 11/2 ടേബിൾ സ്പൂൺ .\nആദ്യം തന്തൂരിയാക്കാൻ ആവശ്യമായ വലിയ ചിക്കൻ പീസുകൾ കഴുകി എടുക്കുക. ശേഷം ഒരു ബൗളിൽ ഇട്ട് അതിൽ ഇഞ്ചി വെളുത്തുള്ളി പെയ്സ്റ്റ്, മല്ലിപ്പൊടി, കാശ്മീരി മുളക് പൊടി, ജീരകപ്പൊടി, ഗരം മസാലപ്പൊടി, കുരുമുളക് പൊടി, ചെറുനാരങ്ങാനീര് എന്നിവ ചേർത്ത് മിക്സാക്കുക. ശേഷം തൈരും ഉപ്പും കൂടി ചേർത്ത് മിക്സിക്കുക. പിന്നീട് ഉലുവയുടെ ഇല കൂടി ചേർത്ത് കൈ കൊണ്ട് നല്ല രീതിയിൽ മിക് സാക്കി വയ്ക്കുക. ശേഷം ഒരു ചെറിയ കടായി എടുത്ത് ഗ്യാസിൽ വയ്ക്കുക. അതിൽ2ടേബിൾ സ്പൂൺ നല്ലെണ്ണ ഒഴിച്ച് ചൂടായി വരുമ്പോൾ അര ടീസ്പൂൺ മഞ്ഞൾ പൊടിയിട്ട് മിക്സാക്കിയത് ചിക്കൻ മിക്സിൽ ഒഴിക്കുക. ശേഷം നല്ല രീതിയിൽ മിക്സാക്കി മൂടി ഒരു അര മണിക്കൂർ ഫ്രിഡ്ജിൽ വയ്ക്കുക.\nശേഷം ഒരു പാനെടുത്ത് ഗ്യാസിൽ വയ്ക്കുക. അതിൽ3ടേബിൾ സ്പൂൺ എണ്ണയും ബട്ടറും ഒഴിക്കുക. ശേഷം അത് ചൂടായി വരുമ്പോൾ അതിൽ തയ്യാറാക്കി വച്ച ചിക്കൻ ഓരോന്നായി വയ്ക്കുക. മൂടിവച്ച് വേവിക്കുക. ചിക്കൻ പാകമായി വരുമ്പോൾ മറിച്ചിട്ട് മൂടിവച്ച് വേവിക്കുക.പാകമായ ശേഷം ഗ്യാസ് ഓ ഫാക്കുക.\nപിന്നെ പുകവരുത്താൻ വേണ്ടി ചാർകോൾ നന്നായി ചൂടാക്കിയ ശേഷം ഒരു ചെടിയ വാട്ടിയിൽ ഇടുക. ശേഷം കുറച്ച് എണ്ണ ഒഴിച്ച് പുകവരുമ്പോൾ മൂടിവയ്ക്കുക. കുറച്ച് കഴിഞ്ഞ് തുറന്ന് സെർവ്വിംങ് പാത്രത്തിലേക്ക് മാറ്റുക. അങ്ങനെ നമ്മുടെ സൂപ്പർ തന്തൂരി ചിക്കൻ റെഡി.\nകുട്ടനാട് സ്പെഷൽ താറാവ് റോസ്റ്റ് തനി നാടൻ രീതിയിൽ തയ്യാറാക്കാം.


അഗ്നിപഥിനെതീരെ യുപിയില് പ്രതിക്ഷേധം,യുപിയില് പൊലീസ് സ്റ്റേഷന് ആക്രമിച്ച് തീയിട്ടു – India Vision Media\nഅഗ്നിപഥ് പദ്ധതിയെക്കുറിച്ച് തെറ്റായ വിവരങ്ങൾ പ്രചരിപ്പിക്കുന്ന സോഷ്യൽ മീഡിയ ഗ്രൂപ്പുകളെ നിരീക്ഷിക്കാൻ നിർദ്ദേശം. പൊലീസിനെയും പൊതു സ്വത്തുക്കളെയും ലക്ഷ്യമാക്കിയുള്ള പ്രതിഷേധത്തിൽ ചേരുന്ന സാമൂഹിക വിരുദ്ധരെ നിരീക്ഷിക്കാൻ ഇന്റലിജൻസ് ഏജൻസികൾ പൊലീസിനോട് ആവശ്യപ്പെട്ടു\nലഖ്നൌ | കേന്ദ്രസര്‍ക്കാരിന്‍റെ പുതിയ സൈനിക സേവന പദ്ധതിയായ അഗ്നിപഥിനെ ചൊല്ലിയുള്ള പ്രതിഷേധത്തില് മൂന്നാം ദിവസവും വ്യാപക അക്രമം. യുപിയില് അഗ്നിപഥ് പ്രതിഷേധക്കാര് പൊലീസ് സ്റ്റേഷന് ആക്രമിച്ചു. അലിഗഡിലെ ജട്ടാരി പൊലീസ് സ്റ്റേഷന് അക്രമികള് തീയിട്ടു. പൊലീസ് വാഹനവും പ്രതിഷേധക്കാര് കത്തിച്ചു. ബിഹാറിലും ഹരിയാനയിലും ഇന്നും വ്യാപക അക്രമമുണ്ടായി.\nഉത്തരേന്ത്യന് സംസ്ഥാനങ്ങളില് തുടങ്ങിയ പ്രതിഷേധം തെക്കേഇന്ത്യയിലേക്കും പടരുകയാണ്. സെക്കന്തരാബാദ് റെയില്‍വേ സ്റ്റേഷനില് യുവാക്കളുടെ പ്രതിഷേധം വ്യാപക അക്രമസംഭവങ്ങള്‍ക്ക് വഴിമാറി. റെയില്‍ട്രാക്ക് ഉപരോധിച്ച് പ്രതിഷേധക്കാര് തീയിട്ടു. ട്രെയിനുകള്‍ക്ക് നേരെ കല്ലെറിഞ്ഞു. സ്റ്റേഷനില് നിര്‍ത്തിയിട്ടിരുന്ന ഒരു ട്രെയിന് തീവച്ചു. റെയില് ഓഫീസിലെ ജനല്‍ചില്ലുകളും സ്റ്റാളുകളും അടിച്ച് തകര്‍ത്തു. അക്രമങ്ങള്‍ക്ക് വഴിമാറിയതോടെ പ്രതിഷേധക്കാരെ പിരിച്ചുവിടാന് പൊലീസ് വെടിവച്ചു. പ്രതിഷേധക്കാരില് ഒരാള്‍ക്ക് ഗുരുതരമായി പരിക്കേറ്റു. ഇയാളെ സെക്കന്തരാബാദ് റെയില്‍വേ ആശുപത്രിയിലേക്ക് മാറ്റി.\nസെക്കന്തരാബാദിലൂടെയുള്ള ട്രെയിന് സര്‍വ്വീസുകള് ഉച്ചവരെ മുടങ്ങി. കൂടുതല് പൊലീസ് സ്ഥലത്തെത്തി സ്ഥിതി നിയന്ത്രണവിധേയമാക്കി. സെക്കന്തരാബാദ് സ്റ്റേഷന് പുറത്തും യുവാക്കള് കുത്തിയിരുന്ന് പ്രതിഷേധിച്ചു. പൊലീസ് ലാത്തിവീശാന് ശ്രമിച്ചത് ചിലയിടങ്ങളില് സംഘര്‍ഷങ്ങള്‍ക്ക് വഴിവച്ചു. ബസുകള്‍ക്ക് നേരെ കല്ലേറുണ്ടായി. സംഘടനകളുടെ പിന്‍ബലമില്ലാതെ യുവാക്കള് തന്നെ സംഘടിച്ച് എത്തിയാണ് പ്രതിഷേധിക്കുന്നത്. ഹൈദരാബാദിലും ആന്ധ്രയിലും വ്യാപക പ്രതിഷേധങ്ങള്‍ക്ക് സാധ്യതയുണ്ടെന്ന് മുന്നറിയിപ്പുണ്ട്. ഹൈദരാബാദ് റെയില്‍വേസ്റ്റേഷനില് സുരക്ഷ വര്‍ധിപ്പിച്ചു.\nഅഗ്നിപഥ് പദ്ധതിയെക്കുറിച്ച് തെറ്റായ വിവരങ്ങൾ പ്രചരിപ്പിക്കുന്ന സോഷ്യൽ മീഡിയ ഗ്രൂപ്പുകളെ നിരീക്ഷിക്കാൻ നിർദ്ദേശം. പൊലീസിനെയും പൊതു സ്വത്തുക്കളെയും ലക്ഷ്യമാക്കിയുള്ള പ്രതിഷേധത്തിൽ ചേരുന്ന സാമൂഹിക വിരുദ്ധരെ നിരീക്ഷിക്കാൻ ഇന്റലിജൻസ് ഏജൻസികൾ പൊലീസിനോട് ആവശ്യപ്പെട്ടു.ഡിഫൻസ് പരീക്ഷാ തയ്യാറെടുപ്പുകൾക്കായി കോച്ചിംഗ് ഇൻസ്റ്റിറ്റ്യൂട്ടുകളുടെ സോഷ്യൽ മീഡിയ അക്കൗണ്ടുകൾ നിരീക്ഷിക്കാനാണ് നിർദ്ദേശം. സ്ഥാപനങ്ങളുടെ ഉടമകളുമായി സംസാരിക്കാനും അഗ്നിപഥ് റിക്രൂട്ട്‌മെന്റ് സ്കീമിനെക്കുറിച്ചുള്ള അവരുടെ സംശയങ്ങൾക്ക് വ്യക്തത വരുത്താനും ആവശ്യപ്പെട്ടിട്ടുണ്ട്. സമാധാനം നിലനിർത്താൻ വിദ്യാർത്ഥികളോട് അഭ്യർത്ഥിക്കാനും ഗ്രൗണ്ടിൽ പ്രവർത്തിക്കുന്ന ജീവനക്കാർക്ക് നിർദ്ദേശം നൽകിയിട്ടുണ്ടെന്ന് ഒരു മുതിർന്ന ഉദ്യോഗസ്ഥൻ പറഞ്ഞു.\nIn UP's Aligarh,acar insideapolice outpost set on fire by mob agitating against Agnipath scheme. The outpost was vandalised by the miscreants. pic.twitter.com/vcsob4UYQN\nഅഗ്നിപഥ് പദ്ധതിക്കെതിരായ പ്രതിഷേധത്തിൽ സമരക്കാർ ബിജെപി നേതാവിൻ്റെ വീട് തകർത്തു. ബീഹാർ ബിജെപി പ്രസിഡൻ്റും എംപിയുമായ സഞ്ജയ് ജയ്സ്വാളിൻ്റെ വീടാണ് പ്രതിഷേധക്കാർ തകർത്തത്. ഇന്ന് തന്നെ ഉപ മുഖ്യമന്ത്രി രേണു ദേവിയുടെ വീടും പ്രതിഷേധക്കാർ തകർത്തിരുന്നു. വീട് അഗ്നിക്കിരയാക്കാനായിരുന്നു സമരക്കാർ ശ്രമിച്ചതെന്ന് സഞ്ജയ് ജയ്സ്വാൾ പറഞ്ഞു


പൊതു വിദ്യാലയങ്ങൾക്ക് പുതു ചരിത്രം!\nതിരുവനന്തപുരം:പൊതു വിദ്യാലയങ്ങളെ അവജ്ഞയോടെ കണ്ടിരുന്ന കാലം കഴിഞ്ഞു.ഇന്ന് പൊതുവിദ്യാലയങ്ങൾ പുതു ചരിത്രം എഴുതുകയാണ്.കഴിഞ്ഞ വര്ഷങ്ങളേക്കാൾ കൂടുതൽ കുട്ടികൾ ഈ വർഷം സർക്കാർ സ്കൂളുകളിൽ പ്രവേശനം നേടി. കഴിഞ്ഞ വര്‍ഷത്തേക്കാള് 32,349 കുട്ടികളുടെ വര്‍ധനവാണു ഈ അധ്യയനവര്‍ഷം പൊതുവിദ്യാലയങ്ങളിൽ ഉണ്ടായതായതെന്ന് മുഖ്യമന്ത്രി പിണറായി വിജയന് വ്യക്തമാക്കി.\nകഴിഞ്ഞ രണ്ടു വർഷത്തിനുള്ളിൽ 331,179 കുട്ടികൾ പ്രവേശനം നേടി. ലോകോത്തര നിലവാരമുള്ള വിദ്യാഭ്യാസം നമ്മുടെ കുട്ടികള്‍ക്കു നല്കുക എന്നതാണ് സർക്കാരിന്റെ ലക്ഷ്യമെന്നും അദ്ദേഹം ഫേസ്ബുക്കിൽ കുറിച്ചു.\nപോസ്റ്റിന്റെ പൂർണ രൂപം;\nപൊതുവിദ്യാലയങ്ങള് ഇത്തവണ ചരിത്രമെഴുതിയിരിക്കുന്നു. കാല് നൂറ്റാണ്ടായി തുടരുന്ന കുട്ടികള് കുറയുന്നു എന്ന പ്രവണത അവസാനിപ്പിച്ചു. കഴിഞ്ഞവര്‍ഷത്തേക്കാള് 32,349 കുട്ടികളുടെ വര്‍ധനവ് ഈ അധ്യനവര്‍ഷം ഉണ്ടായി. പൊതുവിദ്യാലയങ്ങളില് 1.85.971 വിദ്യാര്‍ത്ഥികളാണ് ഇക്കുറി പുതുതായി പ്രവേശനം നേടിയത്.\nകഴിഞ്ഞവര്‍ഷം 1,45,208 പേര്. രണ്ടുവര്‍ഷത്തിനുള്ളില് പുതുതായി പ്രവേശനം നേടിയവരുടെ എണ്ണം 3,31,179 വരും. ഇതും ചരിത്രമാണ്. എല്ലാ സ്കൂളുകളിലും ഒന്നാം ക്ലാസില് കുട്ടികള് കൂടി. സര്‍ക്കാര് സ്കൂളില് എല്ലാ ക്ലാസിലും കുട്ടികളുടെ എണ്ണം കൂടിയതും അഭിമാനകരാമയ നേട്ടമാണ്.\nപൊതുവിദ്യാഭ്യാസസംരക്ഷണ‍യജ്ഞത്തിന്റെ രണ്ടാം വര്‍ഷം തന്നെ ചരിത്രനേട്ടം സ്വന്തമാക്കാന് നമുക്ക് സാധിച്ചിരിക്കുന്നു. ലോകോത്തരനിലവാരമുള്ള വിദ്യാഭ്യാസം നമ്മുടെ കുട്ടികള്‍ക്കും സാധ്യമാക്കുക എന്ന ലക്ഷ്യമാണ് സര്‍ക്കാരിനുള്ളത്. ഹൈടെക് ക്ലാസ്റൂം, അന്താരാഷ്ട്രാനിലവാരമുള്ള സ്കൂളുകള്, വിദ്യാലയങ്ങള്‍ക്ക് ഇന്റര്‍നെറ്റ് കണക്റ്റിവിറ്റി, മികച്ച ലൈബ്രറി തുടങ്ങി വലിയ പദ്ധതികള്. സ്കൂള് തുറക്കും മുമ്പെ പാഠപുസ്തകവും യൂണിഫോമും . പ്രഖ്യാപിച്ചവ സമയബന്ധിതമായി നടപ്പാക്കാനായി എന്നതാണ് നേട്ടം\nവിദ്യാലയങ്ങളുടെ പൊതു അന്തരീക്ഷത്തിലും മാറ്റം വരുത്താനായി എന്നതും നേട്ടമാണ്. കുട്ടികളെ ജീവിതപാഠം പഠിപ്പിക്കുന്ന ഇടങ്ങളാക്കി പള്ളിക്കൂടങ്ങളെ മാറ്റി. പല സ്കൂളുകളിലും മനോഹരമായ പച്ചക്കറി തോട്ടങ്ങളുണ്ട്. സ്വന്തം തോട്ടത്തിലെ പച്ചക്കറി തന്നെ ഉച്ചഭക്ഷണത്തിനുള്ള വിഭവമായി. പരിസ്ഥിതി സംരക്ഷണത്തിലും മറ്റും മാതൃകാപരമായ ഇടപെടലുകള് കൊച്ചു കുട്ടികള് നടത്തുന്നു. ചുറ്റുപാടുകളെ നിര്‍ന്നിമേഷരായി നോക്കികാണുന്നതിനപ്പുറം ചിന്തിക്കുന്ന ഒരു തലമുറയിലേക്ക് ഈ കുരുന്നുകള് ചുവടുവെച്ചു തുടങ്ങി.\nമാറ്റം ഉള്‍ക്കൊണ്ട് , സ്വയം പഠിച്ച് അത് പകര്‍ന്നു നല്‍കി നല്ല കലാലയഅന്തരീക്ഷം സൃഷ്ടിക്കുന്നതില് അധ്യാപകസമൂഹത്തിനും നിര്‍ണ്ണായകപങ്കുണ്ട്. ആ ഉത്തരവാദിത്തം നിര്‍വ്വഹിക്കാന് എല്ലാവരോടും അഭ്യര്‍ത്ഥിക്കുന്നു.\nപൊതുവിദ്യാഭ്യാസസംരക്ഷണയജ്ഞത്തെ വലിയ ക്യാമ്പയിനാക്കി ഏറ്റെടുത്ത വിജയിപ്പിച്ച എല്ലാ വിഭാഗം ജനങ്ങള്‍ക്കും അവകാശപ്പെട്ടതാണ് ഈ നേട്ടം. എല്ലാവരേയും സംസ്ഥാനസര്‍ക്കാര് സ്നേഹപൂര്‍വ്വം അഭിവാദ്യം ചെയ്യുന്നു.\nBe the first to comment on "പൊതു വിദ്യാലയങ്ങൾക്ക് പുതു ചരിത്രം!"


സൂപ്പർ ഓവറിൽ എന്തുകൊണ്ട് ഇഷാനെ ഇറക്കിയില്ല? വിവാദങ്ങൾക്കിടെ പ്രതികരിച്ച് മുംബെെ ടീം മാനേജ്‌മെന്റ്-Ishan Kishan was tired, we had faith in senior players to bat well in Super Over: Mahela Jayawardene\n“അവരുടെ ബൗളിംഗിനെ സമ്മർദ്ദത്തിലാക്കാൻ അദ്ദേഹത്തിന് കഴിയുമെന്ന് ഞങ്ങൾക്കറിയാമായിരുന്നു. അദ്ദേഹം അത് നന്നായി ചെയ്തു, ചില നല്ല ഷോട്ടുകൾ കളിച്ചു,” ജയവർധനെ പറഞ്ഞു\nUpdated: September 29, 2020 6:22:03 pm\nIPL 2020 MI vs RCB: Ishan Kishan: ബാംഗ്ലൂരിനെതിരായ മത്സരം സൂപ്പർ ഓവറിലേക്ക് പോയപ്പോൾ ബാറ്റ് ചെയ്യാൻ ഇഷാൻ കിഷനെ അയക്കാതിരുന്ന മുംബൈ ഇന്ത്യൻസിന്റെ തീരുമാനം പലരെയും അത്ഭുതപ്പെടുത്തി. എന്നാൽ എന്താണ് ഈ തീരുമാനത്തിന് കാരണമെന്ന് ടീമിന്റെ മുഖ്യപരിശീലകൻ മഹേല ജയവർധനെ തന്നെ വ്യക്തമാക്കുകയാണ് ഇപ്പോൾ.\nവിക്കറ്റ് കീപ്പർ ബാറ്റ്സ്മാനായ ഇഷാൻ കിഷൻ മുംബൈയ്ക്ക് വേണ്ടി 99 റൺസ് നേടിയാണ് പുറത്തായത്. മുംബൈ ഇന്ത്യൻസിന്റെ സ്കോർ 202 റൺസിലെത്തിച്ചത് ഇഷാനും 60 റൺസ് നേടിയ കീറോൺ പൊള്ളാർഡുമാണ്.\nഅവസാനം ഇരുടീമുകളും 202 റൺസ് വീതം നേടിയതോടെ മത്സരം സൂപ്പർ ഓവറിലേക്ക് കടന്നു. സൂപ്പർ ഓവറിൽ മുംബൈ ഏഴ് റൺസ് നേടിയപ്പോൾ ബാംഗ്ലൂർ 11 റൺസാണ് നേടിയത്. സൂപ്പർ ഓവറിൽ ഇഷാനെ മുംബൈ ഇറക്കിയില്ല. പൊള്ളാർഡിനൊപ്പം ഹാർദിക് പാണ്ഡ്യയെ അയയ്ക്കാൻ തീരുമാനിക്കുകയായിരുന്നു.\nRead More: IPL 2020, RCB vs MI Live Score: സെഞ്ചുറി തികയ്ക്കാനാവാതെ ഇഷാൻ, സൂപ്പർ ഓവറിൽ ജയം നേടി ബാംഗ്ലൂർ\nപരിചയ സമ്പന്നരായ കളിക്കാരിൽ തങ്ങൾക്ക് വിശ്വാസമുണ്ടായിരുന്നതിനാലാണ് പാണ്ഡ്യയെയും പൊള്ളാർഡിനെയും ഇറക്കിയതെന്നാണ് ഇതിനെക്കുറിച്ച് ജയവർധനെ വിശദീകരിക്കുന്നത്. സൂപ്പർ ഓവറിൽ നവദീപ് സൈനിയുടെ ബോളിങ്ങിനെ നേരിട്ട മുംബൈക്ക് ഏഴ് റൺസ് മാത്രമേ നേടാനായിരുന്നുള്ളൂ. മത്സരത്തിനിടെ തന്റെ എല്ലാ ഊർജവും സമർപിച്ച ഇഷാൻ കിഷന് ക്ഷീണം അനുഭവപ്പെട്ടതായും ജയവർധനെ പറഞ്ഞു.\n“ആർക്കും കാണാൻ കഴിയുന്നതാണ്, അദ്ദേഹം (കിഷൻ) ആ നിമിഷം വളരെ ക്ഷീണിതനായിരുന്നു, ഞങ്ങൾ‌ക്ക് പോയി ബാറ്റ് ചെയ്യാൻ കഴിയുന്ന പുതിയ രണ്ട് പേരെ ആവശ്യമുണ്ടെന്ന് ഞങ്ങൾ ചിന്തിക്കുകയായിരുന്നു,” മത്സരത്തിനു ശേഷമുള്ള പത്രസമ്മേളനത്തിൽ ജയവർധനെ പറഞ്ഞു.\nRead More: തീ…തീ…തീ… അസാധ്യസമയത്തും രക്ഷകനാകും; രാഹുൽ തെവതിയ നമ്മൾ വിചാരിച്ച ആളല്ല\n“ഇതിനെക്കുറിച്ച് പറയാൻ വളരെ എളുപ്പമാണ്, എന്നാൽ പൊള്ളാർഡും ഹർദിക്കും മുൻ കാലങ്ങളിൽ ഈ സൂപ്പർ ഓവറുകൾ മികച്ച രീതിയിൽ കൈകാര്യം ചെയ്തിരുന്നു. പരിചയസമ്പന്നരായ രണ്ട് പേരും അത് ചെയ്യാൻ കഴിവുള്ളവരാണ്. അതിനാൽ ഈ സാഹചര്യത്തിൽ ഒരു ചാൻസ് എടുക്കുന്നു, അത് രണ്ട് വഴികളിലൂടെയും പോകുമായിരുന്നു. ഞങ്ങൾക്ക് 10-12 റൺസ് ഉണ്ടായിരുന്നെങ്കിൽ എന്തെങ്കിലും സംഭവിക്കാമായിരുന്നു,” ജയവർധനെ വിശദീകരിച്ചു.\nകിഷൻ നല്ല അവസ്ഥയിൽ ആയിരുന്നില്ലെന്ന് മുംബൈ നായകൻ രോഹിത് ശർമയും കൂട്ടിച്ചേർത്തു. “അദ്ദേഹം പുറത്താക്കപ്പെട്ടു, സുഖമുണ്ടായിരുന്നില്ല. ഞങ്ങൾ‌ക്ക് അദ്ദേഹത്തെ അയയ്‌ക്കാൻ കഴിയുമെന്ന് ഞങ്ങൾ വിചാരിച്ചു, പക്ഷേ അയാൾ നല്ല അവസ്ഥയിലായി തോന്നുന്നില്ല, ഹാർ‌ദിക് ലോംഗ് ബോൾ‌സ് അടിക്കുന്നതിൽ ഞങ്ങൾ വിശ്വസിക്കുന്ന ഒരാളാണ്, പക്ഷേ അത് പുറത്തുവരുന്നില്ല,” രോഹിത് പറഞ്ഞു.\nRead More: അവൻ ആരുടെയും പിൻഗാമിയല്ല, ‘ഇന്ത്യൻ ക്രിക്കറ്റിന്റെ സഞ്ജുവാണ്’; മലയാളി താരത്തിന് പ്രശംസയുമായി പ്രമുഖർ\nജസ്പ്രീത് ബുംറയുടെ ബൗളിങ്ങ് വച്ച് ആ ഏഴ് റൺസ് പ്രതിരോധിക്കുക എന്നത് വളരെ എളുപ്പമാവേണ്ടതായിരുന്നെന്നും ജയവർധനയ്ക്ക് സമ്മതിക്കേണ്ടി വന്നു.\n“ഞങ്ങൾ കുറച്ച് സ്മാർട്ട് ഷോട്ടുകൾ കളിച്ചുവെന്ന് ഉറപ്പാക്കേണ്ടതുണ്ടായിരുന്നു, തുടക്കത്തിലെ ബൗണ്ടറികൾ കണ്ടെത്തണമായിരുന്നു. ഞങ്ങൾക്ക് അത് കഴിയില്ല. ഞങ്ങൾക്ക് ഒന്ന് നേടാൻ കഴിഞ്ഞിരുന്നു. പക്ഷേ ബുംറ പന്തെറിഞ്ഞപ്പോൾ അവർക്ക രണ്ട് ബൗണ്ടറികൾ സാധ്യമാക്കാനായി. ബുംറയുടെ ബൗളിങ് വച്ച് പ്രതിരോധിക്കാൻ കഴിയുന്നതായിരുന്നു ആ ഓവർ”\nനേരത്തെ വിക്കറ്റ് നഷ്ടമായപ്പോൾ കളിയെ ആഴമേറിയതാക്കുക എന്നതാണ് കിഷന്റെ സന്ദേശം എന്ന് ജയവർധന പറഞ്ഞു.\n“മിഡിൽ ഓർഡറിൽ, അദ്ദേഹം ഇന്നിംഗ്സ് കഴിയുന്നത് വരെ ബാറ്റ് ചെയ്യുന്നുവെന്ന് ഉറപ്പാക്കണമെന്ന് ഞങ്ങൾ ആഗ്രഹിച്ചു. അവരുടെ ബൗളിംഗിനെ സമ്മർദ്ദത്തിലാക്കാൻ അദ്ദേഹത്തിന് കഴിയുമെന്ന് ഞങ്ങൾക്കറിയാമായിരുന്നു. അദ്ദേഹം അത് നന്നായി ചെയ്തു, ചില നല്ല ഷോട്ടുകൾ കളിച്ചു,” ജയവർധനെ പറഞ്ഞു.\nRead More: Ishan Kishan was tired, we had faith in senior players to bat well in Super Over: Mahela Jayawardene\nCricketIndian Premier LeagueIPLipl 2020\nWeb Title: Head coach mahela jayawardene on not sending ishan kishan in super over mumbai indians vs rcb


02: 39 PM\nകൊല്ലം: മൂന്നാറിലെ വഴിയോരങ്ങളില് അലഞ്ഞ് നടന്നിരുന്ന ഒരു തെരുവ് നായയുടെ ജീവിതം ഇങ്ങിനെ മാറുമെന്ന് ആരും ഓര്‍ത്തുകാണില്ല. ഇനി അവന് കഴിയുക സ്വറ്റ്‌സര്‍ലന്‍ഡില് രണ്ട് സായിപ്പന്‍മാരുടെ അരുമയായിട്ടാണ്. കേരളം സന്ദര്‍ശിക്കാനെത്തിയ ജോണിയും അലനും മൂന്നാറിലെ\nമുംബൈ: വിശ്രമ വേള ആഘോഷമാക്കിയപ്പോള് വനിതാ ഡ്രൈവര്‍ക്ക് നഷ്ടപ്പെട്ടത് മോഹിച്ചു കിട്ടിയ ജോലി. നവി മുംബൈ മുന്‍സിപ്പല് ട്രാന്‍സ്‌പോര്‍ട്ട് ബസിലെ ഡ്രൈവറായ യോഗിത മാണെയ്ക്കാണ് വിശ്രമസമയത്ത് യൂണിഫോമില് നൃത്തം ചെയ്തതിന് ജോലി നഷ്ടമായിരിക്കുന്നത്. ഘണ്‍സോലി ഡ\nതിരുവനന്തപുരം: വിവാഹച്ചടങ്ങില് പൗരത്വ നിയമ ഭേദഗതിയ്‌ക്കെതിരെ പ്രതിഷേധ പ്രകടനം നടത്തി വരന്. പ്ലക്കാര്‍ഡും കയ്യിലേന്തി, ഒട്ടകപ്പുറത്താണ് വരന് ഹാജ ഹുസൈന് തന്റെ വിവാഹത്തിനെത്തിയത്. തിരുവനന്തപുരം നഗരത്തില് നിന്നും 20 കിലോമീറ്റര് അകലെയുള്ള വഴിമുക്കില\nനാം ചാരിറ്റബിള് ട്രസ്റ്റിന്റെ 2020ലെ കലണ്ടര് ശ്രദ്ധ നേടുന്നു. ഫോട്ടോഗ്രാഫര് ജി വെങ്കിട്ട് റാം ഡിസൈന് ചെയ്ത കലണ്ടറാണ് വൈറലാകുന്നത്. വിഖ്യാത ചിത്രകാരന് രാജാ രവിവര്‍മ്മയുടെ ചിത്രങ്ങളെ ദക്ഷിണേന്ത്യന് നടിമാരെയും നര്‍ത്തകികളെയും ഉപയോഗിച്ച് പുന:സൃഷ്ടി\nരാവിലെ പൈപ്പ് തുറക്കുമ്പോള് മദ്യം ചീറ്റിയൊഴുകി വന്നാല് എന്തായിരിക്കും കുടിയന്‍മാരുടെ മനോനില. ഏത് പൈപ്പ് തുറന്നാലും വെള്ളം കലര്‍ത്തി നേര്‍പ്പിച്ച മദ്യം ഒഴുകിവരുന്നു. ഇത് ഭാവനയില്ല. യഥാര്‍ത്ഥത്തില് സംഭവിച്ചതാണ്. തൃശൂരിലെ ചാലക്കുടിയിലാണ് കുടിയന്‍മാര്\nസൂറത്ത്: ഗുജറാത്തിലെ സൂറത്തില് വധുവിന്റെ മാതാവും വരന്റെ പിതാവും ഒളിച്ചോടി. യൗവനത്തിലെ പ്രണയിതാക്കളായിരുന്ന ഇവര് വര്‍ഷങ്ങള്‍ക്ക് ശേഷം വീണ്ടും കണ്ടുമുട്ടിയതാണ് വഴിത്തിരിവായത്. മാതാപിതാക്കള് ഒളിച്ചോടിയതോടെ മക്കളുടെ വിവാഹം മുടങ്ങി. ഫെബ്രുവരി രണ്ടാമത്ത\nസോഷ്യല് മീഡിയയില് കണ്ണീരാവുകയാണ് ഈ കുഞ്ഞു പെണ്‍കുട്ടിയുടെ ചിത്രം. ഓസ്‌ട്രേലിയയിലെ കാട്ടുതീ അണയ്ക്കാന് ഇറങ്ങിപ്പുറപ്പെട്ട് ജീവത്യാഗം ചെയ്ത ആന്‍ഡ്രൂ എന്ന സൈനികന്റെ മകള്. അച്ഛന്റെ ശവസംസ്‌കാരച്ചടങ്ങുകള്‍ക്കിടെ അച്ഛന് അണിഞ്ഞിരുന്ന ഹെല്‍മെറ്റ് സ്വന്തം\nകൊഴിയുകയും വീണ്ടും തഴച്ചുവളരുകയും ചെയ്യുന്ന വൃക്ഷത്തിലെ ഇലകള് പോലെയാണ് മനുഷ്യന്റെ തലമുറകള്. ഭൂമിയിലെ ഏറ്റവും വലിയ അത്ഭുതമെന്ന് വിശേഷിപ്പിക്കപ്പെടുന്ന മനുഷ്യന് പോലും ഇത്രയും നിസ്സാരമായി ജീര്‍ണിച്ചില്ലാതാകുമ്പോള്, ചിലതെല്ലാം ഈ മരണത്തെയും ജീര്‍ണിക്ക\nന്യൂഡല്‍ഹി: മലയാളിയായ ഡോ. ജോണ് ജോസഫ് കേന്ദ്ര പരോക്ഷനികുതി-കസ്റ്റംസ്‌ബോര്‍ഡിന്റെ (സിബിഐസി) മേധാവിയായി നിയമിതനായി. നിലവില് സിബിഐസി അംഗവും ധനമന്ത്രാലയത്തില് അഡീഷണല് സെക്രട്ടറിയുമാണ് ജോണ് ജോസഫ്. കോട്ടയം കുറിച്ചിത്താനം സ്വദേശിയായ ജോണ് ജോസഫ് ഏറെക്കാല\nആനയും പാപ്പാനും തമ്മിലുള്ള സ്‌നേഹബന്ധത്തിന്റെ ഊഷ്മളത പകരുന്ന ചിത്രങ്ങള് വൈറലാകുന്നു. മലയാലപ്പുഴ രാജന് എന്ന ആനയും അവന്റെ പാപ്പാനായ മണികണ്ഠന്റെയും സ്‌നേഹത്തിന്റെ ചില നിമിഷങ്ങള് ആരോ ക്യാമറയില് പകര്‍ത്തിയതാണ് സോഷ്യല് മീഡിയയില് തരംഗമാകുന്നത്. ഗോപാലശ


PSC explanation on exam fraud case-പിഎസ്‌സി പരീക്ഷ ക്രമക്കേട്: ആദ്യ റാങ്കുകാരെ കുറിച്ച് വിശദമായ അന്വേഷണം നടത്തും\nപൊലീസ് അന്വേഷണം പൂർത്തിയാകുന്നത് വരെ റാങ്ക് ലിസ്‌റ്റുകളിൽ നിന്ന് നിയമന നടപടികൾ നിറുത്തിവയ്‌ക്കാൻ തീരുമാനിച്ചു\nUpdated: August 6, 2019 1:33:57 pm\nതിരുവനന്തപുരം: പരീക്ഷ ക്രമക്കേടുമായി ബന്ധപ്പെട്ട പരാതിയിൽ സത്യസന്ധമായ അന്വേഷണം നടത്തിയെന്ന് പിഎസ്‌സി. യൂണിവേഴ്സി‌റ്റി കോളേജിലെ കുത്ത് കേസിൽ പ്രതികളുടെ ഫോൺ രേഖകൾ പരിശോധിച്ചതിൽ നിന്നാണ് ഇവർ പി.എസ്.സി പരീക്ഷയിൽ തട്ടിപ്പ് നടത്തിയെന്ന് ബോധ്യപ്പെട്ടതെന്ന് പിഎസ്‌എസി ചെയർമാൻ എം.കെ.സക്കീർ വ്യക്തമാക്കി.\nആദ്യ നൂറ് റാങ്കുകളിൽ പെട്ടവരെക്കുറിച്ച് വിശദമായ അന്വേഷണം ഉണ്ടാകും. ഇവരുടെ കോൾ വിവരങ്ങൾ സൈബർ സെല്ലിനോട് ആവശ്യപ്പെട്ടിട്ടുണ്ട്. പൊലീസ് അന്വേഷണം പൂർത്തിയാകുന്നത് വരെ റാങ്ക് ലിസ്‌റ്റുകളിൽ നിന്ന് നിയമന നടപടികൾ നിറുത്തിവയ്‌ക്കാൻ തീരുമാനിച്ചതായും അദ്ദേഹം പറഞ്ഞു.പി.എസ്.സി പരീക്ഷയ്ക്കായി നൽകിയ പ്രൊഫൈലിൽ നൽകിയ മൊബൈൽ ഫോൺ നമ്പർ കേന്ദ്രീകരിച്ചുള്ള അന്വേഷണത്തിലാണ് മൂന്നുപേരുടെ ഫോണിലൂടെ 90 ഓളം മെസേജുകൾ പോയതായി കണ്ടെത്തിയത്.\nപിഎസ്‌സിയുടെ വിശ്വാസ്യതയ്ക്ക് കോട്ടം തട്ടിയിട്ടില്ലെന്നുംം ചെയർമാന്റെ വിശദീകരണം. ആരോപണ വിധേയർക്കൊപ്പം പരീക്ഷ എഴുതിയവരുടെ മൊഴിയെടുത്തുവെന്നും, ക്രമക്കേട് നടന്നട്ടില്ലെന്നായിരുന്നു ഇൻവിജിലേറ്റർ ഉൾപ്പടെയുള്ളവരുടെ മൊഴിയെന്നും ചെയർമാൻ വ്യക്തമാക്കി. ഇതേതുടർന്നാണ് പ്രതികളുടെ ഫോൺ രേഖകൾ പരിശോധിക്കാൻ തീരുമാനമായത്.\nഅന്വേഷണത്തിൽ പ്രതികളുടെ ഫോണിലേക്ക് നിരന്തരം സന്ദേശങ്ങൾ വന്നതായി കണ്ടെത്തി. പരീക്ഷ നടന്ന മണിക്കൂറിൽ തന്നെയാണ് സന്ദേശങ്ങൾ എത്തിയത്. രണ്ട് നമ്പരുകളിൽ നിന്നാണ് സന്ദേശം എത്തിയത്.\nഇതേതുടർന്ന് പി.എസ്.സിയുടെ ചട്ടമനുസരിച്ച് ഇവരെ പരീക്ഷയിൽ അയോഗ്യരാക്കാൻ തീരുമാനിച്ചു. കേസെടുത്ത് കൂടുതൽ അന്വേഷണം നടത്താൻ പൊലീസിനോട് ശുപാർശ ചെയ്‌തതായും അദ്ദേഹം കൂട്ടിച്ചേർത്തു. അന്വേഷണം കൂടുതൽ ആളുകളിലേക്ക് വ്യാപിപ്പിക്കാനും തീരുമാനിച്ചു. പി.എസ്.സി പരീക്ഷകളിൽ യാതൊരു വിധ ക്രമക്കേടുകളും അനുവദിക്കില്ല.ചോദ്യപേപ്പർ ചോർന്നുവെന്ന ആരോപണം അടക്കം അന്വേഷിക്കുമെന്നും അദ്ദേഹം വ്യക്തമാക്കി.\nWeb Title: Psc explanation on exam fraud case\nശ്രീറാം വെങ്കിട്ടരാമന് ജാമ്യം; മദ്യപിച്ചിരുന്നു എന്ന് തെളിയിക്കാൻ സാധിച്ചില്ല


All my characters are good says Anumol - Malayalam Filmibeat\n5 min ago ശോഭനയുടെ നിർദ്ദേശപ്രകാരമാണ് മണിച്ചിത്രത്താഴിൽ ആ നടനെ കാസ്റ്റ് ചെയ്തത്, വെളിപ്പെടുത്തി ഫാസിൽ\n9 min ago ജീവയെക്കുറിച്ച് അപര്‍ണ്ണ തോമസ്, കാമുകന് ഭര്‍ത്താവായി, ഇപ്പോ ഒരുമിച്ച് പരിപാടി അവതരിപ്പിക്കുന്നു\n34 min ago ഗ്ലാമറസ് റോളുകളില് നിന്നും എന്നെ രക്ഷിച്ചത് ആ നടന്, തുറന്നുപറഞ്ഞ് നടി സീമ\n36 min ago ആ സത്യം അമല പോളിന് അറിയില്ലായിരുന്നു, അനു സിത്താരയുടെ വാക്ക് കേട്ട് അമ്പരന്ന് നടി\n| Published: Saturday, November 21, 2015, 16:03 [IST]\nമലയാളത്തില് മികച്ച വിജയം നേടിയ ഷട്ടറിന്റെ റീമേക്കില് അഭിനയിച്ച സന്തോഷത്തിലാണ് അനു മോള്. മലയാളത്തില് സജിത മഠത്തില് അവതരിപ്പിച്ച കഥാപാത്രത്തെ ഒട്ടും മോശപ്പെടുത്താതെ അനുവും ഭംഗിയാക്കിയിട്ടുണ്ട്.\nഎന്നാല് തന്റെ കരിയറിലെ ഏറ്റവും മികച്ച കഥാപാത്രം ഇതാണെന്ന് പറയരുതെന്ന് അനുമോള്. എല്ലാം മികച്ചതാണ്. ഇതും മികച്ചതാണ്- മനോരമയ്ക്ക് നല്‍കിയ അഭിമുഖത്തില് അനു മോള് സംസാരിക്കുന്നു.\n15 ദിവസം ചെന്നൈയിലാരുന്നു ഷൂട്ട്. അഭിനയ മികവിലേക്ക് വേണ്ട ഒരുപാട് പാഠങ്ങള് പഠിപ്പിച്ച ദിവസങ്ങള്. പക്ഷെ അതിനെക്കാള് ഉപരി സത്യരാജ് എന്ന അഭിനേതാവിന്റെ വ്യക്തിത്വത്തെ കുറിച്ചാണ് എടുത്ത് പറയേണ്ടത്. ജീവിതത്തിലേക്ക് ഉള്‍ക്കൊള്ളേണ്ടത്. അദ്ദേഹത്തിന്റെ വിനയമാണ് അത്ഭുതപ്പെടുത്തിയത്. എത്ര ഉയരങ്ങളിലേക്കെത്തിയാലും ഒരു മനുഷ്യന് എങ്ങനെ സഹജീവികളോട് പെരുമാറണം എന്ന് അദ്ദേഹത്തെ കണ്ട് പഠിക്കണം\nഫിലിം എഡിറ്റര് ആന്റണിയാണ് ചിത്രത്തിന്റെ സംവിധായകന്. എഡിറ്റിങ് പശ്ചാത്തലത്തെ കുറിച്ച് അറിവുള്ളതുകൊണ്ടായിരിക്കാം, ഞാന് കണ്ടതില് വച്ച് ഏറ്റവും കൂള് ഡയറക്ടറാണ് അദ്ദേഹം. ആദ്യ സിനിമ ചെയ്യുന്നതിന്റെ സമ്മര്‍ദ്ദമില്ലാതെ ടീമിനെ നയിച്ചു.\nസ്ത്രീകളോട് തമിഴകം കാണിക്കുന്ന ബഹുമാനത്തെ കുറിച്ച് അറിയാമല്ലോ. സെറ്റും അങ്ങനെതന്നെയായിരുന്നു. ഉള്ളിലെ സ്‌നേഹവും ബഹുമാനവും അവര് നമ്മളോട് കാണിക്കും. ലിംഗപരമായ വിവേചനം എനിക്ക് മലയാളത്തിലോ തമിഴിലോ നേരിടേണ്ടി വന്നിട്ടില്ല.\nമലയാളത്തില് സജിത മഠത്തില് ചെയ്ത വേഷം തമിഴില് ചെയ്യുമ്പോള് ഒത്തിരി പേടിയുണ്ടായിരുന്നു. ഓഫര് വന്നപ്പോള് തന്നെ സജിത ചേച്ചിയെ വിളിച്ചു പറഞ്ഞു. നീ ധൈര്യമായി ചെയ്യ് എന്ന് ചേച്ചി പറഞ്ഞു. പക്ഷെ അപ്പോഴും എനിക്ക് പേടിയുണ്ടായിരുന്നു. റീമേക്കാകുമ്പോള് സജിത ചേച്ചിയുടെ അഭിനയവുമായി എന്നെ താരതമ്യം ചെയ്യപ്പെടും\nഈ വേഷത്തിന് വേണ്ടി എന്തിന് എന്നെ എടുത്തു എന്ന് ചോദിച്ചാല് അറിയില്ല. ചെന്നൈയില് ഫിലിം ഫെസ്റ്റിവലില് വച്ചാണ് നിര്‍മാതാവ് എഎല് വിജയ് യെ പരിചയപ്പെട്ടത്. അന്ന് കണ്ട് പരിഞ്ഞു. പിന്നീടൊരു ദിവസം അദ്ദേഹം വിളിച്ച് ചോദിച്ചു, ഷട്ടറിന്റെ റീമേക്കില് അഭിനയിക്കാമോ എന്ന്\nഎന്റെ കരിയറിലെ ഏറ്റവും മികച്ച വേഷം ഇതാണെന്ന് പറയരുത്. എല്ലാം മികച്ചതാണ്. ഇതും. ഓരോ കഥയും അത്രയേറെ ശ്രദ്ധിച്ച് കേട്ട്, ചിന്തിച്ച് കഷ്ടപ്പെട്ടാണ് ചെയ്യുന്നത്. അതുകൊണ്ട് ഇതാണ് എന്റെ കരിയറിലെ ഏറ്റവും മികച്ച വേഷമെന്ന് പറഞ്ഞാല് സമ്മതിച്ചു തരില്ല. എന്റെ എല്ലാ കഥാപാത്രങ്ങളും മികച്ചതാണ്\nസിനിമകള് തിരഞ്ഞെടുക്കുന്ന കാര്യത്തില് ഞാന് വളരെ സെലക്ടീവാണ്. അതെന്തെങ്കിലും എന്റെ ജീവിതത്തില് നഷ്ടം വരുത്തി എന്ന് വിശ്വസിക്കുന്നില്ല. മറിച്ച് നല്ലത് തന്നിട്ടേയുള്ളൂ. എനിക്കുള്ളത് എന്നായാലും എനിക്ക് കിട്ടും എന്നാണ് വിശ്വസിക്കുന്നത്.\nസംവിധായകനെ കണ്ണുമടച്ച് വിശ്വസിക്കുന്ന നടിയാണ് ഞാന്. ബ്ലൈന്റായി നിര്‍ദ്ദേശങ്ങള് ഫോളോ ചെയ്യുന്ന ആള്. പക്ഷെ സിനിമ കണ്ടിറങ്ങുന്ന ആളുടെ മനസ്സില് എന്റെ കഥാപാത്രം ഉണ്ടാവണം എന്ന നിര്‍ബന്ധമുണ്ട്. കാമ്പുള്ള കഥാപാത്രങ്ങളായിരിക്കണം. എനിക്കെന്തെങ്കിലും ചെയ്യാന് കഴിയുന്ന സിനിമയില് ഒരു സീനേ ഉള്ളുവെങ്കിലും നല്ല പ്രധാന്യമുള്ള കഥാപാത്രമായിരിക്കണം.\nസെലക്ടീവ് ആണെങ്കിലും സിനിമയില് ഞാനൊരിക്കലും വേര്‍തിരിവ് വച്ചിട്ടില്ല. ഇന്ന കഥാപാത്രം മാത്രമേ ചെയ്യൂ എന്നില്ല. കോമഡി ചെയ്യാന് ഒരുപാട് ഇഷ്ടമാണ്. കഥാപാത്രങ്ങള് നല്ലതാവണം എന്നേയുള്ളൂ. അങ്ങനെയുള്ള കഥാപാത്രങ്ങള് തേടിപ്പോയപ്പോഴാണ് കലാമൂല്യമുള്ള ചിത്രങ്ങള് എന്ന ഗണത്തില് ഞാനുമെത്തിയത്. മനപൂര്‍വ്വമല്ല. അങ്ങനെ സംഭവിച്ചതാണ്.\nസിനിമയിലെ പുതിയ ട്രെന്റുകളെല്ലാം നല്ലതെന്നു കരുതുന്ന ആളാണ് ഞാന് - അനുമോള് പറഞ്ഞു\nRead more about: malayalam film malayalam movie shutter malayalam cinema anumol remake sathyaraj മലയാളം സിനിമ നടി അനുമോള് സത്യരാജ്\nAll my characters are good says Anumol\nStory first published: Saturday, November 21, 2015, 16:03 [IST]\nആരും അറിയാതെ അഭിനയിക്കാൻ എത്തി, സുഹൃത്തുക്കൾ ഞെട്ടി,നീയും ഞാനും വില്ലത്തി ലക്ഷ്മി


കുടിയൊഴിപ്പിക്കാനെത്തിയ പൊലീസ് ദലിത് കുടുംബത്തെ തല്ലിച്ചതച്ചു\nപൊലീസ് അതിക്രമം വിവാദമായതോടെ ഗുണ എസ്.പിയെയും കലക്ടറേയും തല്‍സ്ഥാനത്ത് നിന്ന് നീക്കം ചെയ്തു\n16 Jul, 2020 at 08:05 AM\nഭൂമിയേറ്റെടുക്കലിന്‍റെ പേരിൽ മധ്യപ്രദേശിലെ ഗുണയിൽ ദലിത് കുടുംബത്തെ കുടിയിറക്കാനായി പൊലീസ് അതിക്രമം. കുടിയിറക്കാനുള്ള ശ്രമത്തിനിടെ ക൪ഷകരായ ദലിത് ദമ്പതികൾ കീടനാശിനി കഴിച്ച് ആത്മഹത്യക്ക് ശ്രമിച്ചു. പൊലീസ് അതിക്രമം വിവാദമായതോടെ ഗുണ എസ്.പിയെയും കലക്ടറെയും തല്‍സ്ഥാനത്ത് നിന്ന് നീക്കം ചെയ്തു.\nഗുണയിലെ ജഗന്‍പൂരില് ചൊവ്വാഴ്ചയാണ് സംഭവം നടന്നത്. കോളജിന് വേണ്ടി സര്‍ക്കാര് വിട്ടുനല്‍കിയ ഭൂമിയില് കുടില് കെട്ടി താമസിച്ചു കൃഷി നടത്തിവരികയായിരുന്നു രാജ്കുമാര് അഹിര്‍വാറും കുടുംബവും. പൊലീസും ഉദ്യോഗസ്ഥരും ചേര്‍ന്ന് ഇവരെ ഒഴിപ്പിക്കാന് ശ്രമിച്ചു. തുടര്‍ന്ന് പൊലീസിന് മുന്നില് ദമ്പതികള് വിഷം കഴിച്ചു. എന്നാല് പിടിച്ചുമാറ്റാന് പൊലീസ് തയ്യാറായില്ല.\nപിന്നാലെ ഇവരെ വാഹനത്തില് പിടിച്ചുകയറ്റാന് ശ്രമിച്ചെങ്കിലും ദമ്പതികള് പരസ്പരം കെട്ടിപ്പിടിച്ചു നിന്നു. പൊലീസ് ഇവരെ ക്രൂരമായി മര്‍ദിക്കുന്നതിന്‍റെ വീഡിയോ പുറത്തുവന്നിരുന്നു. ഇത്തരത്തിലുള്ള ഒരു നീക്കവും വെച്ചുപൊറുപ്പിക്കില്ലെന്ന് മുഖ്യമന്ത്രി ശിവരരാജ് സിംഗ് ചൌഹാന് പറഞ്ഞു. സംഭവത്തില് വിശദമായ അന്വേഷണം നടത്താന് ഉത്തരവിട്ടിട്ടുണ്ടെന്നും അദ്ദേഹം വ്യക്തമാക്കി.\nഇത്തരം ചിന്താഗതിക്കും അനീതിക്കുമെതിരെയാണ് പോരാട്ടമെന്ന് ദൃശ്യങ്ങള് ട്വിറ്ററില് പങ്കുവെച്ച് കോണ്‍ഗ്രസ് നേതാവ് രാഹുല് ഗാന്ധി പറഞ്ഞു.\nMadhya Pradeshencroachment removal drive


NCB May Ask For Custody Of Bineesh Kodiyeri In Drug Case എന്.സി.ബി\nലഹരി കേസില് ബിനീഷിനെ ചോദ്യം ചെയ്യാന് എന്.സി.ബി.; കസ്റ്റഡിക്കായി കോടതിയെ സമീപിച്ചേക്കും\n11 Nov, 2020, 2:22 am\nലഹരിമരുന്ന് കേസില് ബിനീഷ് കോടിയേരിയെ ചോദ്യം ചെയ്യാന് നാര്‍ക്കോട്ടിക് കണ്‍ട്രോള് ബ്യൂറോ. നിലവില് എന്‍ഫോഴ്‌സ്‌മെന്റ് ഡയറക്ടറേറ്റിന്റെ കസ്റ്റഡിയിലാണ് ബിനീഷുള്ളത്. കസ്റ്റഡി കാലാവധി കഴിയുന്നതിനാല് ഇന്ന് കോടതിയില് ഹാജരാക്കും. ഈ സാഹചര്യത്തില് എന്.സി.ബി ബിനീഷിന്റെ കസ്റ്റഡി ആവശ്യപ്പെട്ട് കോടതിയ സമീപിച്ചേക്കുമെന്നാണ് സൂചന.\nലഹരി ഇടപാടിന് അനൂപ് മുഹമ്മദ് ഉപയോഗിച്ച പണം ബിനീഷിന്റേതാണോ എന്ന് കണ്ടെത്താനാകും ചോദ്യം ചെയ്യല്. എന്.സി.ബി കസ്റ്റഡി ആവശ്യപ്പെട്ടില്ലെങ്കില് ബിനീഷിനെ ജൂഡീഷ്യല് കസ്റ്റഡിയില് റിമാന്‍ഡ് ചെയ്‌തേക്കും. ഉച്ചയോടെയാകും ബംഗളൂരു സിറ്റി സിവില് കോടതിയില് ഹാജരാക്കുക.\nബിനീഷിന്റെ ജാമ്യാപേക്ഷയും ഇന്ന് കോടതി പരിഗണിച്ചേക്കും. കഴിഞ്ഞ 6ന് ജാമ്യാപേക്ഷ സര്‍പ്പിച്ചിരുന്നുവെങ്കിലും ചോദ്യംചെയ്യല് പൂര്‍ത്തിയാക്കാതെ പരിഗണിക്കാനാകില്ലെന്നായിരുന്നു വ്യക്തമാക്കിയത്. മൂന്നു തവണയായി 14 ദിവസമാണ് ബിനീഷിനെ ഇ.ഡി കസ്റ്റഡിയില് വിട്ടത്.\nഅതേസമയം ബിനീഷിന്റെ ബിനാമിയെന്ന് കരുതുന്ന കാര് പാലസ് ഉടമ അബ്ദുല് ലത്തീഫ് ഇതുവരെ ചോദ്യം ചെയ്യലിനായി ഹാജരായിട്ടില്ല. ലത്തീഫ് ഒളിവിലെന്നാണ് അന്വേഷണ സംഘം നല്‍കുന്ന സൂചന. ബിനീഷിനൊപ്പം ഇരുത്തി ചോദ്യം ചെയ്യാനായിരുന്നു ഇ.ഡി തീരുമാനിച്ചിരുന്നു. നവംബര് രണ്ടിന് ശേഷം ഹാജരാകാം എന്നേറ്റ ലത്തീഫ് ഇതു വരെ ബംഗളൂരുവില് എത്തിയിട്ടില്ല. ക്വാറന്റീനിലാണ് എന്ന് ചൂണ്ടിക്കാട്ടിയായിരുന്നു ലത്തീഫ് ഹാജരാകാന് സമയം നീട്ടി ചോദിച്ചത്. തിരുവനന്തപുരത്തെ ബിനീഷിന്റെ ബിനാമിയാണ് അബ്ദുല് ലത്തീഫ് എന്നും ലഹരി ഇടപാടിലൂടെ ലഭിച്ച പണം ലത്തീഫ് ആയിരുന്നു കൈകാര്യം ചെയ്തിരുന്നതെന്നും ഇ.ഡി നേരത്തെ കോടതിയെ അറിയിച്ചിരുന്നു.


Vijay's precious birthday gift to his fan: ആരാധകന്റെ സ്വപ്നം പൂർത്തിയാക്കാൻ വിജയ് എത്തി; നന്ദി പറഞ്ഞ് ഒരമ്മ | Indian Express Malayalam\nvijays precious birthday gift to his fan faizal nassar\nനാലു വർഷം മുൻപുണ്ടായ റോഡപകടം സമ്മാനിച്ച പരിക്കുകളിൽ നിന്നും ഇപ്പോഴും പൂർണമായും മുക്തനായിട്ടില്ല ഫൈസൽ\nUpdated: December 2, 2018 5:45:11 pm\nഅപകടത്തിൽ പരിക്കേറ്റ് കിടപ്പിലായ തന്റെ മകന് പിറന്നാൾ ആശംസകളുമായെത്തിയ ദളപതി വിജയിന് നന്ദി പറയുകയാണ് തമിഴ് നടൻ നാസറിന്റെ ഭാര്യ കമീല നാസർ. കമീലയുടെയും നാസറിന്റെയും മൂത്ത മകനായ അബ്ദുൽ അസൻ ഫൈസലിനെ തേടിയാണ് പിറന്നാൾ ദിനത്തിൽ വിജയ് എത്തിയത്. കടുത്ത വിജയ് ആരാധകൻ കൂടിയാണ് ഫൈസൽ. അതുകൊണ്ടു തന്നെ, മകന്റെ സ്വപ്നം സാക്ഷാത്കാരമായ ദിവസം എന്നാണ് കമീല വിജയുമായുള്ള കൂടിക്കാഴ്ചയെ വിശേഷിപ്പിക്കുന്നത്.\n“പ്രിയപ്പെട്ട ഫൈസൽ, ജന്മദിനാശംസകൾ, ഇന്ന് വിജയ് അണ്ണനൊപ്പം നിന്റെ സ്വപ്നം സാക്ഷാത്കരിക്കപ്പെട്ട ദിവസമാണ്. ദൈവത്തോട് കൂടുതലൊന്നും ചോദിക്കുന്നില്ല,നല്ല ആരോഗ്യവും സന്തോഷവും തന്ന് ദൈവം നിന്നെ അനുഗ്രഹിക്കട്ടെ,” കമീല ട്വിറ്ററിൽ കുറിക്കുന്നു.\n2014 മെയ് 22ന് ഉണ്ടായ ഒരു റോഡപകടത്തെ തുടർന്ന് ഏറെ നാളായി കിടപ്പിലാണ് ഫൈസൽ. ടി.ശിവ നിർമ്മിക്കുന്ന ചിത്രത്തിലൂടെ തമിഴ് സിനിമാ അഭിനയരംഗത്ത് അരങ്ങേറ്റം കുറിക്കാൻ ഒരുങ്ങുമ്പോഴാണ് ഗുരുതരമായ ഒരു റോഡപകടത്തിന്റെ രൂപത്തിൽ വിധി പ്രതിബന്ധം സൃഷ്ടിച്ചത്. നാലു സുഹൃത്തുക്കൾക്കൊപ്പം യാത്ര ചെയ്യുകയായിരുന്ന ഫൈസലിന്റെ കാർ കല്‍പ്പാക്കത്തിനടുത്ത് ഈസ്റ്റ് കോസ്റ്റ് റോഡില് വച്ച് ഒരു ടാങ്കർ ലോറിയുമായി കൂട്ടിയിടിയ്ക്കുകയായിരുന്നു. കൂടെയുണ്ടായിരുന്ന മൂന്നു സുഹൃത്തുക്കൾ അപകടസ്ഥലത്തു വെച്ചു തന്നെ മരണപ്പെട്ടു. കാറിന്റെ പിന്‍സീറ്റിൽ ആയിരുന്ന ഫൈസലും വിജയ് കുമാറും മാത്രമാണ് അപകടത്തിൽ നിന്നും കഷ്ടിച്ച് രക്ഷപ്പെട്ടത്. അപകടമേൽപ്പിച്ച പരിക്കുകളിൽ നിന്നും ഫൈസൽ ഇതുവരെ മുഴുവനായി റിക്കവർ ആയിട്ടില്ല. സിനിമയോട് ഏറെ അഭിനിവേശമുള്ള ഫൈസലിന്റെ പ്രിയപ്പെട്ട ഹീറോയാണ് വിജയ്.\nനാസർ- കമീല ദമ്പതികളുടെ മറ്റു രണ്ടു മക്കളും സിനിമയിൽ സജീവമാണിപ്പോൾ. ഏ. എൽ വിജയ് സംവിധാനം ചെയ്ത ‘ശൈവം’ എന്ന ചിത്രത്തിലൂടെ രണ്ടാമത്തെ മകൻ ലുത്തുഫുദ്ദീനും അഭിനയരംഗത്ത് അരങ്ങേറ്റംകുറിച്ചു കഴിഞ്ഞു. ചിത്രത്തിൽ നാസർ അഭിനയിക്കുന്ന കഥാപാത്രത്തിന്റെ പേരക്കുട്ടിയുടെ വേഷത്തിലാണ് ലുത്തുഫുദ്ദീൻ അഭിനയിച്ചത്. മൂന്നാമത്തെ മകൻ അബി മെഹ്ദി ഹസ്സനും നാസറിന്റെ ഒരു സ്വതന്ത്രചിത്രത്തിൽ അഭിനയിച്ചിരുന്നു.\nRead more: തൂത്തുക്കുടിയിൽ അർധരാത്രിയിൽ വിജയ്‌യുടെ സന്ദർശനം, നടനെത്തിയത് ബൈക്കിൽ\nWeb Title: Vijays precious birthday gift to his fan faizal nassar\nഹരിശ്രീ അശോകന്റെ മകനും നടനുമായ അർജുൻ വിവാഹിതനായി


യുപിയിലെ ഫിരോസാബാദിലെ എസ്.ആര്.കെ. കോളേജില് വിദ്യാര്‍ത്ഥിനികള്‍ക്ക് പര്‍ദ്ദ നിരോധിച്ചിട്ടുണ്ടോ? - FactCrescendo | The leading fact-checking website in India\nപർദ്ദ കോളേജിന്റെ ഡ്രസ് കോഡല്ല,.. വിദ്യാർത്ഥിനികളെ വടിയെടുത്ത് ഓടിച്ച് പ്രിൻസിപ്പാൾ,\nഫിറോസാബാദ്: കോളേജിൽ പർദ്ദ ധരിച്ചെത്തിയ പെൺകുട്ടികളെ വടിയെടുത്ത് ഓടിച്ച് പ്രിൻസിപ്പാൾ. ഉത്തർപ്രദേശിലെ ഫിറോസാബാദിലെ എസ്.ആർ.കെ കോളേജിലാണ് സംഭവം നടക്കുന്നത്. പർദ്ദ ഈ കോളേജിന്റെ ഡ്രസ് കോഡല്ല എന്ന് പറഞ്ഞാണ് പ്രിൻസിപ്പാൾ വിദ്യാർത്ഥിനികളെ ഓടിച്ചത്. പർദ്ദ ധരിച്ചെത്തുന്നവരെ കോളേജിലേക്ക് പ്രവേശിപ്പിക്കില്ലെന്ന് എസ്.ആർ.കെ കോളേജ് മാനേജ്മെന്റ് അറിയിച്ചിട്ടുണ്ട്.” എന്ന അടിക്കുറിപ്പോടെ ഒരു ചിത്രം സെപ്റ്റംബര് 16, 2019 മുതല് ഹൈന്ദവീയം – The True Hindu എന്ന ഫെസ്ബൂക്ക് ഗ്രൂപ്പില് Sajeesh Ram എന്ന പ്രൊഫൈലില് നിന്ന് പ്രചരിപ്പിക്കുകയാണ്. ചിത്രത്തില് ഒരു വ്യക്തി കയ്യില് വടി എടുത്ത് പര്‍ദ്ദ ധരിച്ച ചില പെണ്‍കുട്ടികളുടെ പീന്നില് നടക്കുന്നതായി കാണാന് സാധിക്കുന്നു. ഒപ്പം ഒരു പോലീസുകാരനും കുടെയുണ്ട്. പര്‍ദ്ദ ധരിച്ച് എത്തിയ വിദ്യാര്‍ത്ഥിനികളെ വടി എടുത്ത് പര്‍ദ്ദ കോളേജിലെ ഡ്രസ്സ് കോഡ് അല്ല എന്ന് പറഞ്ഞ് പ്രിന്‍സിപ്പല് തല്ലി ഓടിക്കുന്നതിന്‍റെ ദൃശ്യമാണ് നാം ചിത്രത്തില് കാണുന്നത് എന്ന് പോസ്റ്റില് നിന്ന് മനസിലാക്കുന്നു. എന്നാല് യുപിയിലെ ഫിരോസാബാദിലെ എസ്.ആര്.കെ. കോളേജില് പര്‍ദ്ദ നിരോധിച്ചോ? പര്‍ദ്ദ എസ്.ആര്.കെ കോളേജിന്‍റെ ഡ്രസ്സ് കോഡിന്‍റെ ഭാഗമല്ലേ? സംഭവത്തിന്‍റെ പിന്നിലുള്ള സത്യാവസ്ഥ എന്താണെന്ന് നമുക്ക് അന്വേഷിക്കാം.\nഞങ്ങള് സംഭവത്തിനെ കുറിച്ച് വാര്‍ത്ത‍കള് ഗൂഗിളില് അന്വേഷിച്ചു. സംഭവത്തിനോട് ബന്ധപെട്ട പ്രത്യേക കീ വേര്‍ഡ്സ് ഉപയോഗിച്ച് ഞങ്ങള് ഗൂഗിളില് അന്വേഷണം നടത്തി. അന്വേഷണത്തില് ഞങ്ങള്‍ക്ക് സാമുഹ മാധ്യമങ്ങളിലും മുഖ്യധാര മാധ്യമങ്ങളിലും സംഭവത്തിനെ കുറിച്ചുള്ള വാര്‍ത്ത‍കള് ലഭിച്ചു.\nSRK College Firozabad, UP,Authorities banned Burqa.\nPrincipal stands at gate, holding baton & targets girls wearing the veil, asking them to go back.\nGirls take off Burqa once they enter in class but now Cops not allowed them to enter,ask them to take it off near Bus Stop\n— Md Asif Khan آصِف (@imMAK02) September 11, 2019\nDM says it is internal matter of college, If it is internal matter of college then what is police doing there??\nPolice supporting principal and asking girls to remove Burqa near Bus Stop although Girls take it off after entering into class.\nമുകളില് നല്‍കിയ രണ്ട് ട്വീറ്റുകളില് പ്രസ്തുത പോസ്റ്റില് ഉന്നയിക്കുന്ന അവകാശവാദം തന്നെയാണ് ഉന്നയിക്കുന്നത്. ബുര്‍ഖ ധരിച്ച് പോയ വിദ്യാര്‍ത്ഥിനികളെ എസ്.ആര്.കെ. കോളേജിലെ പ്രിന്‍സിപ്പല് വടി എടുത്ത് ഓടിച്ചു. ഈ കാര്യത്തില് ഇവര് പോലീസിന്‍റെയും സാഹയം എടുത്തു എന്നും ട്വീട്ടില് പറയുന്നു. ക്ലാസ്സ് റൂമിന്‍റെ അടുത്ത് തന്നെ വിദ്യാര്‍ത്ഥിനികള് വസ്ത്രം മാറ്റാറുണ്ട് പക്ഷെ പോലീസ് വിദ്യാര്‍ത്ഥിനികളോട് അടത്തുള്ള ബസ് സ്റ്റോപ്പില് ബുര്‍ഖ മാറ്റി വരാന് ആവശ്യപെടുന്നു. ട്വീട്ടില് എന്.ഡി.ടി.വി. നടത്തിയ വാര്‍ത്ത‍യുടെ വീഡിയോയുണ്ട്. വീഡിയോയില് പ്രിന്‍സിപ്പല് കയ്യില് വടിയെടുത്ത് വിദ്യാര്‍ത്ഥിനികളോട് പുറത്ത് പോയി ബുര്‍ഖ മാറ്റി വെരാന് നിര്‍ദേശങ്ങള് നല്‍കുന്നത് നമുക്ക് വീഡിയോയില് കാണാം. ബുര്‍ഖ കോളേജിലെ ഡ്രസ്സ് കോഡ് അല്ല എന്ന് കോളേജ് പ്രിന്‍സിപ്പല് പ്രഭാസ്കര് റായ് വീഡിയോയില് പറയുന്നു. ഇതേ വാര്‍ത്ത മിറര് നാവ്, ആജ തക് എന്നി പ്രമുഖ മാധ്യമങ്ങള് അവരുടെ വെബ്‌സൈറ്റില് പ്രസിദ്ധികരിച്ചിട്ടുണ്ട്.\nMirror Now Archived Link\nവിദ്യാര്‍ഥികളുടെ രണ്ട് സമുഹങ്ങള് തമ്മില് ഉണ്ടായ വാദത്തിനെ ത്തുടര്‍നാണ് ഇങ്ങനെയൊരു തിരുമാനം കോളേജ് എടുത്തത് എന്ന് വാര്‍ത്ത‍കളില് പറയുന്നു. എന്നാല് 100 കൊല്ലം പഴക്കമുള്ള എസ്.ആര്.കെ. കോളേജില് വെറും ചാരനിറമുള്ള ബുര്‍ഖയാണ് അനുവദിച്ചിരിക്കുന്നത്, മറ്റേ നിറത്തിലുള്ള ബുര്‍ഖ കോളേജിന്‍റെ ഡ്രസ്സ് കോഡ് അല്ല എന്ന് കോളേജ് പ്രിന്‍സിപ്പല് വിശദികരണം നല്‍കിയതായി ഇന്ത്യന് എക്സ്പ്രസ്സ് വാര്‍ത്ത റിപ്പോര്‍ട്ട് ചെയ്യുന്നു.\nഇത് പുതിയ നിയമവുമല്ല പകരം ഏഴു കൊല്ലം മുമ്പേയുണ്ടായിരുന്ന നിയമമാണ്, കോളേജില് രണ്ട് കൂട്ടര്‍ക്കിടയിലുണ്ടായ സംഘര്‍ഷത്തിനെ തുടര്‍ന്നാണ് കോളേജ് പഴയ ഡ്രസ്സ് കോഡ് വിണ്ടും നടപ്പിലാക്കാന് തിരുമാനിച്ചത്, എന്നും കോളേജ് പ്രിന്‍സിപ്പല് വ്യക്തമാക്കുന്നു. സാമുഹ മാധ്യമങ്ങളില് പ്രചരിക്കുന്ന ചിത്രത്തിനെ കുറിച്ച് ചോദിച്ചപ്പോള് അദേഹം പറഞ്ഞത് ഇങ്ങനെ-\n“കാമ്പസില് കുരങ്ങന്മാരുടെ ഒരുപ്പാട് ശല്യമുണ്ട് അതിനാല് ഞങ്ങള് കുരങ്ങന്മാരില് നിന്നും സ്വയംരക്ഷക്കായി ഒരു ബാറ്റന് കയ്യില് വെക്കാറുണ്ട്. ഈ ബാറ്റനിണ് ഡ്രസ്സ് കോഡുമായി യാതൊരു സംബന്ധമില്ല. ഒരു പ്രിന്‍സിപ്പല്‍ക്ക് 2.5 ഫീറ്റ് വരെ നീളമുള്ള ബാറ്റന് കൊണ്ട് നടക്കാന് അനുവാദമുണ്ട്. ബാറ്റന് ഒരു ആയുധമല്ല.”\nകോളേജ് കാമ്പുസില് ബുര്‍ഖക്ക് നിരോധനമില്ല. വിദ്യാര്‍ത്ഥിനികള് കോളേജ് അധികൃതര് പ്രഖ്യാപിച്ച ഡ്രസ്സ് കോഡ് പ്രകാരം വെറും ചാരനിറമുള്ള ബുര്‍ഖ ധരിക്കാനാണ് ആവശ്യപെട്ടത്. വിദ്യാര്‍ത്ഥിനികളുടെ ഡ്രസ്സ് കോഡ് ചാരനിറമുള്ള കുര്‍ത്തയും വെള്ള നിറമുള്ള പൈജമയുമാണ്. ഞങ്ങള് ഐഡി കാര്‍ഡ് ഇല്ലാത്ത, ശരിയായ യുനിഫോരം ധരിക്കാത്ത വിദ്യാര്‍ഥികകള്‍ക്ക് പ്രവേശനം നിഷേധിച്ചതാണ്. അന്യ നിറമുള്ള ബുര്‍ഖ ധരിക്കാന് ആഗ്രഹമുള്ള വിദ്യാര്‍ത്ഥിനികള്‍ക്ക് ക്ലാസ്സ്രൂമില് പ്രവേശിക്കുന്നതിനു മുമ്പേ ബുര്‍ഖ അഴിച്ചു വെക്കാനായി പ്രത്യേക മുറി ക്ലാസ്സ് റൂമിന്‍റെ അടുത്ത് തന്നെ ഏര്‍പ്പാടാക്കിട്ടുണ്ട്. എന്നും പ്രിന്‍സിപ്പല് കൂട്ടി ചേര്‍ത്തു. അതെ സമയം പോലീസിന് ഡ്രസ്സ് കോഡ് സംബന്ധിച്ചുള്ള വിവാദവുമായി യാതൊരു ബന്ധമില്ല എന്ന് ഫിറോസാബാദ് എസ്.പി. സച്ചിന്ദ്ര പട്ടേല് വ്യക്തമാക്കി. രണ്ട് സമുഹങ്ങള് തമ്മിലുണ്ടായ സംഘര്‍ഷതിനെ തുടര്‍ന്നാണ് പോലീസ് കോളേജ് കാമ്പസില് പോയത് എന്നും അദേഹം വ്യക്തമാക്കുന്നു.\nഇതേ വാര്‍ത്ത സ്ക്രോല് എന്ന വെബ്‌സൈറ്റും പ്രസിദ്ധികരിച്ചിട്ടുണ്ട്.\nഫിരോസാബാദിലെ എസ്.ആര്.കെ. കോളേജില് ബുര്‍ഖ നിരോധിച്ചു എന്ന് വാര്‍ത്ത അംശമായ സത്യമാണ്. ചാരനിറമുള്ള ബുര്‍ഖ ഒഴിച്ച് മറ്റെയൊരു നിറത്തിലുള്ള ബുര്‍ഖ ധരിച്ച് ക്ലാസ്സ് റൂമില് ഇരിക്കാന് വിദ്യാര്‍ഥിനികള്‍ക്ക് അനുവാദമില്ല. കോളേജിന്‍റെ ഡ്രസ്സ് കോഡ് പ്രകാരം വെറും ചാരനിറമുള്ള ബുര്‍ഖ അനുവദനിയമാണ്. ഇത് അല്ലാത്തെ മറ്റു നിറത്തിലുള്ള ബുര്‍ഖ ക്ലാസ്സിന്‍റെ സമിപത്തു തന്നെ ഏര്‍പ്പാടാക്കിയിട്ടുള്ള മുറികളില് അഴിച്ചു വെച്ചു വിദ്യാര്‍ത്ഥിനികള്‍ക്ക് ക്ലാസ്സ് അറ്റന്‍ഡ് ചെയ്യാം.\nTitle:യുപിയിലെ ഫിരോസാബാദിലെ എസ്.ആര്.കെ. കോളേജില് വിദ്യാര്‍ത്ഥിനികള്‍ക്ക് പര്‍ദ്ദ നിരോധിച്ചിട്ടുണ്ടോ?


Pala Bus Rape Case: പ്രണയം നടിച്ച് വശത്താക്കി ബസിനുള്ളിൽ പീഡനം; പാലാ സ്റ്റാൻഡിലേക്ക് പ്രതികളുമായി പോലീസ്, തടിച്ചുകൂടി ജനം, വീഡിയോ കാണാം - police reached with two bus staff and collects evidences from pala bus stand | Samayam Malayalam\npolice reached with two bus staff and collects evidences from pala bus stand\nEdited by Samayam Desk | Lipi | Updated: Jan 21, 2022, 11:30 PM\nപാലായിൽ ബസിനുള്ളിൽ വെച്ച് പ്രായപൂർത്തിയാകാത്ത പെൺകുട്ടിയെ പീഡിപ്പിച്ച സംഭവത്തിൽ പ്രതികളുമായി പോലീസ് തെളിവെടുപ്പ് നടത്തി. പാലാ ബസ് സ്റ്റാൻഡിൽ പ്രതികളെ എത്തിച്ചായിരുന്നു തെളിവെടുപ്പ്.\nബസിനുള്ളിലെ പീഡനത്തിൽ തെളിവെടുപ്പ്.\nകൊട്ടാരമറ്റം ബസ് സ്റ്റാൻഡിൽ പ്രതികളെ എത്തിച്ചു.\nമറ്റ് ബസ് ജീവനക്കാരും പൊതുജനങ്ങളും തടിച്ചുകൂടി.\nപാലാ (Kottayam): പാലാ കൊട്ടാരമറ്റം ബസ് സ്റ്റാൻഡിൽ സ്‌കൂൾ വിദ്യാർഥിനിയെ ഷട്ടർ താഴ്ത്തിയിട്ട ബസിനുള്ളിൽ പീഡിപ്പിച്ച സംഭവത്തിൽ പ്രതികളെ സ്ഥലത്തെത്തിച്ച് തെളിവെടുത്തു. ഉച്ചയ്ക്ക് 12 മണിയോടെയായിരുന്നു തെളിവെടുപ്പ്. പീഡനത്തിന് ഉപയോഗിച്ച കോട്ടയം പാലാ റൂട്ടിൽ സർവീസ് നടത്തുന്ന പുല്ലത്തിൽ ബസ്, സംഭവം നടന്ന 16 ന് തന്നെ പോലീസ് സ്റ്റേഷനിലേയ്ക്ക് മാറ്റിയിരുന്നു. ഈ ബസുമായാണ് പോലീസ് തെളിവെടുപ്പിന് എത്തിയത്.\nകേസിൽ അറസ്റ്റിലായ സംക്രാന്തി തുണ്ടിപ്പറമ്പിൽ അഫ്‌സൽ, ഇയാളെ സഹായിച്ച കട്ടപ്പന സ്വദേശിയായ ഡ്രൈവർ എബിൻ എന്നിവരെ കൊട്ടാരമറ്റത്ത് ബസ് പാർക്ക് ചെയ്തിരുന്ന സ്ഥലത്തെത്തിച്ച് തെളിവെടുത്തു. പാലാ എസ്എച്ച്ഒ കെപി ടോംസന്റെ നേതൃത്വത്തിലായിരുന്നു തെളിവെടുപ്പ്. ബസിനുള്ളിൽ കയറ്റിയ പ്രതികളെ കൊണ്ട് ഇരുന്ന സ്ഥലവും നടന്ന സംഭവങ്ങളും വ്യക്തമാക്കിയാണ് തെളിവെടുത്തത്. സ്റ്റാൻഡിലുണ്ടായിരുന്ന മറ്റ് ബസ് ജീവനക്കാരും പൊതുജനങ്ങളും തെളിവെടുപ്പ് നടക്കുന്നതറിഞ്ഞു സ്ഥലത്തെത്തിയിരുന്നു. ഇന്നലെ ഇരുവരെയും കോട്ടയത്ത് തെളിവെടുക്കാനായി കൊണ്ടുപോയിരുന്നു.\nകഴിഞ്ഞ മാസമാണ് കോട്ടയം മെഡിക്കൽ കോളേജ് ബസ് സ്റ്റാൻഡിൽ എത്തിച്ച് പെൺകുട്ടിയെ ലൈംഗികമായി പീഡിപ്പിച്ചത്. ബസിലെ സ്ഥിരം യാത്രക്കാരിയായ പെൺകുട്ടിയുമായി അടുത്ത ശേഷം പിന്നീട് പ്രണയം നടിച്ച് വശത്താക്കുകയായിരുന്നു. പ്രായപൂർത്തിയാകാത്ത പെൺകുട്ടി ആയതിനാൽ തന്നെ കുട്ടികളോടുള്ള അതിക്രമ നിരോധന നിയമപ്രകാരമാണ് പോലീസ് കേസെടുത്തത്. പെൺകുട്ടിയിൽ നിന്ന് വിശദമായ മൊഴി രേഖപ്പെടുത്തിയാണ് പോലീസ് തുടരന്വേഷണം നടത്തിയത്. തെളിവെടുപ്പ് പൂർത്തിയാകുന്നതോടെ പ്രതികളെയും വാഹനവും പോക്‌സോ കോടതിയ്ക്ക് കൈമാറും.\nTopic: Kottayam News, Pala, Pala Bus Staff Arrest\nആര്‍ട്ടിക്കിള് ഷോഅമിത വേഗത്തിൽ പാഞ്ഞ് ഓട്ടോറിക്ഷ... തടഞ്ഞ് നിർത്തിയ എസ്ഐയെ ഡ്രൈവർ മുഖത്തടിച്ചു, സംഭവം കോട്ടയം പൊൻകുന്നത്ത്\nWeb Title : police reached with two bus staff and collects evidences from pala bus stand


പ്രതിഷേധങ്ങള്‍ക്കിടയില് ബിജിപാലിന്റെ അയ്യപ്പഗാനം; ഏറ്റെടുത്ത് സോഷ്യല് മീഡിയ - Express Kerala\nKerala December 5, 2018 | Published by : Express Kerala Network\nകൊച്ചി: ശബരിമല യുവതീപ്രവേശനം സംബന്ധിച്ച് പ്രതിഷേധങ്ങള് അലയടിക്കെ അയ്യപ്പ ഗാനവുമായി സംഗീതസംവിധായകന് ബിജിബാലും ബി.കെ ഹരിനാരായണനും. ”ഋതുമതിയെ ആചാരമതിലാല് തടഞ്ഞിടും ആര്യവേദസ്സല്ലിതയ്യന്” എന്ന വരികളിലൂടെ ശബരിമല യുവതീ പ്രവേശനത്തെ പിന്തുണച്ചുകൊണ്ട് ഗാനം രചിച്ചിരിക്കുന്നത് ബി കെ ഹരിനാരായണനാണ്. ബിജിബാല് ആണ് സംഗീതം നല്‍കിയിരിക്കുന്നത്. ഗാനം ആലപിച്ചിരിക്കുന്നതും ബിജിബാലാണ്.\nഅയ്യനെ വര്‍ണിച്ചുകൊണ്ടുള്ള ഗാനത്തിന് ദൃശ്യങ്ങള് ഒരുക്കിയിരിക്കുന്നത് പ്രയാഗ് മുകുന്ദനാണ്. നിലവിലെ വിവാദങ്ങള്‍ക്കെല്ലാമുള്ള പ്രതികരണമാവുകയാണ് ഗാനം. അയ്യപ്പ ക്ഷേത്രം ദ്രാവിഡ വിഹാരമാണെന്നും ആദി മലയന് തപസ്സുകൊണ്ട് പടുത്തതാണെന്നും ഗാനത്തില് പറയുന്നുണ്ട്.\n‘ഇങ്ങനെ ഒരു എം.എല്.എ ഇല്ലാതെ പോയല്ലോ’ എന്ന് ഖേദിച്ച് യു.ഡി.എഫ് !\nസോഷ്യല് മീഡിയയില് ഹീറോയായി സ്വരാജ്, ‘സീറോയായി”പ്രതിപക്ഷവും


HomeNewsഒരുലക്ഷം രൂപയുടെ പേരിൽ സംഘർഷം; ദുബൈ നൈഫിൽ മൂന്ന് പേർ മരിച്ചു\nwebdesk April 29, 2021\nദുബൈ: 5000 ദിർഹമിന്റെ (ലക്ഷം രൂപ) പേരിലുണ്ടായ സംഘർഷത്തിൽ മൂന്ന് പേർ മരിച്ചു. ദുബൈ നൈഫിലാണ് സംഭവം. പത്ത് ഏഷ്യൻ സ്വദേശികളെ അറസ്റ്റ് ചെയ്തതായി പോലീസ് പറഞ്ഞു. മരിച്ചവരുടെയും പ്രതികളുടെയും വിവരങ്ങൾ പുറത്തുവിട്ടിട്ടില്ല.[www.malabarflash.com]\n13 പേർ ഏറ്റുമുട്ടുന്നതായി വിവരം ലഭിച്ചതിനെ തുടർന്നാണ് ദുബൈ പോലീസ് സംഭവ സ്ഥലത്തെത്തിയത്. എന്നാൽ, മൂന്ന് പേരുടെ മൃതദേഹങ്ങളാണ് ഇവിടെ നിന്ന് കണ്ടെത്താൻ കഴിഞ്ഞത്. ഏഴ് പേർ സ്ഥലത്തുനിന്ന് രക്ഷപ്പെട്ടിരുന്നു. പരിക്കേറ്റവരെ ആശുപത്രിൽ എത്തിച്ചു.\nകത്തിയും മരക്കഷണങ്ങളും ഉപയോഗിച്ചായിരുന്നു ആക്രമണം. രക്ഷപ്പെട്ട പ്രതികളെ 24 മണിക്കൂറിനുള്ളിൽ പിടികൂടിയതായി പോലീസ് ക്രിമിനൽ ഇൻവസ്റ്റിഗേഷൻ ഡയറക്ടർ ജമാൽ സാലിം അൽ ജല്ലാഫ് അറിയിച്ചു. ദുബൈ പോലീസിന്റെ ആർട്ടിഫിഷ്യൽ ഇൻറലിജൻറ്സ് സംവിധാനം വഴിയാണ് പ്രതികളെ വേഗത്തിൽ തിരിച്ചറിഞ്ഞത്.\nDubai Gulf murder News


Emalayalee.com - ശിവരഞ്ജിത്, നസിം എന്നിവരെ ക്രൈംബ്രാഞ്ച് ചോദ്യം ചെയ്യും\nതിരുവനന്തപുരം: പിഎസ്‌സിയുടെ പോലിസ് കോണ്‍സ്റ്റബിള് പരീക്ഷാ ക്രമക്കേടില് റിമാന്റില് കഴിയുന്ന എസ്‌എഫ്‌ഐ നേതാക്കളെ ഇന്ന് ക്രൈംബ്രാഞ്ച് ചോദ്യം ചെയ്യും.\nശിവരഞ്ജിത്, നസിം എന്നിവരെ ജയിലിലെത്തിയാവും ചോദ്യം ചെയ്യുക. യൂണിവേഴ്സിറ്റി കോളജിലെ വധശ്രമക്കേസില് അറസ്റ്റിലായ ശേഷമാണ് ഇവര് ഉള്‍പ്പെട്ട പരീക്ഷ ക്രമക്കേട് പുറത്തുവന്നത്.\nഅതേസമയം, കേസിലെ മുഖ്യപ്രതികളെ പിടികൂടാന് കഴിയാതെ വന്നതോടെ ക്രൈംബ്രാഞ്ച് അന്വേഷണം വഴിമുട്ടുന്നു. പിഎസ്‌സി പരീക്ഷാ പേപ്പര് ചോര്‍ത്തി മുന് എസ്‌എഫ്‌ഐ നേതാക്കള്‍ക്ക് എസ്‌എംഎസ് മുഖേന ഉത്തരമയച്ച പോലിസുകാരനുള്‍പ്പടെയുള്ള മുഖ്യപ്രതികളാണ് തെളിവുകളുമായി മുങ്ങിയിരിക്കുന്നത്. ഇതെത്തുടര്‍ന്ന് കേസെടുത്ത് 10 ദിവസം കഴിഞ്ഞിട്ടും അന്വേഷണം കാര്യക്ഷമമായി മുന്നോട്ടുകൊണ്ടുപോവാന് കഴിയാത്ത അവസ്ഥയിലാണ് ക്രൈംബ്രാഞ്ച് സംഘം.\nശിവരഞ്ജിത്ത്, പ്രണവ്, നസിം, സഫീര്, ഗോകുല് എന്നിവരെ പ്രതിയാക്കി ഈമാസം എട്ടിനാണ് ക്രൈംബ്രാഞ്ച് കേസെടുക്കുന്നത്. യൂണിവേഴ്‌സിറ്റി കോളജില്‍നിന്ന് പോലിസ് കോണ്‍സ്റ്റബിള് പരീക്ഷയുടെ ചോദ്യപേപ്പര് ചോര്‍ത്തിയാണ് പ്രതികള് തട്ടിപ്പ് നടത്തിയതെന്നാണ് ക്രൈംബ്രാഞ്ചിന്റെ കണ്ടെത്തല്.\nഗൂഢാലോചന, വഞ്ചന തുടങ്ങിയ ജാമ്യം ലഭിക്കാവുന്ന കുറ്റങ്ങളാണ് പ്രതികള്‍ക്കെതിരേ ചുമത്തിയിരിക്കുന്നത്. ചോദ്യപേപ്പര് ചോര്‍ത്തി എസ്‌എംഎസ്സുകള് വഴി ഉത്തരമയച്ച് പരീക്ഷ എഴുതിയെന്ന് തെളിഞ്ഞാല് മാത്രമേ പ്രതികള്‍ക്കെതിരേ മറ്റ് വകുപ്പുകള് ചുമത്താന് കഴിയൂ. അതിന് മുഖ്യപ്രതികള് പിടിയിലാവണം.


6 more places designated as hotspot in Kerala today; total 560 | കേരളത്തില്6പുതിയ ഹോട്ട്‌സ്‌പോട്ടുകള്; ഇന്ന് പരിശോധിച്ചത് 60000 സാമ്പിളുകള് - Malayalam Oneindia\nസംസ്ഥാനത്ത് ഇന്ന് 5848 പേര്‍ക്ക് കൊവിഡ്, 5137 പേര്‍ക്ക് സമ്പര്‍ക്കത്തിലൂടെ, 32 കൊവിഡ് മരണം കൂടി\njust now കാസർഗോഡ് സ്പെഷ്യല് പോസ്റ്റല് ബാലറ്റ് വിതരണം തുടങ്ങി; അറിയേണ്ടത്\n1 min ago ഹസനെ തള്ളി വേണുഗോപാല്, വെല്‍ഫെയര് പാര്‍ട്ടി സഖ്യമില്ല, ദേശീയ നയം മാറ്റേണ്ടതില്ല!!\n7 min ago എൽഡിഎഫ് സീറ്റ് പിടിച്ചെടുക്കണം; പാലക്കാട് ചെസ് താരത്തെ കളത്തിലിറക്കി യുഡിഎഫ്\nMovies ബിലാലിൽ മമ്മൂട്ടിയുടെ വില്ലൻ ജോൺ എബ്രഹാമല്ല, വെളിപ്പെടുത്തി അണിയറപ്രവര്‍ത്തകര്\nFinance കാർഷിക നിയമങ്ങൾ തിടുക്കപ്പെട്ട് തയ്യാറാക്കിയതല്ല; സമ്പദ് വ്യവസ്ഥ കരകയറുകയാണെന്നും നിർമല സീതാരാമൻ\nSports ധോണിയെ പിന്നിലാക്കി, ട്വന്റി-20 ക്രിക്കറ്റില് പുതിയ നേട്ടവുമായി കെഎല് രാഹുല്\nകേരളത്തില്6പുതിയ ഹോട്ട്‌സ്‌പോട്ടുകള്; ഇന്ന് പരിശോധിച്ചത് 60000 സാമ്പിളുകള്\nPublished: November 21 2020, 20:44 [IST]\nതിരുവനന്തപുരം: സംസ്ഥാനത്ത് ഇന്ന് 5500ലധികം പേര്‍ക്ക് കൊറോണ രോഗം. എറണാകുളം, മലപ്പുറം, കോഴിക്കോട് ജില്ലകളിലാണ് കൂടുതല് രോഗികള്. ഇന്ന്6പുതിയ ഹോട്ട് സ്പോട്ടുകളാണുള്ളത്. ഇടുക്കി ജില്ലയിലെ വാത്തിക്കുടി (കണ്ടെന്‍മെന്റ് സോണ് വാര്‍ഡ് 1, 2, 3, 15, 16), കോട്ടയം ജില്ലയിലെ മരങ്ങാട്ടുപള്ളി (14), തൃശൂര് ജില്ലയിലെ തിരുവില്വാമല (16), പത്തനംതിട്ട ജില്ലയിലെ കോഴഞ്ചേരി (സബ് വാര്‍ഡ് 4), കാസര്‍ഗോഡ് ജില്ലയിലെ കാറഡുക (6), പാലക്കാട് ജില്ലയിലെ കേരളശേരി (8) എന്നിവയാണ് പുതിയ ഹോട്ട് സ്പോട്ടുകള്.3പ്രദേശങ്ങളെ ഹോട്ട് സ്പോട്ടില് നിന്നും ഒഴിവാക്കിയിട്ടുണ്ട്. ഇതോടെ ആകെ 560 ഹോട്ട് സ്പോട്ടുകളാണുള്ളത്.\nകേരളത്തില് ഇന്ന് 5772 പേര്‍ക്ക് കോവിഡ്-19സ്ഥിരീകരിച്ചു. എറണാകുളം 797, മലപ്പുറം 764, കോഴിക്കോട് 710, തൃശൂര് 483, പാലക്കാട് 478, കൊല്ലം 464, കോട്ടയം 423, തിരുവനന്തപുരം 399, ആലപ്പുഴ 383, പത്തനംതിട്ട 216, കണ്ണൂര് 211, ഇടുക്കി 188, വയനാട് 152, കാസര്‍ഗോഡ് 104 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്. കഴിഞ്ഞ 24 മണിക്കൂറിനിടെ 60,210 സാമ്പിളുകളാണ് പരിശോധിച്ചത്. 25 മരണങ്ങളാണ് ഇന്ന് കോവിഡ്-19 മൂലമാണെന്ന് സ്ഥിരീകരിച്ചത്. ഇതോടെ ആകെ മരണം 2022 ആയി.\nഇന്ന് രോഗം സ്ഥിരീകരിച്ചവരില് 91 പേര് സംസ്ഥാനത്തിന് പുറത്ത് നിന്നും വന്നവരാണ്. 4989 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 639 പേരുടെ സമ്പര്‍ക്ക ഉറവിടം വ്യക്തമല്ല. 53 ആരോഗ്യ പ്രവര്‍ത്തകര്‍ക്കാണ് രോഗം ബാധിച്ചത്. എറണാകുളം 11, കണ്ണൂര് 10, തിരുവനന്തപുരം, പത്തനംതിട്ട, കാസര്‍ഗോഡ്5വീതം, പാലക്കാട്, വയനാട്4വീതം, തൃശൂര്, കോഴിക്കോട്3വീതം, മലപ്പുറം 2, കോട്ടയം 1 എന്നിങ്ങനെ ആരോഗ്യ പ്രവര്‍ത്തകര്‍ക്കാണ് ഇന്ന് രോഗം ബാധിച്ചത്.\nരോഗം സ്ഥിരീകരിച്ച് ചികിത്സയിലായിരുന്ന 6719 പേരുടെ പരിശോധനാഫലം നെഗറ്റീവ് ആയി. 66,856 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 4,88,437 പേര് ഇതുവരെ കോവിഡില് നിന്നും മുക്തി നേടി. സംസ്ഥാനത്തെ വിവിധ ജില്ലകളിലായി 3,18,079 പേരാണ് ഇപ്പോള് നിരീക്ഷണത്തിലുള്ളത്. 1846 പേരെയാണ് ഇന്ന് ആശുപത്രിയില് പ്രവേശിപ്പിച്ചത്.\n6 more places designated as hotspot in Kerala today; total 560\nStory first published: Saturday, November 21, 2020, 20:44 [IST]\nഇന്ത്യ കണ്ട വലിയ വർഗീയവാദി;രാജീവ് ഗാന്ധി ഇന്‍സ്റ്റിറ്റ്യൂട്ടിന് ഗോള്‍വാക്കറുടെ പേര് നല്‍കുന്നതിനെതിരെ എംഎ ബേബി


കോലി, ധോണി, ബുംറ... അടുത്ത ഐപിഎല്ലില് ഇവരൊന്നും വേണ്ട!! വിട്ടുനില്‍ക്കണം, കാരണമുണ്ട് | Indian players who should'nt play in next IPL - Malayalam MyKhel\n» കോലി, ധോണി, ബുംറ... അടുത്ത ഐപിഎല്ലില് ഇവരൊന്നും വേണ്ട!! വിട്ടുനില്‍ക്കണം, കാരണമുണ്ട്\nPublished: Monday, October 8, 2018, 14:37 [IST]\nമുംബൈ: അടുത്ത വര്‍ഷം ഇംഗ്ലണ്ടില് നടക്കാനിരിക്കുന്ന ഏകദിന ലോകകപ്പിനുള്ള തയ്യാറെടുപ്പുകള് ടീം ഇന്ത്യ ആരംഭിച്ചു കഴിഞ്ഞു. ഇതിന്റെ ഭാഗമായാണ് പല യുവതാരങ്ങള്‍ക്കും ഇന്ത്യ അവസരം നല്‍കിക്കൊണ്ടിരിക്കുന്നത്. ലോകകപ്പ് മുന്നില് കണ്ട് കൂടുതല് മികച്ച യുവതാരങ്ങളെ കണ്ടെത്താനുള്ള ശ്രമത്തിലാണ് ടീം ഇന്ത്യ.\n2019 ജൂണിലാണ് ഇംഗ്ലണ്ടില് ലോകകപ്പിനു തുടക്കമാവുന്നത്. ലോകകപ്പിന് തൊട്ടുമുമ്പാണ് ഐപിഎല്ലിന്റെ സീസണ് അവസാനിക്കുന്നത്.\nദൈര്‍ഘ്യമേറിയ ഐപിഎല്ലില് ഇപ്പോള് ടീമിലുള്ള എല്ലാ താരങ്ങളും വിവിധ ഫ്രാഞ്ചൈസികള്‍ക്കായി കളിക്കുന്നുണ്ട്. എന്നാല് ലോകകപ്പ് തൊട്ടു മുന്നിലുള്ളതിനാല് ഇവരില് പലര്‍ക്കും ഐപിഎല്ലില് വിശ്രമം നല്‍കുന്നതാവും ഇന്ത്യക്കു ഗുണം ചെയ്യുക. കാരണം ഏതെങ്കിലുമൊരാള്‍ക്കു ഐപിഎല്ലിനിടെ പരിക്കേറ്റാല് അത് ഇന്ത്യയുടെ ലോകകപ്പ് പ്രതീക്ഷകള്‍ക്കു തന്നെ മങ്ങലേല്‍പ്പിക്കും. ഐപിഎല്ലില് നിന്നും വിട്ടുനില്‍ക്കേണ്ട പ്രമുഖ താരങ്ങള് ആരൊക്കെയെന്നു നോക്കാം.\nനിശ്ചിത ഓവര് ക്രിക്കറ്റില് ഇന്ത്യന് ടീമില് തന്റെ സ്ഥാനം കഴിഞ്ഞ ഏഷ്യാ കപ്പോടെ ഉറപ്പിച്ച താരമാണ് കേദാര് ജാദവ്. ബാറ്റിങില് ആറാമനായി ക്രീസിലെത്തുന്ന ജാദവ് സ്പിന് ബൗളിങിലും ഇന്ത്യക്കു ഉപയോഗിക്കാവുന്ന താരമാണ്. കഴിഞ്ഞ ഏഷ്യാ കപ്പില് പ്രധാന ബൗളര്‍മാര്‍ക്കു പിഴച്ചപ്പോള് ടീമിന് നിര്‍ണായ ബ്രേക്ത്രൂകള് നല്‍കാന് ജാദവിനായിരുന്നു. ഏഷ്യാ കപ്പ് ഫൈനലില് പരിക്കു വകവയ്ക്കാതെ ബാറ്റ് ചെയ്താണ് താരം ഇന്ത്യക്കു അവിസ്മരണീയ ജയം സമ്മാനിച്ചത്. അതുകൊണ്ടു തന്നെ അടുത്ത ലോകകപ്പ് സംഘത്തില് ജാദവും ഇന്ത്യന് സംഘത്തിലുണ്ടാവുമെന്നുറപ്പാണ്.\nഇടയ്ക്കിടെ പരിക്ക് വേട്ടയാടുന്ന താരമാണ് അദ്ദേഹം. ഈ സീസണിലെ ഐപിഎല്ലിനിടെ പരിക്കേറ്റതിനെ തുടര്‍ന്ന് ആറുമാസം ജാദവ് കളത്തിനു പുറത്തായിരുന്നു. തുടര്‍ന്ന് ഫിറ്റ്‌നസ് തെളിയിച്ച ശേഷമാണ് താരത്തെ ഏഷ്യാ കപ്പ് ടീമിലുള്‍പ്പെടുത്തിയത്. ഫൈനലില് ജാദവിനു വീണ്ടും പരിക്കല്‍േക്കുകയു ചെയ്തു.\nഇന്ത്യന് ടീമിലെ ഏക ഫാസ്റ്റ് ബൗളര് ഓള്‍റൗണ്ടറാണ് ഹര്‍ദിക് പാണ്ഡ്യ. ഐപിഎല്ലിലൂടെ ദേശീയ ടീമിലെത്തിയ പാണ്ഡ്യക്കു കഴിഞ്ഞ ഏഷ്യാ കപ്പില് പാകിസ്താനെതിരേ കളിക്കിടെ പരിക്കേറ്റിരുന്നു. തുടര്‍ന്നു താരം ടൂര്‍ണമെന്റില് നിന്നും പിന്‍മാറുകയും ചെയ്തു. പാണ്ഡ്യക്കു പകരമെത്തിയ രവീന്ദ്ര ജഡേജ ഗംഭീര പ്രകടനത്തോടെ ടീമില് സ്ഥാനമുറപ്പാക്കിയെങ്കിലും ലോകകപ്പില് പാണ്ഡ്യയെ ടീമിനു വേണം. കാരണം, പേസ് ബൗളിങിനെ തുണയ്ക്കുന്ന ഇംഗ്ലണ്ടിലെ പിച്ചുകൡ പാണ്ഡ്യക്കു പല അദ്ഭുതങ്ങളും കാണിക്കാനാവും.\nഐപിഎല്ലില് മുംബൈ ഇന്ത്യന്‍സിന്റെ താരമായ പാണ്ഡ്യക്കു അടുത്ത സീസണില് ചുരുങ്ങിയത് 14 മല്‍സരങ്ങളിലെങ്കിലും കളിക്കേണ്ടിവരും.\nമുകളില് പറഞ്ഞ രണ്ടു പേരെയും പോലെ പരിക്കിന്റെ ചരിത്രമുള്ള മറ്റൊരു താരമാണ് ഇന്ത്യയുടെ പേസാക്രമണങ്ങള്‍ക്കു ചുക്കാന് പിടിക്കുന്ന ഭുവനേശ്വര് കുമാര്. സമീപകാലത്ത് ഭുവിയെ ഇടയ്ക്കിടെ പരിക്ക് വിടാതെ പിന്തുടരുന്നുണ്ട്. പുറംഭാഗത്തെ പരിക്കാണ് താരത്തിനു വില്ലനാവുന്നത്. കഴിഞ്ഞ സീസണിലെ ഭൂരിഭാഗം മല്‍സരങ്ങളും പരിക്കു മൂലം ഭുവിക്കു നഷ്ടമായിരുന്നു. കൂടാതെ കഴിഞ്ഞ ഇംഗ്ലണ്ട് പര്യടനത്തിലെ പകുതിയിലധികം മല്‍സരങ്ങളിലും പരിക്കിനെ തുടര്‍ന്ന് അദ്ദേഹം കളിച്ചിരുന്നില്ല.\nപേസര്‍മാര്‍ക്ക് ഏറെ നേട്ടം കൊയ്യാന് സാധിക്കുന്ന ഇംഗ്ലണ്ടിലെ പിച്ചില് ഭുവിയില്ലെങ്കില് ലോകകപ്പില് ഇന്ത്യക്ക് അതു കനത്ത ആഘാതം തന്നെയാവും. അതു കൊണ്ടു തന്നെ ഭുവിയെ ഐപിഎല്ലില് കളിപ്പിച്ച് റിസ്‌കെടുക്കാതിരിക്കുകയാവും ഇന്ത്യക്കു നല്ലത്.\nബാറ്റിങില് തന്റെ പ്രതാപകാലത്തിന്റെ അടുത്തെങ്ങുമെത്തില്ലെങ്കിലും വിക്കറ്റ്കീപ്പിങ് കൊണ്ടും അനുഭവസമ്പത്ത് കൊണ്ടും മുന് നായകന് എംഎസ് ധോണിയെ അടുത്ത ലോകകപ്പ് വരെയെങ്കിലും ടീം ഇന്ത്യക്കു ആവശ്യമുണ്ട്. സമീപകാലത്തെ മോശം പ്രകടനങ്ങളുടെ പേരില് ധോണിക്കു പകരം റിഷഭ് പന്തിനെ വിക്കറ്റ് കീപ്പറായി പരീക്ഷിക്കണമന്ന് പലരും ആവശ്യപ്പെട്ടുകൊണ്ടിരിക്കുകയാണെങ്കിലും ലോകകപ്പ് പോലൊരും വലിയ വേദിയില് ഇന്ത്യക്കു രണ്ടു തവണ ലോകകിരീടം സമ്മാനിച്ച ധോണിയുടെ സാന്നിധ്യം കൂടിയേ തീരൂ.\nഎന്നാല് ഐപിഎല്ലില് ചെന്നൈ സൂപ്പര്‍കിങ്‌സിന്റെ ക്യാപ്റ്റന് കൂടിയായ ധോണി അടുത്ത സീസണില് മാറിനില്‍ക്കുമോയെന്ന് കണ്ടുതന്നെ അറിയണം.\nക്യാപ്റ്റനും ബാറ്റിങ് തുറുപ്പുചീട്ടുമായ വിരാട് കോലിയില്ലാതെ ഇന്ത്യക്ക് അടുത്ത ലോകകപ്പിനെക്കുറിച്ച് ചിന്തിക്കാന് പോലുമാവില്ല. കരിയറിലെ ഏറ്റവും മികച്ച ഫോമിലൂടെ കടന്നുപോവുന്ന കോലി ഒന്നിനു പിറകെ ഒന്നായി റെക്കോര്‍ഡുകള് തകര്‍ത്ത് മുന്നേറുകയാണ്. ഏകദിനത്തില് 35 സെഞ്ച്വറികളടക്കം 203 ഇന്നിങ്‌സുകളില് നിന്നും 9779 റണ്‍സ് അദ്ദേഹം ഇതുവരെ നേടിക്കഴിഞ്ഞു.\nക്യാപ്റ്റനായ ശേഷം കോലിയുടെ പ്രകടനം അത്യുജ്ജ്വലമായിരുന്നു. 82.67 ശരാശരിയിലാണ് താരം റണ്‍സ് വാരിക്കൂട്ടിയത്. ടീമിനെ നയിച്ച 52 മല്‍സരങ്ങളില് നിന്നും 13 സെഞ്ച്വറികളും കോലി നേടിയിട്ടുണ്ട്.\nഐപിഎല്ലില് റോയല് ചാലഞ്ചേഴ്‌സിന്റെ ക്യാപ്റ്റനായ കോലി അടുത്ത സീസണില് വിട്ടുനില്‍ക്കാന് സാധ്യതയില്ല. ഐപിഎല്ലിനിടെ കോലിക്കു പരിക്കേറ്റാല് ഇന്ത്യക്കു പകരക്കാരനായി ഇറക്കാവുന്ന ഇത്ര കേമനായ മറ്റൊരു താരം ഇല്ലെന്നതാണ് യാഥാര്‍ഥ്യം.\nRead more about: cricket india ipl indian premier league world cup ms dhoni virat kohli ക്രിക്കറ്റ് ഇന്ത്യ ഐപിഎല് ഇന്ത്യന് പ്രീമിയര് ലീഗ് ലോകകപ്പ് എംഎസ് ധോണി വിരാട് കോലി


ബാലയുടെ ചിന്നപാപ്പുമാര് | Smart Family Online\nHome / Cinema / ബാലയുടെ ചിന്നപാപ്പുമാര്\tബാലയുടെ ചിന്നപാപ്പുമാര്\nPosted on March 2, 2014 in Cinema, My Partner അമൃതയും അവന്തികയും ദൈവത്തിന്റെ തീരുമാനങ്ങളാണെന്ന് വിശ്വസിക്കാനാണ് ബാലക്കിഷ്ടം. ബാല അമൃത വിശേഷങ്ങള്…\nതമിഴ് നടന് ബാലയും സംഗീത റിയാലിറ്റി ഷോയിലൂടെ വന്ന മലയാളി ഗായിക അമൃതാ സുരേഷുമായുളള വിവാഹം ഒരു കാലത്ത് ആരാധകര്‍ക്ക് വലിയ വാര്‍ത്തയായിരുന്നു. സത്യത്തില് ബാലയുടെ ആരാധികമാര്‍ചെറിയൊരു ആസൂയയോടെയാണ് ആ വാര്‍ത്ത ശ്രവിച്ചത്. മലയാളത്തില് ബാല ശ്രദ്ധിക്കപ്പെട്ടു തുടങ്ങിയപ്പോഴായിരുന്നു ആ വാര്‍ത്ത മലയാളികളുടെ കാതില് മുഴങ്ങിയത്. എങ്കിലും ആരാധികമാര് വിശ്വസിക്കാന് തയ്യാറായിരുന്നില്ല. അമൃത കൊച്ചുകുട്ടിയല്ലേ വിവാഹപ്രായമായിട്ടില്ലെന്ന് പറഞ്ഞ് അവര് ആശ്വസിച്ചു. ഇപ്പോഴും ആരാധികമാര്‍ക്ക് അവരുടെ വിവാഹം വിശ്വസിക്കാതിരിക്കാനാണിഷ്ടവും. വിവാഹം കഴിഞ്ഞ് മൂന്നു വര്‍ഷം പിന്നിടുന്ന ഈ സമയം ബാലയും അമൃതയും അവന്തികയുടെ (പാപ്പു) അച്ഛനും അമ്മയുമാണ്. തികഞ്ഞ ഒരു കുടുംബിനിയാണെങ്കിലും സംഗീതം ഇപ്പോഴും അമൃതയ്ക്കൊപ്പമുണ്ട്. ബാലയുടെയും അമൃതയുടെയും ചിന്നപാപ്പുവിന്റെയും വിശേഷങ്ങള്…\nലൗ അറ്റ് ഫസ്റ്റ് സൈറ്റ് അല്ല\nബാലയും അമൃതയും ഒരേ ശബ്ദത്തില് പറയുന്ന കാര്യമാണ് ഞങ്ങളുടെ വിവാഹം ലൗ അറ്റ് ഫസ്റ്റ് സൈറ്റ് അല്ല എന്ന്. റിയാലിറ്റി ഷോയ്ക്ക് ജഡ്ജ് ആയി വന്ന സമയത്തൊന്നുമല്ല ഞാന് അമൃതയെ കണ്ടിഷ്ടപ്പെട്ടത്. അതിന് ശേഷം അമൃതയെ ഒരുപാട് തവണ കണ്ടിട്ടുണ്ട്. അതിലെപ്പോഴോ ആണ് ഇഷ്ടം തുടങ്ങുന്നത്. ഇഷ്ടംതോന്നിയപ്പോള് ആദ്യം അറിയിച്ചത് വീട്ടുകാരെയാണ്. അവര് ഈ ബന്ധത്തിന് എതിര്‍പ്പു പ്രകടിപ്പിച്ചില്ല. അങ്ങനെ വിവാഹത്തിന് തയ്യാറെടുക്കുന്നതും വീട്ടുകാര് തമ്മിലാണ്. അതിന് ശേഷമാണ് ഇഷ്ടമാണെന്ന് തമ്മില് പറയുന്നത്. ലൗ അറ്റ് ഫസ്റ്റ് സൈറ്റ് എന്ന തിന് ഞങ്ങളുടെ കാര്യത്തില് ഒരര്‍ഥവും ഇല്ല.\nഇന്നാള്‍ക്കിന്‍ട്രാളെന്‍ട്രത് എളുതിവച്ചതേ കടവുള് താന്\nവിവാഹ സമയത്ത് ആലേചിച്ചിട്ടുണ്ട് ഞങ്ങള് തമ്മില് കണ്ടതും പരിചയപ്പെടുന്നതും വിവാഹം കഴിക്കുന്നതും എല്ലാം ആകസ്മികമായി നടന്ന സംഭവമാണെന്ന്. എന്നാല് ഇപ്പോള് ചിന്തിക്കുമ്പോള് അതെല്ലാം യാദൃശ്ചികമായി സംഭവിച്ചതല്ല, എല്ലാം ദൈവത്തിന്റെ സ്ക്രിപ്റ്റായിരുന്നു എന്ന് മനസിലാക്കുന്നു. ദൈവം എഴുതി വച്ചതായിരുന്നു; എല്ലാം. ബാല എന്ന ആള്‍ക്ക് മലയാളിയായ അമൃത എന്ന പെണ്‍കുട്ടി ഭാര്യയായി വരണമെന്നും അവന്തികയെന്ന മകള് ജനിക്കണമെന്നും ദൈവത്തിന്റെ തീരുമാനമായിരുന്നു. ഇന്നാള്‍ക്കിന്‍ട്രാളെന്‍ട്രത് എളുതി വച്ചതേ കടവുള്‍താന് എന്നു പറയും പോലെ. ഞാന് ദൈവത്തില് വിശ്വസിക്കുന്നു. എല്ലാത്തിനും കാരണക്കാരനായ തും ദൈവം തന്നെ.\nഞാനും അമൃതയും പരിചയെപ്പടുന്നതിന് ശേഷമുള്ളത് മൂന്നു ഘട്ടമായിരുന്നു. വിവാഹത്തിന് മുന്‍പുള്ള പ്രണയകാലം. വിവാഹം ഉറപ്പിച്ച് കഴിഞ്ഞപ്പോള് 60-70 ശതമാനം ഭാര്യയും ഭര്‍ത്താവുമായി. പിന്നീട് വിവാഹം കഴിഞ്ഞായിരുന്നു യഥാര്‍ത്ഥ പ്രണയം തുടങ്ങുന്നത്.\nകല്യാണം കഴിഞ്ഞപ്പോള് മുതല് ജീവിതത്തിന് തന്നെ മാറ്റങ്ങള് വന്നു തുടങ്ങി. മകള് കൂടി വന്നപ്പോള് വീട്ടിലെ അന്തരീക്ഷം ആകെ മാറി. അവളുടെ കളിയും ചിരിയുംകൊണ്ട് വീടാകെ ഉണര്‍ന്നു. സ്നേഹത്തിന്റെ അന്തരീക്ഷമാണ് എപ്പോഴും. വീട്ടിലേക്ക് കയറുമ്പോള് തന്നെ സന്തോഷം ആണ്. അതെല്ലാം അമ്മുവിന്റെയും (അമൃത) പാപ്പയുടെയും വരവോടെ യാണ്.\nഞാന് അമ്മുവിനെ വിവാഹം കഴിക്കുമ്പോള് അമ്മുവിന് പ്രായം 19 ആണ്. ഞങ്ങള് തമ്മില് എട്ടു വയസിന്റെ വ്യ്ത്യാസമാണ്. അതുകൊണ്ട് തന്നെ അമ്മുവിനെ ഒരു കുട്ടിയെപോലെയാണ് കണ്ടിരുന്നതും. മകള് ജനിച്ചതിനു ശേഷവും അങ്ങനെ തന്നെയാണ്. പുറത്തെ എന്റെ ജോലിത്തിരക്കുകളെല്ലാം കഴിഞ്ഞ് വീട്ടിലേക്ക് കയറുമ്പോള് എനിക്ക് വീട്ടില് രണ്ടു പെണ്‍മക്കള് ഉള്ളതുപോലെയാണ് തോന്നുന്നത്. അമ്മുവും പാപ്പുവും എന്റെ രണ്ടു പെണ്‍മക്കളാണ്. അതിനി എത്രകാലം കഴിഞ്ഞാലും അങ്ങനെയായിരിക്കും.\nഒരുപാട് വഴക്കൊന്നും ഞാനും അമൃതയും തമ്മിലില്ല. ചെറിയ വഴക്കുകള് മാത്രം. സാധാരണ വീടുകളില് കാണാറുള്ള വഴക്കുകളാണ് ഞങ്ങള്‍ക്കുമുള്ളത്. എനിക്ക് ദേഷ്യം വരുന്ന സമയങ്ങളില് ഞാന് പറയുന്ന വാക്കാണ് “അറിവുകെട്ടമുണ്ടമേ’ എന്ന്. വലിയ ചീത്തവാക്കൊന്നുമല്ലഅത്. ബുദ്ധി ഇല്ലാത്തവളെ എന്നാണ് അതിന്റെ അര്‍ഥം. ഒരിക്കല് ഞാന് എന്റെ ഡ്രൈവറെ അറിവു കെട്ടമുണ്ടമേ എന്ന് വിളിച്ചു. വലിയ ചീത്തവാക്കാണെന്ന് കരുതി ഡ്രൈവര് എന്നോട് കുറച്ചു ദിവസം മിണ്ടിയില്ല. പിന്നീട് ഞാന് പറഞ്ഞ് മനസ്സിലാക്കിയപ്പോഴാണ് അവന് എന്നോട് സംസാരിച്ചത്.\nഅമൃത എന്നെ ഏട്ടാ എന്നാണ് വിളിക്കുന്നത്. അവള്‍ക്ക് ദേഷ്യം വരുമ്പോള് എന്നെ ചേട്ടാ എന്ന് വിളിക്കും. അങ്ങനെ വിളിക്കുമ്പോഴാണ് അവള് ദേഷ്യത്തിലാണെന്ന് എനിക്ക് മനസ്സിലാകുന്നത്. കുറച്ചു കഴിയുമ്പോള് തന്നെ ആ ദേഷ്യം മാറുകയും ചെയ്യും. മാറിയില്ലെങ്കില് എന്റെ ഭാഗത്തെ തെറ്റാണെങ്കില് മാപ്പ് പറഞ്ഞ് വഴക്കുമാറ്റും. ചേട്ടന് വിളിയിലെ ചെറിയ പിണക്കങ്ങളെ തിരിച്ച് ഏട്ടന് വിളിയാക്കാന് ബാലക്ക് അധികം കഷ്ടപെടേണ്ടി വന്നിട്ടില്ല. ഇപ്പോള് അവന്തിക കൂടി വന്നപ്പോള് രണ്ടു പെണ്‍മക്കളുടെ അച്ഛനായിമാറിയ ബാലക്ക് സിനിമയിലും വീട്ടിലും തിരക്കോട് തിരക്ക്. ഒപ്പം അമൃതയിലെ കലാകാരിയെ പ്രോത്സാഹിപ്പിക്കാനും ഈ “ഭര്‍ത്താവച്ഛന്” മടികാണിക്കുന്നില്ല.\nസംഗീതം തന്ന ജീവിതം\nYour email address will not be published. Required fields are marked *\tName * Email * Please enter an answer in digits:five × two = Comment You may use these HTML tags and attributes:   <acronym title="">
      <q cite="">   സൗജന്യ ന്യൂസ് ലെറ്റര്


ബി.ജെ.പിയുടെ ചരിത്രം കുറിച്ച കുതിപ്പ് | Kerala assembly election 2016| Bjp\nകഴിഞ്ഞ നിയമസഭാ തിരഞ്ഞെടുപ്പ് മൂന്ന് സ്ഥലങ്ങളില് രണ്ടാം സ്ഥാനം കൊണ്ട് തൃപ്തിപ്പെടേണ്ടിവന്ന പാര്‍ട്ടിക്ക് ഇക്കുറി ഒരു സീറ്റില് ജയിക്കാനും ഏഴിടത്ത് രണ്ടാം സ്ഥാനത്തെത്താനും കഴിഞ്ഞു. പത്തര ശതമാനം വോട്ടും നേടാനായി.\nPublished: May 19, 2016, 04:46 PM IST\nഇപ്പോള് അല്ലെങ്കില് ഒരിക്കലുമില്ല എന്ന അവസ്ഥയിലായിരുന്നു ബി.ജെ.പി. ഇക്കുറി നിയമസഭാ തിരഞ്ഞെടുപ്പിന് ഇറങ്ങിയത്. പറഞ്ഞു പഴകിയ പ്രയോഗമായ അക്കൗണ്ട് തുറക്കലിനപ്പുറത്ത് വലിയൊരു കുതിച്ചുചാട്ടം തന്നെയാണ് മിഷന് 71 പ്‌ളസ് എന്ന് പേരിട്ട തിരഞ്ഞെടുപ്പ് പടയൊരുക്കത്തില് അവര് ലക്ഷ്യമിട്ടത്. കേരളത്തില് അധികാരം പിടിക്കുക എന്നത് ഒരു ഭ്രാന്തന് സ്വപ്‌നമായിരുന്നെങ്കിലും ചുരുങ്ങിയത് ആറ് സീറ്റെങ്കിലും സ്വന്തമാക്കാനാവുമെന്ന ഉറപ്പിച്ചിരുന്നു ബി.ജെ.പി. ഈ പ്രതീക്ഷ അസ്ഥാനത്തായെങ്കിലും നേമത്തെ രാജഗോപാലിന്റെ ജയത്തോടെ നിയമസഭയില് അക്കൗണ്ട് തുറക്കാനായത് ചെറിയ കാര്യമല്ല. നേമത്തെ വിജയം മാത്രമല്ല, സംസ്ഥാനത്തെങ്ങും മികച്ച കുതിപ്പ് നടത്താനായത് കൂടിയാണ് ബി.ജെ.പി.ക്കാരുടെ ആത്മവിശ്വാസം കൂട്ടുന്നത്.\nകഴിഞ്ഞ നിയമസഭാ തിരഞ്ഞെടുപ്പ് മൂന്ന് സ്ഥലങ്ങളില് രണ്ടാം സ്ഥാനം കൊണ്ട് തൃപ്തിപ്പെടേണ്ടിവന്ന പാര്‍ട്ടിക്ക് ഇക്കുറി ഒരു സീറ്റില് ജയിക്കാനും ഏഴിടത്ത് രണ്ടാം സ്ഥാനത്തെത്താനും കഴിഞ്ഞു. പത്തര ശതമാനം വോട്ടും നേടാനായി. മഞ്ചേശ്വരത്ത് കേവലം 89 വോട്ടിനാണ് കെ.സുരേന്ദ്രന് പരാജയപ്പെട്ടത്. തിരുവനന്തപുരം ജില്ലയിലെ കഴക്കൂട്ടം, വട്ടിയൂര്‍ക്കാവ്, പാലക്കാട് ജില്ലയിലെ പാലക്കാട്, വി.എസ്. അച്യുതാനന്ദന് മ ത്സരിച്ച മലമ്പുഴ, കൊല്ലം ജില്ലയിലെ ചാത്തന്നൂര്, കാസര്‍ക്കോട് ജില്ലയിലെ കാസര്‍ക്കോട്, മഞ്ചേശ്വരം മണ്ഡലങ്ങളിലാണ് അവര് രണ്ടാം സ്ഥാനത്തെത്തിയത്. ഇതില് മഞ്ചേശ്വരത്തും കാസര്‍ക്കോട്ടും പാലക്കാട്ടും വട്ടിയൂര്‍ക്കാവിലും സി.പി.എം. സ്ഥാനാര്‍ഥികളെ മൂന്നാം സ്ഥാനത്തേയ്ക്ക് പിന്തള്ളി. ബി.ജെ.പിയുടെ കുതിപ്പില് മൂന്നാം സ്ഥാനത്തേയ്ക്ക് പിന്തള്ളപ്പെട്ടുപോയ സി.പി.എം നേതാക്കളില് എന്.എന്.കൃഷ്ണദാസും (പാലക്കാട്) ടി.എന്. സീമയും (വട്ടിയൂര്‍ക്കാവ്) ഉണ്ട്. വി.എസ്. ജോയ് (മലമ്പുഴ), എം.എ. വാഹിദ് (കഴക്കൂട്ടം), ശൂരനാട് രാജശേഖരന് (ചാത്തന്നൂര്) തുടങ്ങിയ കോണ്‍ഗ്രസ് നേതാക്കളും ബി.ജെ.പി.യുടെ ഈ കുതിപ്പിന്റെ രുചി ശരിക്കും അറിഞ്ഞു.\nനേമമടക്കം മൂന്ന് മണ്ഡലങ്ങളില് അമ്പതിനായിരത്തിലേറെ വോട്ട് നേടാന് കഴിഞ്ഞതും പാര്‍ട്ടിക്ക് വലിയ നേട്ടമായി. നേമത്ത് രാജഗോപാല് 67813 വോട്ടാണ് നേടിയത്. ബി.ജെ.പി.യുടെ തിരഞ്ഞെടുപ്പ് ചരിത്രത്തില് ഇതൊരു റെക്കോഡാണ്. മഞ്ചേശ്വരത്ത് 56781 വോട്ട് നേടിയ കെ. സുരേന്ദ്രനാണ് രണ്ടാം സ്ഥാനത്ത്. കാസര്‍ക്കോട്ട് 56120 വോട്ട് നേടി രണ്ടാം സ്ഥാനത്തെയിയ രവീശ തന്ത്രി കുണ്ടാറാണ് അമ്പതിനായിരം കടന്ന മൂന്നാമന്.\nഅഞ്ച് സീറ്റുകളില് നാല്‍പ്പതിനായിരത്തിലേറെയും പന്ത്രണ്ട് സീറ്റുകളില് മുപ്പതിനായിരത്തിലേറെ വോട്ട് നേടാന് ബി.ജെ.പി.ക്ക് കഴിഞ്ഞു. മലമ്പുഴയില് വി.എസ്. അച്യുതാനന്ദനെ എതിരിട്ട സി.കൃഷ്ണകുമാര് (46,157) പാലക്കാട്ട് ശോഭ സുരേന്ദ്രന് (40,076), ചെങ്ങന്നൂരില് മത്സരിച്ച അഡ്വ. പി.എസ്. ശ്രീധരന്‍പിള്ള (42,489), വട്ടിയൂര്‍ക്കാവില് മത്സരിക്കുന്ന സംസ്ഥാന അധ്യക്ഷന് കുമ്മനം രാജശേഖരന് (43,700) കഴക്കൂട്ടത്ത് മുന് സംസ്ഥാനാധ്യക്ഷന് വി.മുരളീധരന് (42,732) എന്നിവരാണ് നാല്‍പ്പതിനായിരത്തിലേറെ വോട്ട് നേടിയ മറ്റ് സ്ഥാനാര്‍ഥികള്.\nമലമ്പുഴയില് കഴിഞ്ഞ തവണ ജെ.ഡി.യു. സ്ഥാനാര്‍ഥിയായി എന്.ഡി.എ ടിക്കറ്റില് മത്സരിച്ച അഡ്വ. പി.കെ.മജീദ് 2772 വോട്ടും പാലക്കാട്ട് സി. ഉദയഭാസ്‌ക്കര് 22,273 വോട്ടും ചെങ്ങന്നൂരില് ബി.രാധാകൃഷ്ണ മേനോന് 6057 വോട്ടും വട്ടിയൂര്‍ക്കാവില് വി.വി.രാജേഷ് 13,454 വോട്ടും അഡ്വ. പത്മകുമാര് 7497 വോട്ടും മാത്രമായിരുന്നു നേടിയിരുന്നത്.\nകഴിഞ്ഞ തവണ 5965 വോട്ട് നേടിയ നെടുമങ്ങാട്ട് ഇക്കുറി വി.വി.രാജേഷ് 35139 വോട്ടും കഴിഞ്ഞ തവണ ബി.കെ.ശേഖര് 11,503 വോട്ട് നേടിയ\nതിരുവനന്തപുരം സെന്‍ട്രല് മണ്ഡലത്തില് ക്രിക്കറ്റ് താരം എസ്.ശ്രീശാന്ത് 34764 വോട്ടും കഴിഞ്ഞ തവണ എസ്.സുരേഷ് 10,301 വോട്ട് നേടിയ പാറശ്ശാലയില് ഇക്കുറി കരമന ജയന് 33028 വോട്ടും കഴിഞ്ഞ തവണ പി.കെ.കൃഷ്ണദാസ് 22,494 വോട്ട് നേടിയ കാട്ടാക്കടയില് ഇക്കുറി അദ്ദേഹം തന്നെ 38,700 വോട്ടും നേടി.\nതിരുവനന്തപുരത്തിനും കാസര്‍ക്കോടിനും പുറത്ത് ഏതെങ്കിലും ഒരു ജില്ലയില് ബി.ജെ.പി. സ്ഥാനാര്‍ഥികള് മുപ്പതിനായിരത്തിലേറെ വോട്ട് നേടുന്നതും ഇതാദ്യമായാണ്. ഇക്കുറി കൊല്ലം, പത്തനംതിട്ട, ആലപ്പുഴ, കോട്ടയം, തൃശൂര്, കോഴിക്കോട് ജില്ലകളിലായി എട്ട് സീറ്റുകളില് ബി.ജെ.പി. സ്ഥാനാര്‍ഥികളുടെ വോട്ട് മുപ്പതിനായിരം കടന്നു.\nകഴിഞ്ഞ തവണ അഡ്വ. കിഴക്കേനല സുധാകരന് 3824 വോട്ട് മാത്രം നേടിയ കൊല്ലം ചാത്തന്നൂരില് ഇക്കുറി ബി.ഗോപകുമാര് 33,199 വോട്ട് നേടിയാണ് രണ്ടാം സ്ഥാനത്തെത്തിയത്.\nആറന്മുളയില് കഴിഞ്ഞ തവണ കഴിഞ്ഞ തവണ അഡ്വ. കെ.ഹരിദാസിന്റെ സമ്പാദ്യം 10,214 വോട്ട് മാത്രമായിരുന്നെങ്കില് ഇക്കുറി എം.ടി.രമേശ് നേടിയത് 37906 വോട്ടാണ്. സംവരണ മണ്ഡലമായ മാവേലിക്കരയില് കഴിഞ്ഞ തവണ എസ്.ഗിരിജ 4984 വോട്ടാണ് നേടിയതെങ്കില് ഇക്കുറി മുതിര്‍ന്ന നേതാവ് പി.എം. വേലായുധന് 30929 വോട്ട് നേടി.\nകോട്ടയം ജില്ലയിലെ കാഞ്ഞിരപ്പള്ളിയാണ് ബി.ജെ.പി. അപ്രതീക്ഷിതമായ മുന്നേറ്റം നടത്തിയ മറ്റൊരു മണ്ഡലം. കഴിഞ്ഞ തവണ പാര്‍ട്ടി സ്ഥാനാര്‍ഥി രാജമോഹന് 8021 സീറ്റാണ് നേടിയതെങ്കില് ഇക്കുറി വി.എന്. മനോജ് നേടിയത് 31411 വോട്ടാണ്.\nതൃശൂരാണ് ബി.ജെ.പി. വലിയ മുന്നേറ്റം നടത്തിയ മറ്റൊരു ജില്ല. ഇവിടെ പുതുക്കാട്, ഇരിങ്ങാലക്കുട, മണലൂര് മണ്ഡലങ്ങളില് മുപ്പതിനായിരത്തിലേറെ വോട്ട് നേടാന് പാര്‍ട്ടിക്ക് കഴിഞ്ഞു. കഴിഞ്ഞ തവണ പാര്‍ട്ടി സ്ഥാനാര്‍ഥി ശോഭ സുരേന്ദ്രന് 14425 വോട്ടാണ് നേടിയതെങ്കില് ഇക്കുറി ജില്ലാ പ്രസിഡന്റ് എ. നാഗേഷ് 35,833 വോട്ട് നേടി. ഏറെ നേരം യു.ഡി.എഫ് സ്ഥാനാര്‍ഥിയെ പിന്തള്ളി രണ്ടാം സ്ഥാനത്ത് നില്‍ക്കാനും നാഗേഷിന് കഴിഞ്ഞിരുന്നു.\nകഴിഞ്ഞ തവണ താമര ചിഹ്‌നത്തില് മത്സരിച്ച് കെ.സി.വേണു മാസ്റ്റര് 6669 വോട്ട് നേടിയ ഇരിങ്ങാലക്കുടയില് ഇക്കുറി പാര്‍ട്ടി സ്ഥാനാര്‍ഥിയായ സന്തോഷ് ചെറാക്കുളം 30,420 വോട്ടാണ് നേടിയത്. കഴിഞ്ഞ തിരഞ്ഞെടുപ്പില് പി.എം. ഗോപിനാഥ് 10,539 വോട്ട് നേടിയ മണലൂരില് ഇക്കുറി സംസ്ഥാന ജനറല് സെക്രട്ടറി എ.എന്. രാധാകൃഷ്ണന് നേടിയത് 37,680 വോട്ടാണ്.\nകോഴിക്കോട് ജില്ലയിലെ കുന്ദമംഗലമാണ് ബി.ജെ.പി. വമ്പന് കുതിപ്പ് നടത്തിയ മറ്റൊരു മണ്ഡലം. കഴിഞ്ഞ തവണ 17,086 വോട്ട് നേടിയ സി.കെ.പത്മനാഭന് ഇക്കുറി തന്റെ വോട്ട് 32,702 ആക്കി ഉയര്‍ത്തി. ഇരട്ടിയുടെ അടുത്ത് വോട്ട് വര്‍ധന.\nകാസര്‍ക്കോട് ജില്ലയിലെ ഉദുമ (കെ.ശ്രീകാന്ത്-21231. കഴിഞ്ഞ തവണ 13056), കണ്ണൂരിലെ കൂത്തുപറമ്പ് (സി.സദാനന്ദന് മാസ്റ്റര്-20787, കഴിഞ്ഞ തവണ 11831), മട്ടന്നൂര് (ബിജു എളക്കുഴി-18620. കഴിഞ്ഞ തവണ 8689), കോഴിക്കോട് നോര്‍ത്ത് (കെ.പി.ശ്രീശന്-29,860. കഴിഞ്ഞ തവണ 9874), എലത്തൂര് (വി.വി.രാജന്-29070. കഴിഞ്ഞ തവണ 11859), ബേപ്പൂര് (കെ.പി.പ്രകാശ്ബാബു-27,958. കഴിഞ്ഞ തവണ 11031) ഒറ്റപ്പാലം (പി.വേണുഗോപാല്-27605. കഴിഞ്ഞ തവണ 9622), കൊങ്ങാട് (രേണു സുരേഷ്-23800. കഴിഞ്ഞ തവണ 8454), നെന്മാറ (എന്.ശിവരാജന്-23096. കഴിഞ്ഞ തവണ 9114), ആലത്തൂര് (എം.പി.ശ്രീകുമാര് മാസ്റ്റര്-19610. കഴിഞ്ഞ തവണ 5458), തൃശൂര് ജില്ലയിലെ ചേലക്കര (ഷാജുമോന് വട്ടേക്കാട്-23845. കഴിഞ്ഞ തവണ 7050), കുന്ദംകുളം (കെ.കെ.അനീഷ്‌കുമാര്-29325. കഴിഞ്ഞ തവണ 11723), ഗുരുവായൂര് (നിവേദിത-25490. കഴിഞ്ഞ തവണ 4199), വടക്കാഞ്ചേരി (ഉല്ലാസ് ബാബു-26436. കഴിഞ്ഞ തവണ 7440), തൃശൂര് (ബി.രാധാകൃഷ്ണ മേനോന്-24748. കഴിഞ്ഞ തവണ 6683), കോട്ടയം ജില്ലയിലെ പാല (എന്.ഹരി-24821. കഴിഞ്ഞ തവണ 6349), ചങ്ങനാശ്ശേരി (ഏറ്റുമാനൂര് രാധാകൃഷ്ണന്-21455. കഴിഞ്ഞ തവണ 3376), പത്തനംതിട്ട ജില്ലയിലെ അടൂര് (പി.സുധീര്-25,940. കഴിഞ്ഞ തവണ 6194), കൊല്ലം ജില്ലയിലെ കുണ്ടറ (എം.എസ്.ശ്യാംകുമാര്-20,257. കഴിഞ്ഞ തവണ 5979), തിരുവനന്തപുരം ജില്ലയിലെ ആറ്റിങ്ങല് (രാജി പ്രസാദ്-27,602. കഴിഞ്ഞ തവണ 4840), അരുവിക്കര (രാജസേനന്-20294. കഴിഞ്ഞ തവണ 7688) എന്നീ മണ്ഡലങ്ങളിലും മികച്ച പ്രകടനമാണ് ബി.ജെ.പി. സ്ഥാനാര്‍ഥികള് കാഴ്ചവച്ചത്.\nകഴിഞ്ഞ തവണ 6.03 ശതമാനം വോട്ടാണ് ബി.ജെ.പി. നേടിയതെങ്കില് അത് ഇക്കുറി 10.6 ശതമാനമായി ഉയര്‍ന്നു. സഖ്യകക്ഷിയായ ബി.ഡി.ജെ.എസ് നാല് ശതമാനം വോട്ട് നേടിയിരുന്നു. ഇത് കൂടി ചേര്‍ത്താല് മൊത്തം പതിനാല് ശതമാനത്തിലേറെയായി എന്.ഡി.എയുടെ വോട്ട്‌വിഹിതം.\nചരിത്രത്തിലെ ഏറ്റവും വലിയ വോട്ട്‌വിഹിതമാണ് ബി.ജെ.പി. ഇക്കുറി നേടിയത്. 2006ല് നേടിയ 4.75 ശതമാനമായിരുന്നു ഇതുവരെ ഏറ്റവും ഉയര്‍ന്ന വോട്ട് ശതമാനം. ഇതിന്റെ ഇരട്ടി വോട്ടാണ് ഇക്കുറി അവര് നേടിയത്.\nനിയമസഭാ തിരഞ്ഞെടുപ്പുകളില് ഇതുവരെയുള്ള ബി.ജെ.പി.യുടെ വോട്ട്‌വിഹിതം: 1982-2.75 ശതമാനം, 1987-5.56 ശതമാനം, 1991-4.76 ശതമാനം, 1996-5.48 ശതമാനം, 2001-5.02 ശതമാനം, 2006-4.75 ശതമാനം. 2001-6.03 ശതമാനം.\nപുതിയ ഇന്ത്യയ്ക്ക് വേണ്ടിയുള്ള ജനവിധി: മോദി\nവിവാഹവീട്ടില്‍ക്കയറി അക്രമം: മൂന്ന് ബി.ജെ.പി. പ്രവര്‍ത്തകര്‍ക്ക് പരിക്ക്\nമാത്യു ടി.തോമസ് ജനതാദള് (എസ്) മന്ത്രി\nയു.ഡി.എഫിന് ബൂര്‍ഷ്വാ സെറ്റപ്പെന്ന് എ.എ അസീസ്


സ്വര്‍ണ വില താഴേക്ക് ; നിക്ഷേപകരുടെ കാലിടറുമോ? – THE BUSINESS DAY\nഈ മാസം സ്വര്‍ണം രേഖപ്പെടുത്തിയ ഏറ്റവും കുറഞ്ഞ വില പവന് 33,160 രൂപയാണ് (മാര്‍ച്ച് അഞ്ചിന്)\nസംസ്ഥാനത്ത് സ്വര്‍ണവില വീണ്ടും കുറഞ്ഞു. പവന് 160 രൂപയും ഗ്രാമിന് 20 രൂപയുമാണ് ഇന്ന് കുറഞ്ഞത്. ഇതോടെ സ്വര്‍ണവില പവന് 33,640 രൂപയും ഗ്രാമിന് 4,205 രൂപയുമായി. ഈ മാസം സ്വര്‍ണം രേഖപ്പെടുത്തിയ ഏറ്റവും കുറഞ്ഞ വില പവന് 33,160 രൂപയാണ് (മാര്‍ച്ച് അഞ്ചിന്). ഏറ്റവും ഉയര്‍ന്ന വിലനിലവാരമാകട്ടെ 34,440 രൂപയും. വിപണിയിലെ ഈ ചാഞ്ചാട്ടം നിക്ഷേപകരെ സമ്മര്‍ദ്ദത്തിലാക്കുകയാണ്.\nഫെബ്രുവരിയില് സ്വര്‍ണം പവന് 2,640 രൂപ കുറഞ്ഞിരുന്നു. കഴിഞ്ഞമാസം സ്വര്‍ണം കുറിച്ച ഏറ്റവും ഉയര്‍ന്ന നിരക്ക് 36,800 രൂപയും ഏറ്റവും കുറഞ്ഞ നിരക്ക് 34,160 രൂപയുമായിരുന്നു .എംസിഎക്സില് 44,680 രൂപയാണ് സ്വര്‍ണത്തിന്റെ പിന്തുണ നില. പ്രതിരോധ നില 46,200 രൂപയും.\nസ്വര്‍ണത്തിന് സമാനമായി വെള്ളി, പ്ലാറ്റിനം, പലേഡിയം ലോഹങ്ങളിലും വിലയിടിവ് ദൃശ്യമാണ്. കഴിഞ്ഞ ഒരു വര്‍ഷത്തിനിടെയുള്ള ഏറ്റവും ഉയര്‍ന്ന നേട്ടമാണ് അടുത്തകാലത്തായി 10 വര്‍ഷം കാലാവധിയുള്ള അമേരിക്കന് ബോണ്ടുകള് കാഴ്ച്ചവെക്കുന്നത്. നഷ്ടസാധ്യതയില്ലാത്ത ബോണ്ടുകള് ഉയര്‍ന്ന നേട്ടം നല്‍കുമ്പോള് പലിശ ലഭിക്കാത്ത സ്വര്‍ണത്തില് നിന്നും നിക്ഷേപകര് പിന്‍വാങ്ങാന് ആഗ്രഹിക്കുകയാണ്.\nഇത്തരത്തില് പല കാരണങ്ങള്‍കൊണ്ടും വിപണിയില് സ്വര്‍ണത്തിന്റെ മാറ്റ് കുറയുകയാണ്.ഇത്തരം ഒരവസ്ഥ നിലനില്‍ക്കുമ്പോഴും ദീര്‍ഘകാലത്തേക്ക് സ്വര്‍ണത്തില് നിക്ഷേപം നടത്താന് ഒരുങ്ങുന്നവര്‍ക്ക് ഏറ്റവും അനുയോജ്യമായ സമയം ഇതാണെന്ന് സാമ്പത്തിക വിദഗ്ധര് പറയുന്നു.\nRelated Items:gold market, gold rate kerala


തിരുവനന്തപുരം, കൊല്ലം, പത്തനംതിട്ട, ആലപ്പുഴ, കോട്ടയം, എറണാകുളം, ഇടുക്കി, തൃശൂർ, പാലക്കാട്, മലപ്പുറം, വയനാട്.26-11-2021: തിരുവനന്തപുരം, കൊല്ലം, പത്തനംതിട്ട, ആലപ്പുഴ,…\nതിരുവനന്തപുരം∙ വൃക്ക വിൽക്കാൻ തയാറാകാത്ത ഭാര്യയെ മർദിച്ച ഭർത്താവിനെ പൊലീസ് അറസ്റ്റു ചെയ്തു. വിഴിഞ്ഞം മുള്ളുമുക്ക് സ്വദേശി സാജനെയാണ് പൊലീസ്…\nകൊച്ചി∙ താന് ക്രൂരമായ പീഡനങ്ങള്‍ക്ക് ഇരയാകുന്ന വിവരം സഹപാഠികളില് അടുപ്പമുള്ള ചിലരോടു മോഫിയ വെളിപ്പെടുത്തിയിരുന്നതായി വിവരം. കൂടുതല് വെളുപ്പു നിറമുള്ള…\nലക്നൗ∙ ഉത്തർപ്രദേശിലെ പ്രയാഗ്‌രാജിൽ ഒരു കുടുംബത്തിലെ നാല് പേരെ കൊല്ലപ്പെട്ടനിലയിൽ കണ്ടെത്തിയ സംഭവത്തിൽ ദുരൂഹത തുടരുന്നു. 50 വയസ്സുള്ള ഗൃഹനാഥൻ,…\nഒറ്റക്കമ്പി നാദംകൊണ്ട് മലയാളിയുടെ മനസ്സില് പാട്ടിന്റെ പനിനീര് ചന്ദ്രിക പെയ്തുവീഴ്ത്തിയ ബിച്ചു തിരുമല. ഏഴുസ്വരങ്ങളും തഴുകി വരുന്ന ഈണങ്ങളിലും ആ…\nഭർത്താവിന്റെ വീട്ടിൽ മോഫിയ നേരിട്ടത് കൊടിയ പീഡനങ്ങൾ; റിമാൻഡ് റിപ്പോർട്ട് പുറത്ത്\nകൊച്ചി: നിയമ വിദ്യാര്‍ഥി മോഫിയ പര്‍വീണിന്‍റെ ആത്മഹത്യ കേസിലെ പൊലീസിന്‍റെ റിമാന്‍ഡ് റിപ്പോര്‍ട്ടിൽ നിന്ന് കൂടുതൽ വിവരങ്ങൾ പുറത്ത്. ഭർത്താവിന്‍റെ…\nകാസര്‍കോട്: പ്ലസ് വണ് വിദ്യാര്‍ത്ഥിക്ക് നേരെ സീനിയര് വിദ്യാര്‍ത്ഥികളുടെ റാഗിങ്. പ്ലസ് വണ് വിദ്യാര്‍ത്ഥിയുടെ മുടി മുറിച്ചാണ് റാഗ് ചെയ്തത്. കാസര്‍കോട്…\nആലുവ: നിയമവിദ്യാർഥിനി മോഫിയ പർവീൺ ആത്മഹത്യ ചെയ്ത സംഭവത്തിൽ ആലുവ ഈസ്റ്റ് സി.എൈ സുധീറിന് സസ്പെന്‍ഷന്. സി. എൈക്കെതിരെ വകുപ്പുതല അന്വഷണത്തിനായി ഉത്തരവിട്ടു….


UUKMA News ഷുഹൈബ് വധം: പ്രതികളുമായി ബന്ധമുള്ള ആറുപേര് പൊലീസ് കസ്റ്റഡിയില് - UUKMA News ഷുഹൈബ് വധം: പ്രതികളുമായി ബന്ധമുള്ള ആറുപേര് പൊലീസ് കസ്റ്റഡിയില് - UUKMA News\nകണ്ണൂര്: യൂത്ത് കോണ്‍ഗ്രസ് നേതാവ് ഷുഹൈബിന്റെ കൊലപാതകവുമായി ബന്ധപ്പെട്ട് ആറു പേരെ പോലീസ് കസ്റ്റഡിയിലെടുത്തു. ഇവരെ ചോദ്യം ചെയ്തതില്‍നിന്ന് നിര്‍ണായക വിവരങ്ങള് ലഭിച്ചെന്ന് പോലീസ് അറിയിച്ചു. കൊലപാതകത്തില് നേരിട്ട് പങ്കെടുത്തവരല്ല പൊലീസ് കസ്റ്റഡിയിലുള്ളത്.\nഷുഹൈബിനെ വെട്ടി കൊലപ്പെടുത്തിയ പ്രതികളെപ്പറ്റി പോലീസിന് കൃത്യമായ വിവരം ലഭിച്ചതായാണ് സൂചന. എന്നാല്, ഇവര് എവിടെയാണ് ഉള്ളതെന്നത് സംബന്ധിച്ച വിവരം ഇനിയും ലഭിച്ചിട്ടില്ല.\nകഴിഞ്ഞ തിങ്കളാഴ്ച രാത്രിയാണ് ഷുഹൈബ് (30) കൊല്ലപ്പെട്ടത്. പതിനൊന്നരയോടെ സുഹൃത്തിന്റെ തട്ടുകടയില് ചായകുടിച്ചിരിക്കെ, കാറിലെത്തിയ നാലംഗ സംഘം ബോംബെറിഞ്ഞു ഭീതി പരത്തിയശേഷം വെട്ടികൊലപ്പെടുത്തുകയായിരുന്നു.


പുനെ ഇന്‍ഫോപാര്‍ക്കില് ഒരു മരണം കൂടി; ടിസിഎസ് ജീവനക്കാരന് തൂങ്ങിമരിച്ചു | Webdunia Malayalam\nപുനെയില് നിര്‍മ്മാണത്തിലിരുന്ന പതിമൂന്നുനില കെട്ടിടം തകര്‍ന്നു വീണ് ഒമ്പതുപേര് മരിച്ചു\nപുനെ ഇന്‍ഫോപാര്‍ക്കില് ഒരു ജീവനക്കാരന് കൂടി മരിച്ചു. ഹിന്‍ജെവാഡെ രാജീവ് ഗാന്ധി ഇന്‍ഫോടെക്‌പാര്‍ക്കിലെ ടാറ്റ കണ്‍സള്‍ട്ടന്‍സി സര്‍വ്വീസ് ജീവനക്കാരനായ അഭിഷേക് കുമാര് ആണ് ഫ്ലാറ്റിലെ ഫാനില് തൂങ്ങി മരിച്ചത്. 23 വയസ്സ് ആയിരുന്നു.\nകാണ്‍പുര് സ്വദേശിയായ അഭിഷേക് സോഫ്‌റ്റ്‌വേര് എഞ്ചിനിയര് ആണ്. വ്യാഴാഴ്ച ഉച്ചയ്ക്ക് ആയിരുന്നു സംഭവം. കൂട്ടുകാരോടൊപ്പം സംസാരിച്ചിരിക്കുന്നതിനിടെ ഉറങ്ങണമെന്ന് പറഞ്ഞ് പോയ അഭിഷേക് റൂമില് കയറി കതക് അടയ്ക്കുകയായിരുന്നു. കുറച്ചു സമയത്തിനു ശേഷം ഇവരുടെ മറ്റൊരു സുഹൃത്ത് ഫോണില് വിളിച്ച് അഭിഷേക് ആത്മഹത്യ ചെയ്തുവെന്ന് അറിയിക്കുകയായിരുന്നു.\nസംഭവം അറിഞ്ഞ ഉടന് തന്നെ ജനവാതിലിലൂടെ നോക്കിയ സുഹൃത്തുക്കള് കണ്ടതി ഫാനില് തൂങ്ങി നില്‍ക്കുന്ന അഭിഷേകിനെയാണ്. പെട്ടെന്നു തന്നെ അടുത്തുള്ള ആശുപത്രിയില് എത്തിച്ചെങ്കിലും ജീവന് രക്ഷിക്കാനായില്ല.\nപൊലീസ് സുഹൃത്തുക്കളുടെ മൊഴിയെടുത്തു വരികയാണ്. അഭിഷേക് ആത്മഹത്യ ചെയ്യുന്നതിനു മുമ്പ് ആത്മഹത്യകുറിപ്പോ ഫോട്ടോയോ അയച്ചിട്ടുണ്ടെന്നാണ് പൊലീസ് കരുതുന്നത്. ആത്മഹത്യകുറിപ്പൊന്നും സംഭവസ്ഥലത്തു നിന്ന് ലഭിച്ചിട്ടില്ല. അഭിഷേകിന്റെ ഫോണ് പരിശോധിച്ചു വരികയാണെന്ന് പൊലീസ് പറഞ്ഞു. കഴിഞ്ഞദിവസം ഇൻഫോസിസ് ജീവനക്കാരിയും കോഴിക്കോട് സ്വദേശിയുമായ രസിലയെന്ന യുവതി കൊല്ലപ്പെട്ടിരുന്നു.\nടി സി എസ്


വേശ്യ എന്ന വാക്ക് മോശമായി തോന്നാത്തവർ ഉണ്ടോ? - Boolokam\nHome Columns Criticism വേശ്യ എന്ന വാക്ക് മോശമായി തോന്നാത്തവർ ഉണ്ടോ?\nവേശ്യ എന്ന വാക്ക് മോശമായി തോന്നാത്തവർ ഉണ്ടോ?\nവേശ്യ എന്ന വാക്ക് മോശമായി തോന്നാത്തവർ ഉണ്ടോ? അതിനെ പ്രകീർത്തിക്കുന്നവർ ഉണ്ടോ? ഇടക്ക് ഞാനും ഒരു പ്രൊഫൈൽ ഫോട്ടോ ഇട്ടിരുന്നു “വെടി” എന്ന വാക്കിന്റെ വിശദീകരണം. ഇതൊക്കെ ആ വാക്കിനെ മഹത്വവൽക്കരിക്കൽ ആണോ? ഒരിക്കലുമല്ല. വേശ്യ എന്ന വാക്കിനോടുള്ള റെസിസ്റ്റൻസ് ആണ് അത്. ആ റെസിസ്റ്റൻസ് ഉണ്ടാവേണ്ടതുണ്ട്. കാരണം സമൂഹത്തിൽ വേശ്യ എന്നത് മോശമായ പദത്തിലുപരി ആ തൊഴിൽ ചെയ്യേണ്ടിവരുന്നവരുടെ അല്ലെങ്കിൽ ആ തൊഴിലിലേക്ക് എത്തിപ്പെടുന്നവരുടെ അവസ്ഥകളെ അഡ്രെസ്സ് ചെയ്യേണ്ടതുണ്ട്. ഒരാൾ അയാളുടെ സർവ്വാധികാരം ഉപയോഗിച്ച് ആ തൊഴിലിനിറങ്ങുന്നത് പോലും മഹത്വവത്കരിക്കേണ്ട കാര്യമില്ല. ആ തൊഴിൽ ചെയ്യുന്നവർക്കും അവരുമായി ബന്ധപ്പെടുന്നവർക്കും inherent ആയി കടന്നുപോകേണ്ടി വരുന്ന റിസ്കുകൾ ആണ് അതിനു കാരണം. ലൈംഗികജന്യരോഗങ്ങൾ തൊട്ട് മാനസികബുദ്ധിമുട്ടുകൾ വരെ അതിലുണ്ട്. ഒരു സദാചാരബാക്ക്ഗ്രൗണ്ട് കൾച്ചർ നിലനിൽക്കുന്ന സമൂഹത്തിൽ അതിനു നേരെ വിപരീതമായി നിൽക്കുന്ന ആളുകൾ കടന്നുപോകേണ്ടുന്ന സ്ട്രെസ് വിലകുറച്ചുകാണരുത്.\nPrevious articleകേരളത്തിൽ അവയവ മാഫിയ ഉണ്ടോ?\nNext articleരമേശ് ചെന്നിത്തലയുടെ മകന്റെ സിവില് സര്‍വീസ്, സംശയമുണര്‍ത്തുന്ന കാര്യങ്ങള് (VIDEO)


മനോഹരമായി പുനരുധരിച്ച മെർസിഡീസ് ബെൻസ് W123; വീഡിയോ - Malayalam DriveSpark\nമനോഹരമായി പുനരുധരിച്ച മെർസിഡീസ് ബെൻസ് W123; വീഡിയോ\nരാജ്യത്തെ ഏറ്റവും പ്രശസ്തമായ ആഢംബര കാർ നിർമാണ ബ്രാൻഡാണ് മെർസിഡീസ് ബെൻസ് എന്നതിൽ യാതൊരു തർക്കവുമില്ല. വിപണിയിൽ ഈ ബ്രാൻഡ് വളരെ ജനപ്രിയമാണ്, അതിനാൽ തന്നെ ആളുകൾ എളുപ്പത്തിൽ ആഡംബരത്തെ മെർസിഡീസ് കാറുകളുമായി ബന്ധപ്പെടുത്താൻ തുടങ്ങി.\nവിപണിയിൽ മറ്റ് ബ്രാൻഡുകളുണ്ടെങ്കിലും, ഈ ജർമ്മൻ കാർ നിർമ്മാതാക്കൾക്ക് ഇതിനകം തന്നെ നിരവധി കാർ പ്രേമികളുടെ ഹൃദയത്തിൽ ഒരു സ്ഥാനമുറപ്പിക്കാൻ സാധിച്ചു.\nകമ്പനിക്ക് മുമ്പ് പലതരം മോഡലുകൾ ഉണ്ടായിരുന്നു, അവയിൽ ചിലത് ഇപ്പോൾ ക്ലാസിക് ആയി കണക്കാക്കപ്പെടുന്നു. 1984 മോഡൽ മെർസിഡീസ് ബെൻസ് W123 സെഡാനാണ് ഞങ്ങൾ ഇന്ന് പരിചയപ്പെടുത്തുന്നത്.\nമനോഹരമായി പുനരുധിച്ച വാഹനത്തിന്റെ വീഡിയോ ഡാജിഷ് പി എന്ന വ്യക്തിയാണ് തന്റെ യൂട്യൂബ് ചാനലിൽ അപ്‌ലോഡ് ചെയ്തിരിക്കുന്നത്. ഈ വാഹനത്തിന്റെ ചരിത്രം പങ്കിട്ടുകൊണ്ടാണ് വീഡിയോ ആരംഭിക്കുന്നത്.\nകുറച്ചുനാൾ മുമ്പ് മുംബൈയിൽ നിന്നാണ് കാർ കേരളത്തിലേക്ക് കൊണ്ടുവന്നത്. ഈ വാഹനത്തിന്റെ ഇപ്പോഴത്തെ ഉടമ ഏതാനും മാസങ്ങൾക്ക് മുമ്പ് ഒരു വിൽപ്പനക്കാരനിൽ നിന്നാണ് വാഹനം വാങ്ങിയത്.\nമെർസിഡീസ് ബെൻസ് എന്ന ബ്രാൻഡിനെക്കുറിച്ച് ചിന്തിക്കുമ്പോൾ ആദ്യം നമ്മുടെ മനസ്സിലേക്ക് വരുന്ന മോഡലുകളിൽ ഒന്നാണ് W123. കാർ അക്കാലത്ത് വളരെ പ്രചാരത്തിലുള്ള മോഡലായിരുന്നു.\nവാഹനം വാങ്ങിയ ശേഷം അതിന്റെ ഉടമ തിരുവനന്തപുരത്തുള്ള വിന്റേജ് കാർ ഗാരേജിൽ നിന്ന് കാർ പൂർണമായും പുനരുധരിച്ചു.\nഹെഡ്‌ലാമ്പ്, ടെയിൽ ലാമ്പ്, ബോണറ്റിലെ മെർസിഡീസ് സ്റ്റാർ ലോഗോ തുടങ്ങിയ ചില ഭാഗങ്ങൾ സൗദി അറേബ്യയിൽ നിന്ന് ഇറക്കുമതി ചെയ്ത യഥാർത്ഥ ഉൽപ്പന്നമാണ്.\nകാറിന്റെ പുറംഭാഗത്തെ പുനരുദ്ധാരണ പ്രവർത്തനങ്ങൾ വളരെ വൃത്തിയായി കാണപ്പെടുന്നു, ഉടമ കാറിനെ സംരക്ഷിക്കാൻ ഫ്ലോറിൽ ആന്റി റസ്റ്റ് കോട്ടിംഗ് ചെയ്തിരിക്കുന്നു.\nമുന്നിലും പിന്നിലുമുള്ള ക്രോം ബമ്പറുകൾ എല്ലാം ഒറിജിനലാണ്. അതുപോലെ, വീൽ ക്യാപ്പിന് മധ്യഭാഗത്ത് മെർസിഡീസ് ലോഗോയുള്ള ബോഡി കളർ പെയിന്റും ലഭിക്കും.\nമൊത്തത്തിൽ, കാർ മനോഹരവും പുറമേ നിന്ന് പുതിയതുമായി തോന്നുന്നു. അകത്ത്, ഉടമ കാറിന്റെ ഒറിജിനാലിറ്റി നിലനിർത്താൻ ലക്ഷ്യമിട്ടതിനാൽ വലിയ അപ്‌ഡേറ്റുകളൊന്നും നടത്തിയിട്ടില്ല.\nഒറിജിനൽ ഘടകങ്ങൾ അല്ലെങ്കിൽ സമാനമായ ഗുണനിലവാരമുള്ളവയാണ് ഇതിൽ ഉപയോഗിച്ചിരിക്കുന്നത്. അകത്ത്, പവർ വിൻഡോകൾ, പവർ സ്റ്റിയറിംഗ്, എയർകണ്ടീഷൻ വെന്റുകൾ തുടങ്ങിയ എല്ലാ ആധുനിക സവിശേഷതകളും നന്നായി കുഷ്യനുള്ള സീറ്റുകളും ഇതിലുണ്ട്.\n300D മോഡലാണ് ഇത്. 3.0 ലിറ്റർ, അഞ്ച് സിലിണ്ടർ ഡീസൽ എഞ്ചിൻ നാല് സ്പീഡ് മാനുവൽ ഗിയർബോക്‌സിലേക്ക് ഇണചേരുന്നു. വീഡിയോ പ്രകാരം, ഉടമ ഈ 35 വർഷം പഴക്കമുള്ള കാർ ആറ് ലക്ഷത്തിനാണ് വാങ്ങിയത്.\nപുനരുധാരണത്തിനായി ഇതിനകം നാല് ലക്ഷം ചെലവഴിച്ചു. ഒരു ക്ലാസിക് അല്ലെങ്കിൽ വിന്റേജ് കാർ പരിപാലിക്കുന്നത് ചെലവേറിയതാണെന്നും ഇത് എല്ലാവർക്കും സാധിക്കില്ലെന്നും ഇത് വ്യക്തമാക്കുന്നു.\nBeautifully Restored Mercedes Benz W123 Vintage Model. Read in Malayalam.


തിരുവനന്തപുരം: തിരുവനന്തപുരം മുതൽ തൃശ്ശൂർ വരെ വെള്ളിയാഴ്ച രാവിലെ കനത്ത മഴ പെയ്യുമെന്ന് കാലാവസ്ഥാ നിരീക്ഷണ കേന്ദ്രം അറിയിച്ചു. കൊല്ലം, പത്തനംതിട്ട, ഇടുക്കി, കോട്ടയം, എറണാകുളം, തൃശൂർ ജില്ലകളിൽ അതീവ ജാഗ്രതാ നിര്‍ദ്ദേശം നല്‍കിയിട്ടുണ്ട്.\nനിലവില് ശ്രീലങ്കന് തീരത്ത് നിന്ന് ഏകദേശം 470കിമീ ദൂരത്തിലും കന്യാകുമാരിയില് നിന്ന് ഏകദേശം 700 കിമീ ദൂരത്തിലുമുള്ള ചുഴലിക്കാറ്റ് അടുത്ത 12 മണിക്കൂറില് ശക്തിപ്രാപിച്ച് ശ്രീലങ്കന് തീരം കടക്കും. ഇതിന്റെ പശ്ചാത്തലത്തില് ഡിസംബര് മൂന്നിന് ജില്ലയില് അതിതീവ്ര മഴയ്ക്കും കാറ്റിനും സാധ്യതയുണ്ട്. ഇനിയൊരു അറിയിപ്പുണ്ടാകുന്നതുവരെ കേരള തീരത്ത് നിന്നും കടലില് പോകുന്നത് പൂര്‍ണമായും നിരോധി ച്ചിട്ടുണ്ട്. വിലക്ക് എല്ലാതരം മത്സ്യബന്ധന യാനങ്ങള്‍ക്കും ബാധക മായിരിക്കും. നിലവില് മത്സ്യബന്ധനത്തിലേര്‍പ്പെട്ടിരിക്കുന്നവര് എത്രയും വേഗം ഏറ്റവും അടുത്തുള്ള സുരക്ഷിത തീരത്ത് എത്തണ മെന്നും കാലാവസ്ഥാ വകുപ്പ് അറിയിച്ചു.\nജില്ലയിൽ ചുഴലിക്കാറ്റ് ജാഗ്രത നിർദേശം പുറപ്പെടുവിച്ച സാഹചര്യ ത്തിൽ മുൻകരുതൽ പ്രവർത്തനങ്ങൾ ഏകോപിപ്പിക്കുന്നതിനായി എൻ ഡി ആർ എഫ് സംഘം ജില്ലയിലെത്തി. മലയോര മേഘലകൾ, അപകടസാദ്ധ്യത പ്രദേശങ്ങൾ എന്നിവിടങ്ങളിൽ സന്ദർശനം നടത്തിയ സംഘം പ്രദേശത്തെ സ്ഥിതിഗതികൾ വിലയിരുത്തി. ഡെപ്യൂട്ടി കമാൻഡന്റ് രാജൻ ബാലുവിന്റെ നേതൃത്വത്തിലുളള ഇരുപത് പേരാണ് സംഘത്തിലുളളത്.\nഇന്നു വൈകിട്ടോടെ ശ്രീലങ്കന് തീരം തൊടുന്ന ചുഴലി വെള്ളിയാഴ്ച പുലര്‍ച്ചയോടെ തൂത്തുക്കുടി തീരത്തിനടുത്ത് ഇന്ത്യന്‍കരയിലെത്തും. തൂത്തുക്കുടി തീരത്തു കയറുന്നതോടെ ചുഴലിയുടെ ശക്തി കുറയുമെന്നാണ് കരുതുന്നത്.\nലങ്കന് തീരത്ത് മണിക്കൂറില് 80-90 കിലോമീറ്റര് വരെ വേഗത്തിലെത്തുന്ന ചുഴലി ഇന്ത്യന് തീരത്തെത്തുമ്പോള് മണിക്കൂറില് 70-80 കിലോമീറ്റര് വരെയാകും. തുടര്‍ന്ന് തിരുവനന്തപുരത്തിന്റെ തെക്കന് മേഖലയിലൂടെ അറബിക്കടലിലേക്കു നീങ്ങും. 65-75 കിലോമീറ്റര് വരെ വേഗത്തില് നെയ്യാറ്റിന്‍കര വഴിയാകും കാറ്റിന്റെ സഞ്ചാരപഥമെന്നു കണക്കാക്കുന്നു.\nതൃശൂര് പൂരത്തിന് ഇന്ന് കൊടിയേറും\nഓണത്തിന് പണമില്ല, കേരളം 700 കോടി കടമെടുക്കുന്നു\nനടന് ജയസൂര്യ കായല് കൈയേറിയെന്ന് കൊച്ചി കോര്‍പറേഷന്\nവെസ്റ്റ്‌ചെസ്റ്റര് അയ്യപ്പ ക്ഷേത്രത്തില് ശിവരാത്രി ആഘോഷം വെള്ളിയാഴിച്ച7മണി മുതല് 12 മണി വരെ\nസി.എസ്.ഐ ജൂബിലി ചര്‍ച്ച് കണ്‍വന്‍ഷന്


1 എന്റെ പാറയാകുന്ന യഹോവ വാഴ്ത്തപ്പെട്ടവൻ ; അവൻ യുദ്ധത്തിന്നു എന്റെ കൈകളെയും പോരിന്നു എന്റെ വിരലുകളെയും അഭ്യസിപ്പിക്കുന്നു.\n2 എന്റെ ദയയും എന്റെ കോട്ടയും എന്റെ ഗോപുരവും എന്റെ രക്ഷകനും എന്റെ പരിചയും ഞാൻ ശരണമാക്കിയവനും എന്റെ ജനത്തെ എനിക്കു കീഴാക്കിത്തരുന്നവനും അവൻ തന്നേ.\n3 യഹോവേ, മനുഷ്യനെ നീ ഗണ്യമാക്കുവാൻ അവൻ എന്തു? മർത്യപുത്രനെ നീ വിചാരിപ്പാൻ അവൻ എന്തുമാത്രം?\n4 മനുഷ്യൻ ഒരു ശ്വാസത്തിന്നു തുല്യമത്രെ. അവന്റെ ആയുഷ്കാലം കടന്നുപോകുന്ന നിഴൽപോലെയാകുന്നു.\n5 യഹോവേ, ആകാശം ചായിച്ചു ഇറങ്ങിവരേണമേ; പർവ്വതങ്ങൾ പുകയുവാൻ തക്കവണ്ണം അവയെ തൊടേണമേ.\n6 മിന്നലിനെ അയച്ചു അവരെ ചിതറിക്കേണമേ; നിന്റെ അസ്ത്രങ്ങൾ എയ്തു അവരെ തോല്പിക്കേണമേ.\n7 ഉയരത്തിൽനിന്നു തൃക്കൈ നീട്ടി എന്നെ വിടുവിക്കേണമേ; പെരുവെള്ളത്തിൽനിന്നും അന്യജാതിക്കാരുടെ കയ്യിൽനിന്നും എന്നെ രക്ഷിക്കേണമേ!\n8 അവരുടെ വായ് ഭോഷകു സംസാരിക്കുന്നു; അവരുടെ വലങ്കൈ വ്യാജമുള്ള വലങ്കയ്യാകുന്നു.\n9 ദൈവമേ, ഞാൻ നിനക്കു പുതിയോരു പാട്ടുപാടും; പത്തു കമ്പിയുള്ള വീണകൊണ്ടു ഞാൻ നിനക്കു കീർത്തനം ചെയ്യും.\n10 നീ രാജാക്കന്മാർക്കും ജയം നലകുകയും നിന്റെ ദാസനായ ദാവീദിനെ ദോഷകരമായ വാളിങ്കൽനിന്നു രക്ഷിക്കയും ചെയ്യുന്നുവല്ലോ.\n11 അന്യജാതിക്കാരുടെ കയ്യിൽനിന്നു എന്നെ വിടുവിച്ചു രക്ഷിക്കേണമേ; അവരുടെ വായ് ഭോഷകു സംസാരിക്കുന്നു; അവരുടെ വലങ്കൈ വ്യാജമുള്ള വലങ്കയ്യാകുന്നു.\n12 ഞങ്ങളുടെ പുത്രന്മാർ ബാല്യത്തിൽ തഴെച്ചു വളരുന്ന തൈകൾപോലെയും ഞങ്ങളുടെ പുത്രിമാർ അരമനയുടെ മാതിരിയായി കൊത്തിയ മൂലത്തൂണുകൾപോലെയും ഇരിക്കട്ടെ.\n13 ഞങ്ങളുടെ കളപ്പുരകൾ വിവിധധാന്യം നലകുവാന്തക്കവണ്ണം നിറഞ്ഞിരിക്കട്ടെ. ഞങ്ങളുടെ ആടുകൾ ഞങ്ങളുടെ പുല്പുറങ്ങളിൽ ആയിരമായും പതിനായിരമായും പെറ്റുപെരുകട്ടെ.\n14 ഞങ്ങളുടെ കാളകൾ ചുമടു ചുമക്കട്ടെ; മതിൽ തകർക്കുംന്നതും പടെക്കു പുറപ്പെടുന്നതും ഞങ്ങളുടെ വീഥികളിൽ നിലവിളിയും ഇല്ലാതിരിക്കട്ടെ.\n15 ഈ സ്ഥിതിയിൽ ഇരിക്കുന്ന ജനം ഭാഗ്യമുള്ളതു; യഹോവ ദൈവമായിരിക്കുന്ന ജനം ഭാഗ്യമുള്ളതു തന്നെ.


ഷഫീഖിനെ പൊലീസ് തല്ലിക്കൊന്നതാണ്; കഴുത്തിൽ അമർത്തി ചവിട്ടിയ പാട്; വിതുമ്പി കുടുംബം| Malayala Manorama\n'ഷഫീഖിനെ പൊലീസ് തല്ലിക്കൊന്നതാണ്'; കഴുത്തിൽ അമർത്തി ചവിട്ടിയ പാട്; വിതുമ്പി കുടുംബം\nസ്വന്തം ലേഖകൻ January 14, 2021 09:30 AM IST\nമരിച്ച ഷെഫീഖിന്റെ പിതാവ്\n'അങ്ങനെ സംഭവിക്കണമെന്നു പൊലീസിന് ഉദേശമുണ്ടായിരുന്നു. അതുകൊണ്ടാണ് എറണാകുളത്തു നിന്നു കൊണ്ടുവന്നതു പോലും അറിയിക്കാതിരുന്നത്. പൊലീസ് അവനെ തല്ലിക്കൊന്നതാണ്. നെറുകയിൽ വലിയ മുറിവുണ്ട്. അടിവയറ്റിലും നടുവിന്റെ പിന്നിലും നീല നിറത്തിലുള്ള പാടുമുണ്ട്. നല്ല ആരോഗ്യമുള്ള ചെറുപ്പക്കാരനായിരുന്നു അവൻ. സഹിക്കാൻ പറ്റുന്നതിലേറെ തല്ലിയതു കൊണ്ടാണു മരിച്ചത്. നിത്യരോഗിയാണ് അവന്റെ ഭാര്യ. ഇൻസ്റ്റാൾമെന്റ് വ്യാപാരം നടത്തിയായിരുന്നു ജീവിതം മുന്നോട്ടു കൊണ്ടുപോയിരുന്നത്'. ഇസ്മയിൽ വിതുമ്പി പറയുന്നു.


യുഎഇയില് ഇന്ന്9കോവിഡ് മരണം കൂടി; 462 പേര്‍ക്കു രോഗബാധ |9more covid death in uae, 462 new cases\nHome Gulf UAE യുഎഇയില് ഇന്ന്9കോവിഡ് മരണം കൂടി; 462 പേര്‍ക്കു രോഗബാധ\nMay 5, 2020, 12:46 pm\nദുബയ്: യുഎഇയില് ഇന്ന് ഒമ്പത് പേര് കൂടി കൊറോണ ബാധിച്ചു മരിച്ചു. രാജ്യത്തെ കോവിഡ് മരണസംഖ്യ ഇതോടെ 146 ആയി. 462 പേര്‍ക്ക് കൂടി ഇന്ന് രോഗം സ്ഥിരീകരിച്ചു.\nയുഎഇയിലെ മൊത്തം രോഗബാധിതരുടെ എണ്ണം 15,192 ആയി. 187 പേര്‍ക്ക് രോഗം പൂര്‍ണമായും ഭേദമായതായി ആരോഗ്യമന്ത്രാലയം അറിയിച്ചു. രോവിമുക്തി നേടിയവര് 3,153 ആയി. നിലവില് കോവിഡ് ബാധിതരായി ചികില്‍സയില് കഴിയുന്നവര് 12,039 പേരാണ്.\ncoron in uae\nPrevious articleടെസ്റ്റ് നടത്താതെ പ്രവാസികളെ കൊണ്ടുവരുന്നത് ദുരന്തത്തിനിടയാക്കുമെന്ന് മുഖ്യമന്ത്രി\nNext articleപ്രവാസികളുടെ മടക്കം: ഗള്‍ഫില് നിന്നു കേരളത്തിലേക്കുള്ള ടിക്കറ്റ് നിരക്ക് ഇങ്ങനെ


കാർഷികമേഖലയിൽ നേട്ടം കൊയ്ത്3സഹോദരിമാർ; മനം നിറഞ്ഞ് പിതാവ് | Success story of student farmers\nകാർഷികമേഖലയിൽ നേട്ടം കൊയ്ത്3സഹോദരിമാർ; മനം നിറഞ്ഞ് പിതാവ്\nഐബിൻ കാണ്ടാവനം November 30, 2020 01:14 PM IST\nകോഴികളിൽ നേക്കഡ് നെക്ക്\nകാടമുട്ടയും കാടക്കുഞ്ഞുങ്ങളും വരുമാനമാർഗം\nപൃഥ, ഗയ, ശ്രേയ\nകാർഷികമേഖലയിൽ വിജയം കൊയ്ത് സഹോദരിമാരായ3റോസസ്. കോട്ടയം മാന്തുരുത്തി നെടുംകുന്നം നോർത്ത് സ്വദേശി പി.ആർ. പ്രമോദിന്റെയും ഭാര്യ മിനിമോളുടെയും മക്കൾ ത്രീ റോസസ് എന്നറിയപ്പെടുന്ന പൃഥയും ശ്രേയയും ഗയയുമാണ് അച്ഛന്റെ പാത പിന്തുടർന്ന് കാർഷികമേഖലയിലേക്കിറങ്ങിയത്. കോട്ടയം അഡീഷണൽ എസ്‌പി ഓഫീസിൽ സീനിയർ സിവിൽ പോലീസ് ഓഫീസറായ പ്രമോദിന് കൃഷി ജീവനാണ്. സ്കൂളിൽ പഠിച്ചുകൊണ്ടിരുന്ന കാലം മുതൽ പച്ചക്കറിക്കൃഷിയും കോഴിവളർത്തലുമെല്ലാം പ്രമോദിനുണ്ടായിരുന്നു. കുട്ടികൾ വളർന്നതും ഇതെല്ലാം കണ്ടുകൊണ്ടാണ്. അതുകൊണ്ടുതന്നെ മൂവരും ചെറുപ്രായത്തിൽത്തന്നെ കൃഷിയെ സ്നേഹിച്ചുതുടങ്ങുകയും ചെയ്തു.\nഇന്ന് കോഴി, താറാവ്, കാട, മത്സ്യങ്ങൾ, പച്ചക്കറികൾ, വാഴ എന്നിവയെല്ലാം പ്രമോദിന്റെ 60 സെന്റ് പുരയിടത്തിൽ വളരുന്നു. മക്കൾ മൂന്നു പേർക്കുമാണ് ഓരോന്നിന്റെയും സംരക്ഷണ–പരിചണ ചുമതല.\nമുട്ടയ്ക്ക് താറാവുകൾ, കുഞ്ഞുങ്ങൾക്ക് നേക്കഡ് നെക്ക് കോഴികൾ\nനാടൻ കോഴിയിനമായ നേക്കഡ് നെക്കിന്റെ കുഞ്ഞുങ്ങളെ വിരിയിച്ച് വളർത്തി വിൽപനയാണ് ഇവിടെ പ്രധാനമായുമുള്ളത്. ഇതിനായി മാതൃശേഖരവും ഇവിടുണ്ട്. സ്വന്തമായി ഇൻകുബേറ്റർ ഇല്ലാത്തതിനാൽ മുട്ടകൾ സ്വകാര്യ ഹാച്ചറിയിൽ നൽകി വിരിയിച്ചെടുക്കുന്നു. എല്ലാവിധ പ്രതിരോധ മരുന്നുകളും നൽകിയശേഷം 45 ദിവസം പ്രായത്തിലാണ് വിൽപന. മാസം 200–250 നേക്കഡ് നെക്ക് കുഞ്ഞുങ്ങളെ വിരിയിച്ചെടുക്കുന്നു.\nകോഴിക്കൊപ്പംതന്നെ കാടകളും ഇവിടെ മികച്ച വരുമാനം നൽകുന്നവയാണ്. കാടമുട്ടയും കുഞ്ഞുങ്ങളും വിൽക്കുന്നു. ബ്രൂഡിങ് ഘട്ടം കഴിഞ്ഞ (2 ആഴ്ച പ്രായം) കുഞ്ഞുങ്ങളെയാണ് വിൽക്കുക. കാടക്കുഞ്ഞുങ്ങൾക്കും ആവശ്യക്കാരേറെയെന്ന് പ്രമോദ്. മുട്ടകൾ ആവശ്യക്കാർ വീട്ടിലെത്തി വാങ്ങും. പുറത്ത് കൊണ്ടുപോയുള്ള വിൽപന ഇവിടില്ല.\nമൂവരും കാടക്കുഞ്ഞുങ്ങൾത്ത് തീറ്റ നൽകുന്നു\n40 താറാവുകളെയും ഇവിടെ വളർത്തുന്നു. മുട്ടയ്ക്കായാണ് ഇവയെ വളർത്തുക. ദിവസം ശരാശരി 30 മുട്ടയോളം ലഭിക്കുന്നുണ്ട്. ഇതിനും ആവശ്യക്കാരേറെ.\nരണ്ടു പടുതക്കുളങ്ങളിലായി മത്സ്യക്കൃഷിയുമുണ്ട്. ഒരു കുളത്തിൽ ആസാം വാളയാണ് നിക്ഷേപിച്ചിരിക്കുന്നത്.2മാസം വളർച്ചയെത്തി. മറ്റൊരു കുളത്തിൽ വളർത്തിയിരുന്ന തിലാപ്പിയ മത്സ്യങ്ങളുടെ വിൽപന ഏറെക്കുറെ പൂർത്തിയായി. 200–250 രൂപ നിരക്കിലായിരുന്നു തിലാപ്പിയ വിറ്റത്. ഇവ കൂടാതെ രണ്ടു കുളങ്ങളുടെ നിർമാണം അവസാന ഘട്ടത്തിലാണ്.\nപയർ, പാവൽ, വഴുതന, ചീര എന്നിവയൊക്കെ വീട്ടാവശ്യത്തിനുശേഷമുള്ളത് ആവശ്യക്കാർക്ക് വിൽക്കുന്നു. 50 വാഴ വച്ചിട്ടുണ്ട്. ഇവയുടെ തടത്തിലാണ് ചീര പാകിയിരിക്കുന്നത്. പച്ചക്കറിത്തൈകളുടെ വിൽപനയുമുണ്ട്.\nപാമ്പാടി പൊത്തൻപുറം ബിഎംഎം സീനിയർ സെക്കൻഡറി സ്കൂൾ വിദ്യാർഥിനികളാണ് മൂവരും. പൃഥ എട്ടിലും ശ്രേയ ആറിലും ഗയ നാലിനും പഠിക്കുന്നു. ലോക്‌ഡൗണിനു മുൻപ് മൂവരും കൃഷിയിൽ പ്രമോദിനെ സഹായിച്ചിരുന്നെങ്കിലും ലോക്‌ഡൗണിനെത്തുടർന്ന് ഉത്തരവാദിത്തങ്ങൾ പൂർണമായും ഏറ്റെടുക്കുകയായിരുന്നു. തീറ്റയും വെള്ളവും കൊടുക്കുന്നതും മുട്ടയും കുഞ്ഞുങ്ങളെയും വിൽക്കുന്നതുമെല്ലാം മൂവരും തന്നെ. ശ്രേയയാണ് പണമിടപാട് മുഴുവൻ കൈകാര്യം ചെയ്യുന്നത്. മാത്രമല്ല, ഈ സ്വരുക്കൂട്ടുന്നതിന് മൂവർക്കും ഒരു ലക്ഷ്യവുമുണ്ട്, ഒരോ സ്വർണമാല വാങ്ങണം. കോഴിമുട്ട, താറാമുട്ട, കാടമുട്ട, കോഴിക്കുഞ്ഞുങ്ങൾ, കാടക്കുഞ്ഞുങ്ങൾ, മീൻ, പച്ചക്കറികൾ മുതലായവ വിറ്റുകിട്ടിയ തുകകൊണ്ട് പൃഥയ്ക്ക് മൂന്നു മാസം മുമ്പ് മാല വാങ്ങി. ശ്രേയയ്ക്ക് ഡിസംബർ ആദ്യ വാരം മാല വാങ്ങാം എന്ന് കരുതുന്നതായി പ്രമോദ് പറയുന്നു. 50,000 രൂപ തികയുമ്പോൾ മാത്രമേ മക്കൾ തുകയുടെ കാര്യങ്ങൾ വെളിപ്പെടുത്തൂ. ഗയയ്ക്ക് ഫെബ്രുവരിയിൽ വാങ്ങാനാകുമെന്നാണ് പ്രതീക്ഷ.\nപ്രമോദ്, ഭാര്യ മിനിമോൾ, മക്കളായ പൃഥ, ശ്രേയ, ഗയ\nഇവർക്ക് ഓരോരുത്തർക്കും നൂലുകെട്ട് ദിവസം കിട്ടിയ മാലകൾ, വീടു പണിയുടെ അവസാന സമയങ്ങളിൽ (2018) സാമ്പത്തിക ബുദ്ധിമുട്ടുണ്ടായപ്പോൾ വിൽക്കേണ്ടിവന്നതിന്റെ വിഷമം കുട്ടികളുടെ കൂടി അധ്വാനത്തിലൂടെ മാറ്റിയെടുക്കുമ്പോൾ ഏറെ സന്തോഷത്തിലാണ് പ്രമോദ്.\nEnglish summary: Success story of student farmers


മികച്ച Hive എക്സ്ചേഞ്ച്\nഎല്ലാ ക്രിപ്റ്റോകാർട്ടെറൻ വിപണികളിൽ നിന്നുള്ള മികച്ച Hive എക്സ്ചേഞ്ച് നിരക്ക്. ഇന്ന് Hive വാങ്ങാനോ വിൽക്കുന്നതിനുള്ള ഏറ്റവും നല്ല മാർക്കറ്റ്.\nമികച്ച വാങ്ങൽ വില Hive $ 0.107162 HIVE/KRW ProBit Exchange\nഏറ്റവും മികച്ച വിൽപ്പന വില Hive $ 0.109026 HIVE/USDT ProBit Exchange\nക്രിപ്‌റ്റോകറൻസി എക്‌സ്‌ചേഞ്ചുകളിലെ ഏറ്റവും മികച്ച നിരക്ക് Hive ആണ്. Hive ക്രിപ്‌റ്റോകറൻസി വിനിമയ നിരക്ക് ഓരോ ഇടപാടിലും മാർക്കറ്റ് നിർണ്ണയിക്കുന്നു. ഇത് ഈ ക്രിപ്റ്റോയുടെ ഓഫറിനെയും ഡിമാൻഡിനെയും ആശ്രയിച്ചിരിക്കുന്നു. വ്യത്യസ്ത ക്രിപ്റ്റോ എക്സ്ചേഞ്ചുകൾക്ക് വ്യത്യസ്ത ട്രേഡിംഗ് വോള്യങ്ങളുണ്ട്. ലഭ്യമായ എല്ലാ ക്രിപ്‌റ്റോ കറൻസി എക്‌സ്‌ചേഞ്ചുകളിലെയും വിനിമയ നിരക്കുകൾ വിശകലനം ചെയ്തുകൊണ്ട് മികച്ച Hive നിരക്ക് കണക്കാക്കുന്നു. അപ്പോൾ നിങ്ങൾക്ക് മികച്ച വില എടുക്കാം.\nമികച്ച Hive വാലറ്റ്\nഇന്ന് Hive യുടെ മികച്ച വാങ്ങൽ നിരക്ക് ProBit Exchange എക്സ്ചേഞ്ച് മാർക്കറ്റിൽ HIVE/KRW ട്രേഡ് ജോഡി ഉപയോഗപ്പെടുത്തി $ 0.107162 ആണ്.\nഇന്ന് Hive യുടെ മികച്ച വിൽപന നിരക്ക് ProBit Exchange എക്സ്ചേഞ്ച് മാർക്കറ്റിൽ HIVE/USDT ട്രേഡിംഗ് ജോടിയായ $ 0.109026 ആണ്.\nക്രിപ്റ്റോ മാർക്കറ്റ് പങ്കാളികളുടെയും ക്രിപ്റ്റോ ഹോൾഡർമാരുടെയും വ്യക്തിപരമായ അഭിപ്രായമാണ് മികച്ച Hive വാലറ്റ്. മികച്ച Hive വാലറ്റിന് ഞങ്ങളുടെ അഭിപ്രായത്തിൽ മികച്ച വിശ്വാസ്യതയും സുരക്ഷാ സവിശേഷതകളും ഉണ്ടായിരിക്കണം. ക്രിപ്‌റ്റോകറൻസി വാങ്ങുന്നതിനും വിൽക്കുന്നതിനുമുള്ള പൂർത്തീകരിച്ച ഇടപാടുകളുടെ ഫലങ്ങൾ അനുസരിച്ച് ഏത് സമയത്തും മികച്ച Hive എക്സ്ചേഞ്ചർ നിർണ്ണയിക്കാനാകും. Hive ക്രിപ്റ്റോ-കറൻസി എക്സ്ചേഞ്ച് മാർക്കറ്റ് മുഴുവൻ ഞങ്ങൾ പഠിക്കുന്നു, കൂടാതെ വാങ്ങുന്നതിനും വിൽക്കുന്നതിനുമുള്ള മികച്ച ട്രേഡിംഗ് ഡീലുകൾ ഞങ്ങൾ തിരഞ്ഞെടുക്കുന്നു.\nമികച്ച Hive വിൽപ്പനസ്ഥലത്ത്\nHive ന്റെ ഏറ്റവും മികച്ച വാങ്ങൽ വില ഉണ്ടായിരുന്ന ക്രിപ്റ്റോകറൻസി എക്സ്ചേഞ്ചറിൽ സാധാരണയായി മികച്ച വിനിമയ നിരക്ക് അന്വേഷിക്കേണ്ടതാണ്. ഇന്നത്തെ ഏറ്റവും മികച്ച വിൽപ്പനയും വാങ്ങലും Hive ഇന്നത്തെ നിരക്കുകൾ 10/04/2020 ഞങ്ങൾ പേജിൽ ഒരു പ്രത്യേക സ്ഥലത്ത് സ്ഥാപിക്കുന്നു. മികച്ച Hive നിരക്കുകളുടെ പട്ടികയിൽ, നിങ്ങൾക്ക് വ്യത്യസ്ത Hive വിലകൾ സ്വതന്ത്രമായി കാണാനും ഏതാണ് മികച്ചതെന്നും ഏത് കൈമാറ്റത്തിലാണ് തിരഞ്ഞെടുക്കാനും കഴിയുക ഒരു ക്രിപ്‌റ്റോ കറൻസി എക്‌സ്‌ചേഞ്ചിനായി തിരയുന്നതാണ് നല്ലത്. ഞങ്ങളുടെ സേവനം "മികച്ച Hive ഇന്നത്തെ വില 10/04/2020" ലോകമെമ്പാടുമുള്ള എല്ലാ മികച്ച നിരക്കുകളും ഓൺ‌ലൈനിൽ യാന്ത്രികമായി വിശകലനം ചെയ്യാൻ നിങ്ങളെ അനുവദിക്കുന്നു.\nBTC USDT KRW\nഎല്ലാ ക്രിപ്റ്റോകൗണ്ടര് മാര്ക്കറ്റില് നിന്നും ഇന്നത്തെ Hive എക്സ്ചേഞ്ച് നിരക്കുകള് കാണിക്കുന്നു. എല്ലാ ട്രേഡിംഗ് ജോഡികളുടേയും എക്സ്ചേഞ്ച് നിരക്കുകൾ അമേരിക്കൻ ഡോളറാക്കി മാറ്റുന്നു.\nProBit Exchange HIVE/KRW $ 0.11 $ 80 065 -\nProBit Exchange HIVE/USDT $ 0.11 $ 49 635 -\nProBit Exchange HIVE/BTC $ 0.11 $ 26 192 -\nBittrex HIVE/BTC $ 0.11 $ 114 355 -\nമികച്ച Hive വാങ്ങൽ നിരക്ക് ഡോളറുമായിരിക്കില്ല, മറിച്ച് മറ്റൊരു കറൻസി അല്ലെങ്കിൽ ക്രിപ്‌റ്റോകറൻസി ഉപയോഗിച്ചാണ്. Hive ഏറ്റവും വിലകുറഞ്ഞത് വാങ്ങാൻ കഴിയുന്ന കറൻസി കറൻസി ഫീൽഡ് പ്രദർശിപ്പിക്കുന്നു. മികച്ച ക്രിപ്‌റ്റോകറൻസി വിൽപ്പന നിരക്കിന്റെ വലതുവശത്ത് എക്‌സ്‌ചേഞ്ചറിലേക്കുള്ള ഒരു ലിങ്ക് ഉണ്ട്. ഈ കൈമാറ്റത്തിലാണ് Hive മികച്ച വിലയ്ക്ക് വിറ്റത്. ഏറ്റവും മികച്ച വിൽപ്പന നിരക്ക് Hive ചിലപ്പോൾ മറ്റൊരു ക്രിപ്‌റ്റോകറൻസിക്ക് വിൽക്കുമ്പോൾ ഉണ്ടാകുന്നു, ഡോളറിനല്ല.\nകൂടാതെ, Hive ഏറ്റവും കൂടുതൽ വിൽക്കാൻ കഴിയുന്ന കറൻസിയെക്കുറിച്ചുള്ള വിവരങ്ങളും ഞങ്ങളുടെ പേജ് നൽകുന്നു. Hive വാങ്ങുന്നതിനോ വിൽക്കുന്നതിനോ ഉള്ള മികച്ച എക്സ്ചേഞ്ചുകൾ ഈ പേജിലെ പട്ടികയിൽ പട്ടികപ്പെടുത്തിയിട്ടുണ്ട്. Hive വിൽക്കുന്നതിനും വാങ്ങുന്നതിനുമുള്ള മികച്ച വിനിമയ നിരക്ക് അനുസരിച്ച് എക്സ്ചേഞ്ചുകളുടെ പ്രദർശനം അടുക്കുന്നു. നിരക്ക് യുഎസ് ഡോളറിൽ പ്രദർശിപ്പിക്കും. വ്യത്യസ്ത കറൻസികളുടെ ഫിൽട്ടർ നിങ്ങൾക്ക് ഉപയോഗിക്കാം. മികച്ച ക്രിപ്റ്റോ എക്സ്ചേഞ്ചുകളുടെ പട്ടികയ്ക്ക് മുകളിലാണ് ഇത് സ്ഥിതിചെയ്യുന്നത്.


ജാതി പറഞ്ഞ് വോട്ട് ചോദിക്കുന്നു: മുഖ്യതിരഞ്ഞെടുപ്പ് ഓഫീസര്‍ക്ക് പരാതി നല്‍കുമെന്ന് കോടിയേരി-kodiyeri balakirshnan hits at nss for using caste in vattiyurkav by election\nജാതി സംഘടനകള് പരസ്യമായി വോട്ട് ചോദിക്കുന്നത് ചട്ടവിരുദ്ധമാണെന്ന് മുഖ്യ തിരഞ്ഞെടുപ്പ് ഓഫീസര് ടിക്കാറാം മീണ പറഞ്ഞിരുന്നു\nOctober 17, 2019 12:42:08 pm\nആലപ്പുഴ: ജാതി പറഞ്ഞ് വോട്ട് പിടിക്കുന്നതിനെതിരേ മുഖ്യതിരഞ്ഞെടുപ്പ് ഓഫീസര്‍ക്ക് പരാതി നല്‍കുമെന്ന് സിപിഎം സംസ്ഥാന സെക്രട്ടറി കോടിയേരി ബാലകൃഷ്ണന്. വട്ടിയൂര്‍ക്കാവില് ചില സമുദായ സംഘടനകള് ജാതി പറഞ്ഞ് വോട്ട് പിടിക്കുന്നുണ്ട്. ഇതിനെതിരേ മുഖ്യതിരഞ്ഞെടുപ്പ് ഓഫീസര്‍ക്ക് പരാതി നല്‍കുമെന്ന് അദ്ദേഹം പറഞ്ഞു. എന്‍എസ്എസിനെ പരോക്ഷമായി വിമര്‍ശിക്കുകയായിരുന്നു കോടിയേരി.\nനഗ്നമായി ജാതിപറഞ്ഞുളള വോട്ടുപിടുത്തമാണ് വട്ടിയൂര്‍ക്കാവില് കാണുന്നത്. ഇതേക്കുറിച്ച് മുഖ്യതിരഞ്ഞെടുപ്പ് ഓഫീസര് ടിക്കാറാം മീണയുടെ നിരീക്ഷണം ശരിയാണെന്നും കോടിയേരി പറഞ്ഞു.\nജാതി സംഘടനകള് പരസ്യമായി വോട്ട് ചോദിക്കുന്നത് ചട്ടവിരുദ്ധമാണെന്ന് ടിക്കാറാം മീണ ഇന്നലെ പറഞ്ഞിരുന്നു. എന്‍എസ്എസിനെതിരെ പരാതി ലഭിച്ചിട്ടില്ലെന്നും ലഭിച്ചാല് പരിശോധിച്ച് നടപടിയെടുക്കുമെന്നും അദ്ദേഹം അറിയിച്ചിരുന്നു.\nവട്ടിയൂര്‍ക്കാവില് യുഡിഎഫ് സ്ഥാനാര്‍ത്ഥിയ്ക്കു വേണ്ടി എന്‍എസ്എസ് പരസ്യമായി വോട്ട് ചോദിച്ച് രംഗത്തെത്തിയിരുന്നു. ഇതു ചൂണ്ടിക്കാണിച്ചായിരുന്നു കോടിയേരിയുടെ പ്രതികരണം. ആലപ്പുഴയില് സംസാരിക്കുകയായിരുന്നു അദ്ദേഹം.\nWeb Title: Kodiyeri balakirshnan hits at nss for using caste in vattiyurkav by election\nKerala Lottery Karunya Plus KN-286 Result: കാരുണ്യ പ്ലസ് KN-286 ലോട്ടറി, ഒന്നാം സമ്മാനം മലപ്പുറം ജില്ലയിൽ വിറ്റ ടിക്കറ്റിന്


Music Director Murali Sithara Passes Away in Trivandrum\nMusic Director Murali Sithara Passes Away: തിരുവനന്തപുരം മെഡിക്കൽ കോളേജ് മോർച്ചറിയിൽ സൂക്ഷിച്ചിട്ടുള്ള ഭൗതിക ശരീരം പോസ്റ്റ് മോർട്ടത്തിനും കോവിഡ് പരിശോധനകൾക്കും ശേഷം നാളെ സംസ്കരിക്കും\nUpdated: July 12, 2021 9:54:31 pm\nMusic Director Murali Sithara Passes Away\nസംഗീത സംവിധായകൻ മുരളി സിതാര അന്തരിച്ചു. 65 വയസായിരുന്നു. തിരുവനന്തപുരം വട്ടിയൂർക്കാവിലെ വീട്ടിൽ ഞായറാഴ്ച ഉച്ചയോടെ മരിച്ച നിലയിൽ കണ്ടെത്തുകയായിരുന്നു. ആത്മഹത്യയാണെന്ന് സംശയിക്കുന്നു. സംഭവത്തിൽ തിരുവനന്തപുരം വട്ടിയൂർക്കാവ് പൊലീസ് കേസെടുത്തു.\nനിലവിൽ തിരുവനന്തപുരം മെഡിക്കൽ കോളേജ് മോർച്ചറിയിൽ സൂക്ഷിച്ചിട്ടുള്ള ഭൗതിക ശരീരം പോസ്റ്റ് മോർട്ടത്തിനും കോവിഡ് പരിശോധനകൾക്കും ശേഷം നാളെ സംസ്കരിക്കും.\n1987ൽ പുറത്തിറങ്ങിയ ‘തീക്കാറ്റ്’ ആണ് മുരളി സിതാര സംഗീത സംവിധാനം നിർവഹിച്ച ആദ്യ ചിത്രം. ആകാശവാണിയിൽ സീനിയർ മ്യൂസിക് കമ്പോസറായിരുന്നു. നിരവധി ലളിതഗാനങ്ങൾക്കും സംഗീതം നൽകിയിട്ടുണ്ട്. ഓലപ്പീലിയിൽ ഊഞ്ഞാലാടും, ഇല്ലിക്കാട്ടിലെ ചില്ലിമുളംകൂട്ടിൽ, ശാരദേന്ദു പൂചൊരിഞ്ഞ, സൗരയൂഥത്തിലെ സൗവർണ്ണഭൂമിയിൽ, അമ്പിളിപ്പൂവേ നീയുറങ്ങു തുടങ്ങിയവ അദ്ദേഹത്തിന്റെ സൂപ്പർഹിറ്റ് ഗാനങ്ങളാണ്.\n1991ൽ ആകാശവാണി തിരുവനന്തപുരം നിലയത്തിൽ എത്തിയതോടെ സിനിമയുമായുള്ള ബന്ധം അദ്ദേഹം ഉപേക്ഷിച്ചു. ആകാശവാണിയിൽ സീനിയർ മ്യൂസിക് കമ്പോസർ ആയിരുന്നു. ലളിതഗാനം, ഉദയഗീതം തുടങ്ങിയവകൂടാതെ വിവിധ പ്രോഗ്രാമുകൾക്കായി പാട്ടുകളൊരുക്കി. ഒ.എന്.വിയുടെ എഴുതിരികത്തും നാളങ്ങളിൽ, കെ.ജയകുമാറിന്റെ കളഭമഴയിൽ ഉയിരുമുടലും,ശരത് വയലാറിന്റെ അംഗനേ ഉദയാംഗനേ തുടങ്ങിയ ശ്രദ്ധേയമായ ലളിതഗാനങ്ങളാണ്.\nശോഭനകുമാരിയാണ് ഭാര്യ. കീബോർഡ് പ്രോഗ്രാമറും സംഗീത സംവിധായകനുമായ മിഥുൻ മുരളി, വിപിൻ എന്നിവർ മക്കളാണ്.\nWeb Title: Music director murali sithara passes away


Monday 19 February 2018 1:45 am IST\nആലപ്പുഴ: നഗരത്തില് കഴിഞ്ഞ ദിവസമുണ്ടായ സംഘര്‍ഷത്തെ തുടര്‍ന്ന് സിപിഎമ്മും കോണ്‍ഗ്രസും ആഹ്വാനംചെയ്ത ഹര്‍ത്താല് സമാധാനപരം. ഞായറാഴ്ച ഉച്ചവരെ ആയിരുന്നു ഹര്‍ത്താല്.\nകെഎസ്ആര്‍ടിസി ബസുകളും ജലഗാതഗത വകുപ്പിന്റെ ബസുകളും സര്‍വീസ് നടത്തിയത് ജനങ്ങള്‍ക്ക് ആശ്വാസമായി. കടകള് തുറന്നില്ല. സിപിഎം പ്രവര്‍ത്തകര് നഗരത്തില് പ്രകടനം നടത്തി.\nകെഎസ്‌യു - ഡിവൈഎഫ്‌ഐ പ്രവര്‍ത്തകര് കഴിഞ്ഞ ദിവസം ഏറ്റുമുട്ടിയതിനെ തുടര്‍ന്നാണ് ഹര്‍ത്താലിന് ആഹ്വാനം ചെയ്തത്. കെഎസ്‌യുക്കാര് വ്യാപകമായി ഇതര മറ്റു പാര്‍ട്ടികളുടെ കൊടിതോരണങ്ങള് നശിപ്പിച്ചതാണ് സംഘര്‍ഷത്തില് കലാശിച്ചത്.\nഅക്രമ സംഭവങ്ങളെപ്പറ്റി പ്രത്യേക സംഘം അന്വേഷണം നടത്തുമെന്ന് പോലീസ് അറിയിച്ചു. രണ്ട് കേസുകള് രജിസ്റ്റര് ചെയ്തിട്ടുണ്ട്. അമ്പലപ്പുഴ, പുളിങ്കുന്ന് സിഐമാരുടെ നേതൃത്വത്തില് 20 അംഗ സംഘത്തെയാണ് അന്വേഷണത്തിന് നിയോഗിച്ചിരിക്കുന്നത്.\nഅതിനിടെ കെഎസ്‌യു ഇന്ന് പ്രഖ്യാപിച്ച സംസ്ഥാന വ്യാപക പഠിപ്പുമുടക്കില് നിന്നും ആലപ്പുഴ ജില്ലയെ ഒഴിവാക്കി. പോലീസിന്റെ അഭ്യര്‍ത്ഥന മാനിച്ചാണ് ഒഴിവാക്കുന്നതെന്ന് ജില്ലാ നേതൃത്വം അറിയിച്ചു,\nകെഎസ്‌യുക്കാര് നഗരത്തില് അഴിഞ്ഞാടി\nജില്ലയില് ഹര്‍ത്താല് ഭാഗികം\nഹര്‍ത്താലില് വലഞ്ഞ് ജനം; അങ്ങിങ്ങ് സംഘര്‍ഷം, കെഎസ്ആര്‍ടിസി ബസിന് നേരെ കല്ലേറ്\nപ്രവര്‍ത്തകര്‍ക്ക് മര്‍ദ്ദനം; ബുധനാഴ്ച കെഎസ്‌യുവിന്റെ സംസ്ഥാന വ്യാപക പഠിപ്പുമുടക്ക്\nഹർത്താൽ ഭാഗികം; അങ്ങിങ്ങ് അക്രമം\nപെരിന്തല്‍മണ്ണ ഹര്‍ത്താലില് വ്യാപക അക്രമം\nതിരുവനന്തപുരത്ത് ബിജെപി ആഹ്വാനം ചെയ്ത ഹര്‍ത്താല് ആരംഭിച്ചു


വേനലില് കുളിരേകാന് കശുമാങ്ങ സോഡാ - Samakalika Malayalam\nBy സമകാലിക മലയാളം ഡെസ്‌ക് | Published: 15th February 2020 09:59 AM |\nLast Updated: 15th February 2020 09:59 AM | A+A A- |\nവേനലില് കുളിരേകാന് ഇനി രുചിയാര്‍ന്ന കശുമാങ്ങ സോഡയും. മറ്റേത് പഴങ്ങളെ പോലെയും പോഷക സമ്പന്നമാണ് കശുമാങ്ങയും. പക്ഷെ കറയുള്ളത് കൊണ്ട് അധികം ആരും ഇത് കഴിക്കാറില്ല. എന്നാല് തൃശൂര് മടക്കത്തറയിലുള്ള കാശുമാവ് ഗവേഷണ കേന്ദ്രത്തില് കശുമാങ്ങയുടെ കറ കളഞ്ഞ് അതില് നിന്നും വളരെ രുചിയേറിയ ഒട്ടേറെ വിഭവങ്ങള് തയ്യാറാക്കുന്നുണ്ട്. അതില് താരമാണ് ഈ പാനീയം.\nകശുമാങ്ങ ശേഖരിച്ച് കഴുകി വൃത്തിയാക്കി കൈകൊണ്ടോ മെഷീനില് പിഴിഞ്ഞ് പഴച്ചാര് ശേഖരിക്കുന്നു. ഇങ്ങനെ ശേഖരിച്ച പഴച്ചാറില് കഞ്ഞിവെള്ളം ഒഴിച്ചോ, ചവ്വരി കുറുക്കി ചേര്‍ത്തോ മാങ്ങയുടെ ചവര്‍പ്പ് മാറ്റും. ഇതിനായി 1 കിലോ പഴച്ചാറിലേക്ക്5ഗ്രാം പൊടിച്ച ചവ്വരി കുറച്ച് വെള്ളത്തില് കുറുക്കി തണുപ്പിച്ച് ഒഴിച്ച് നന്നായി ഇളക്കും ചവര്‍പ്പിന് കാരണമായ ടാനിന് താഴെ അടിഞ്ഞു കൂടും. തെളിഞ്ഞ നിറമില്ലാത്ത നീര് മുകളില് നിന്നും ഊറ്റിയെടുക്കും. ഇതില് ആവശ്യമായ പ്രിസര്‍വേറ്റീവ്‌സ് ചേര്‍ത്ത് ഏറെകാലം സൂക്ഷിച്ചുവെയ്ക്കാം.\nഈ തെളിഞ്ഞ നീരില് ഇരട്ടി അളവില് പഞ്ചസാര ചേര്‍ത്ത് സിറപ്പാക്കി മാറ്റും. ഈ സിറപ്പ് ഒരു വര്‍ഷം വരെ കേടു കൂടാതെ ഇരിക്കും. ഈ സിറപ്പില് കാര്‍ബണേറ്റഡ് വെള്ളം ചേര്‍ത്താല് രുചിയുള്ള കശുമാങ്ങ സോഡയാകും. ഇതിനുള്ള സാങ്കേതിക വിദ്യ കാര്‍ഷിക സര്‍വകലാശാല വികസിപ്പിച്ചെടുത്തിട്ടുണ്ട്.\nകശുമാങ്ങയുടെ വിളവെടുപ്പ് കാലം നവംബര് മുതല് ഏപ്രില് വരെയാണെങ്കിലും വര്‍ഷം മുഴുവന് സംഭരിച്ചു വെക്കാനുള്ള സാങ്കേതിക വിദ്യ ഇന്നുണ്ട്. അതിനാല് മൂല്യവര്‍ധിത ഉല്‍പ്പന്നങ്ങള് ഉണ്ടാക്കാനും വിപണനം ചെയ്യാനും ആകുമെന്ന മേന്മയുമുണ്ട്. കശുമാങ്ങയുടെ നീരിലും പള്‍പ്പിലും മറ്റു പഴ ചാറുകളോ, പള്‍പ്പുകളോ ചേര്‍ത്ത് ഒട്ടേറെ രുചിഭേദങ്ങള് തയ്യാറാക്കാം.\nഈ ഗവേഷണ കേന്ദ്രത്തില് കശുമാങ്ങ ഉല്‍പ്പന്നങ്ങള് തയ്യാറാക്കുന്നതിനുള്ള പരിശീലനം വ്യക്തികള്‍ക്കും സംരംഭകര്‍ക്കും നല്‍കി വരുന്നതായി മടക്കത്തറ ഗവേഷണ കേന്ദ്രം മേധാവി ഡോ ജലജ എസ് മേനോന് അറിയിച്ചു.


ചിത്രലേഖയുടെ മതംമാറ്റം: ഇന്റലിജൻസ് അന്വേഷണം ആരംഭിച്ചു | Malayalam News\nചിത്രലേഖയുടെ മതംമാറ്റം: ഇന്റലിജൻസ് അന്വേഷണം ആരംഭിച്ചു\nകണ്ണൂർ- ദളിത് ഓട്ടോ ഡ്രൈവർ ചിത്രലേഖയുടെ മതംമാറ്റ വിവാദത്തിൽ ഇന്റലിജൻസ് അന്വേഷണം ആരംഭിച്ചു. പോപ്പുലർ ഫ്രണ്ട് നേതൃത്വം വീടും തൊഴിലും പണവും വാഗ്ദാനം ചെയ്തതായുള്ള വെളിപ്പെടുത്തലുമായി ബന്ധപ്പെട്ടാണ് അന്വേഷണം. ഇതിന്റെ ഭാഗമായി രണ്ട് തവണ ഫോണിലൂടെ ചിത്രലേഖയിൽനിന്നു വിവരങ്ങൾ തേടി. അതേസമയം, താൻ സംഘടനയിലേക്കല്ല മതത്തിലേക്കാണ് മാറുന്നതെന്ന് ചിത്രലേഖ പ്രതികരിച്ചു.\nപയ്യന്നൂരിനടുത്ത് എടാട്ടെ ഓട്ടോ ഡ്രൈവറായിരുന്ന ചിത്രലേഖ സി.പി.എം പ്രവർത്തകരുടെ നിരന്തര ആക്രമണത്തെത്തുടർന്നാണ് അവിടം വിട്ടത്. ഇപ്പോൾ ചിറക്കലിനടുത്ത് വാടക വീട്ടിലാണ് താമസം. ഇവിടെയും ജാതിവിവേചനവും പീഡനവും തുടരുന്ന സാഹചര്യത്തിലാണ് താൻ ഇസ്‌ലാമിലേക്ക് മതം മാറാൻ ഉദ്ദേശിക്കുന്നതായി കഴിഞ്ഞ ദിവസം ഫേസ് ബുക്കിലൂടെ വെളിപ്പെടുത്തിയത്. ഇത് വലിയ ചർച്ചയായിരുന്നു.\nഇതിന് പിന്നാലെയാണ് ഒരു പ്രമുഖ ചാനൽ പ്രവർത്തകർ ചിത്രലേഖയെ കണ്ട് സംസാരിച്ച് രഹസ്യ കാമറയിൽ ചിത്രീകരിച്ച് സംപ്രേഷണം ചെയ്തത്. പോപ്പുലർ ഫ്രണ്ട് പ്രവർത്തകർ തന്നെ വന്നു കണ്ട് വീടും പണവും ജോലിയും വാഗ്ദാനം ചെയ്തതായി ഇതിൽ ചിത്രലേഖ വെളിപ്പെടുത്തിയിരുന്നു. എന്നാൽ ഇക്കാര്യം പോപ്പുലർ ഫ്രണ്ട് നേതൃത്വം നിഷേധിച്ചു. മതം മാറ്റവുമായി പോപ്പുലർ ഫ്രണ്ടിന് യാതൊരു ബന്ധവുമില്ലെന്ന് നേതൃത്വം അറിയിച്ചു.\nമത തീവ്രവാദ സംഘടന പണവും മറ്റും നൽകി മതം മാറ്റുന്നുവെന്ന കാര്യം വലിയ വിവാദമാകാൻ സാധ്യതയുണ്ടെന്നതിനാലാണ് ഇതുമായി ബന്ധപ്പെട്ട് വിജിലൻസ് അന്വേഷണം ആരംഭിച്ചത്. ഈ വിഷയം ആർ.എസ്.എസ് ഉൾപ്പെടെയുള്ള ഹിന്ദു തീവ്രവാദ സംഘടനകൾ രാഷ്ട്രീയ മുതലെടുപ്പിന് ഉപയോഗിക്കാൻ സാധ്യതയുണ്ട് എന്നതും വിഷയത്തിന്റെ ഗൗരവം വർദ്ധിപ്പിക്കുന്നു.\nഅതിനിടെ, മതം മാറാൻ ആലോചിക്കുന്നത് ഇസ്‌ലാമിലേക്കാണെന്നും അല്ലാതെ ഏതെങ്കിലും സംഘടനയിലേക്കല്ലെന്നും ചിത്രലേഖ ഫേസ്ബുക്കിൽ കുറിച്ചു. പോപ്പുലർ ഫ്രണ്ടുകാർ വീട് വെക്കാൻ സാമ്പത്തികമായി സഹായിക്കാമെന്ന് പറഞ്ഞിരുന്നു. ഇതിന് മുമ്പ് വീട് വെക്കാൻ സ്ഥലം അനുവദിച്ചത് മുഖ്യമന്ത്രി ഉമ്മൻ ചാണ്ടിയായിരുന്നു. പകുതിയോളം എന്റെ വീട് കെട്ടിയുയർത്താൻ സഹായിച്ചത് കെ.എം. ഷാജി എം.എൽ.എയാണ്. വീട് പൂർത്തിയാക്കാനാവാത്ത അവസ്ഥയാണ്. ഇതിന് ആര് സാമ്പത്തിക സഹായം നൽകിയാലും സ്വീകരിക്കും.\nഒറ്റക്ക് തീരുമാനമെടുക്കാനാവില്ലെന്ന വംശീയ ചിന്തയും ചിത്രലേഖ തീവ്രവാദിയാണെന്ന ധാരണ ഉണ്ടാക്കാനുള്ള ശ്രമവുമാണ് ഈ വിവാദത്തിന് പിന്നിലെന്നും അവർ പറഞ്ഞു.


Covid 19 Kerala Numbers latest update with affected and death toll-1648 പേർക്കു കൂടി കോവിഡ്, 2246 പേർക്ക് രോഗമുക്തി; പരിശോധനയിൽ വൻ കുറവ്\n1648 പേർക്കു കൂടി കോവിഡ്, 2246 പേർക്ക് രോഗമുക്തി; പരിശോധനയിൽ വൻ കുറവ്\n12 മരണങ്ങളാണ് ഇന്ന് കോവിഡ്-19 മൂലമാണെന്ന് സ്ഥിരീകരിച്ചത്\nUpdated: September 7, 2020 6:43:13 pm\nതിരുവനന്തപുരം: കോവിഡ് കണക്കുകളിൽ കേരളത്തിന് ഇന്ന് ആശ്വാസദിനം. കോവിഡ് പ്രതിദിന രോഗികളുടെ എണ്ണം ഇന്നലെ മൂവായിരം കടന്നിരുന്നു. അതേസമയം ഇന്ന് 1648 പേർക്കാണ് സംസ്ഥാനത്ത് കോവിഡ് സ്ഥിരീകരിച്ചത്. ചികിത്സയിലായിരുന്ന 2246 പേർ രോഗമുക്തി നേടി ആശുപത്രി വിട്ടു. ഇന്ന് കോവിഡ് സ്ഥിരീകരിച്ചവരിൽ 1495 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. കോവിഡ് മൂലം 12 മരണങ്ങളും സംസ്ഥാനത്ത് ഇന്ന് മാത്രം റിപ്പോർട്ട് ചെയ്തു.\nAlso Read: ഇനി കോവിഡ് രോഗിണികളെ അത്യാവശ്യഘട്ടത്തിൽ മാത്രമേ രാത്രി ചികിത്സാ കേന്ദ്രത്തിലേക്ക് മാറ്റൂ\n12 കോവിഡ് മരണങ്ങൾ കൂടി\n1495 പുതിയ സമ്പർക്കരോഗികൾ\nഇന്ന് രോഗം സ്ഥിരീകരിച്ചവരില് 29 പേര് വിദേശ രാജ്യങ്ങളില് നിന്നും 54 പേര് മറ്റ് സംസ്ഥാനങ്ങളില് നിന്നും വന്നതാണ്. 1495 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. അതില് 112 പേരുടെ സമ്പര്‍ക്ക ഉറവിടം വ്യക്തമല്ല. 61 ആരോഗ്യ പ്രവര്‍ത്തകര്‍ക്കാണ് ഇന്ന് രോഗം ബാധിച്ചത്. കണ്ണൂര് ജില്ലയിലെ 30, തിരുവനന്തപുരം ജില്ലയിലെ 11, കാസര്‍ഗോഡ് ജില്ലയിലെ 10, തൃശൂര് ജില്ലയിലെ 5, പത്തനംതിട്ട ജില്ലയിലെ 3, എറണാകുളം ജില്ലയിലെ2ആരോഗ്യ പ്രവര്‍ത്തകര്‍ക്കാണ് രോഗം ബാധിച്ചത്.ഇന്ന് സമ്പർക്കത്തിലൂടെ കോവിഡ് ബാധിച്ചവരുടെ ജില്ല തിരിച്ചുള്ള കണക്ക് ഇങ്ങനെ,\nAlso Read: Covid-19 vaccine tracker, Sept 7: റഷ്യയുടെ കോവിഡ് വാക്‌സിന് ഡേറ്റ ഇന്ത്യയ്ക്ക് കൈമാറി; മൂന്നാം ഘട്ട പരീക്ഷണം ഇന്ത്യയില്\n2246 പേർക്ക് രോഗമുക്തി, ജില്ല തിരിച്ചുള്ള കണക്ക്\nരോഗം സ്ഥിരീകരിച്ച് ചികിത്സയിലായിരുന്ന 2246 പേരുടെ പരിശോധനാഫലം നെഗറ്റീവ് ആയി. ഇതോടെ 22,066 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 67,001 പേര് ഇതുവരെ കോവിഡില് നിന്നും മുക്തി നേടി.\n24 മണിക്കൂറിനിടെ 20,215 സാമ്പിളുകളാണ് പരിശോധിച്ചത്. റുട്ടീന് സാമ്പിള്, എയര്‍പോര്‍ട്ട് സര്‍വെെലന്‍സ്, പൂള്‍ഡ് സെന്റിനല്, സിബി നാറ്റ്, ട്രൂനാറ്റ്, സിഎല്‍ഐഎ, ആന്റിജെന് അസ്സെ എന്നിവ ഉള്‍പ്പെടെ ഇതുവരെ ആകെ 18,91,703 സാമ്പിളുകളാണ് പരിശോധനയ്ക്കായി അയച്ചത്. സെന്റിനല് സര്‍വൈലന്‍സിന്റെ ഭാഗമായി ആരോഗ്യ പ്രവര്‍ത്തകര്, അതിഥി തൊഴിലാളികള്, സാമൂഹിക സമ്പര്‍ക്കം കൂടുതലുള്ള വ്യക്തികള് മുതലായ മുന്‍ഗണനാ ഗ്രൂപ്പുകളില് നിന്ന് 1,84,020 സാമ്പിളുകളും പരിശോധനയ്ക്കയച്ചു.


Emalayalee.com - ഇന്ന് 64 ചിത്രങ്ങള്; ഗൂട്ടാറാസിന്റെ `വേര്‍ഡിക്‌റ്റും'`കാന്തന് ദി ലവര് ഓഫ് കളര്'\nരാജ്യാന്തര ചലച്ചിത്രമേളയുടെ രണ്ടാംദിനമായ ശനിയാഴ്‌ച ലോകത്തിന്റെ വിവിധ ഭാഗങ്ങളില് നിന്നുള്ള 64 ചിത്രങ്ങള് പ്രദര്‍ശിപ്പിക്കും.\nഇതില് ലോക സിനിമാ വിഭാഗങ്ങളിലെ 18 ചിത്രങ്ങളുടെ ഇന്ത്യയിലെ ആദ്യത്തെ പ്രദര്‍ശനമാണ്. ഇരിയ ഗോംസ് കോന്‍ചിരോ സംവിധാനം ചെയ്‌ത ബിഫോര് ഒബ്‌ളിവിയന്, ആന്യ മുര്‍മാന് സംവിധാനം ചെയ്‌ത അണ് ഇന്റര്‍സഡ് എന്നീ ചിത്രങ്ങളുടെ ലോകത്തിലെ ആദ്യ പ്രദര്‍ശനവുമാണ്.\nജോര്‍ജ് ഹോര്‍ഹെ സംവിധാനം ചെയ്‌ത `ബാക് ടു മരക്കാന' കരോലിനിസ് കോപ്പിനിസ് സംവിധാനം ചെയ്‌ത നോവ ലിറ്റുവാനിയ എന്നീ ചിത്രങ്ങള് ഏഷ്യന് പ്രിമിയര് ആയാണ് പ്രദര്‍ശിപ്പിക്കുന്നത്. അശ്വിന് കുമാര് സംവിധാനം ചെയ്‌ത `നോ ഫാദേഴ്‌സ് ഇന് കാശ്‌മീര്' , പെമ സെഡന് സംവിധാനം ചെയ്‌ത ഡ്വല്ലിങ്ങ് ഇന് ദി ഫ്യൂച്ചന് മൗണ്ടന്, ഡെസ്‌പൈറ്റ് ദി ഫോഗ്, എ ഡാര്‍ക്ക് മാന് തുടങ്ങിയവയാണ് മറ്റു ചിത്രങ്ങള്.\n,ഷെറീഫ് സി സംവിധാനം ചെയ്‌ത `കാന്തന്, ദി ലവര് ഓഫ് കളര്' എന്ന ചിത്രവും ഇന്ന് കലൈഡോസ്‌കോപ്പില് പ്രദര്‍ശിപ്പിക്കുന്നുണ്ട്.\nലോക സിനിമാ വിഭാഗത്തില് ഇന്നു പ്രദര്‍ശിപ്പിക്കുന്ന `ഗുട്ടാറസിന്റെ `വേര്‍ഡിക്‌റ്റ്' എന്ന ചിത്രം ഇക്കൊല്ലത്തെ വെനീസ് ചലച്ചിത്ര മേളയില് സ്‌പെഷല് ജൂറി പുരസ്‌കാരം നേടിയിട്ടുണ്ട്.


മുന് ഇന്ത്യന് ഓള്‍റൗണ്ടര് റോബിന്‍സിംഗിന് യുഎഇ ക്രിക്കറ്റില് പുതിയ ദൗത്യം\n13 Feb 2020 2:12 AM GMT\nമുന് ഇന്ത്യന് ക്രിക്കറ്റ് താരം റോബിന് സിംഗിനെ യുഎഇ ക്രിക്കറ്റ് ഡയറക്ടറായി നിയമിച്ചു. സ്‌കോട്ടിഷ് ക്രിക്കറ്റര് ഡഗ്ലീ ബ്രൗണിന് പകരക്കാരനായാണ് റോബിന് സിംഗിനെ എമിറേറ്റ് ക്രിക്കറ്റ് ബോര്‍ഡ് പരിശീലകനായി നിയമിച്ചത്. പ്രതിസന്ധിയിലൂടെ കടന്നും പോകുന്ന യു എ ഇ ക്രിക്കറ്റിനെ നേര്‍വഴിയിലേക്ക് എത്തിക്കുക ആകും റോബിന് സിംഗിന്റെ ആദ്യ ചുമതല. ഇന്ത്യന് എ ടീം, മുംബൈ ഇന്ത്യന്‍സ് ഹോങ്കോങ് ടീമുകളെ പരിശീലിപ്പിച്ച പരിചയവുമായാണ് മുന് ഇന്ത്യന് ഓള്‍റൗണ്ടര് യുഎഇ ടീമിലേക്കെത്തുന്നത്. 1989 മുതല് 2001 വരെയായിരുന്നു റോബിന് സിങ് ഇന്ത്യക്കായി കളിച്ചത്.\n2017ലാണ് ബ്രൗണിനെ യുഎഇയുടെ പരിശീലകനായി നിയമിക്കുന്നത്. എന്നാല് അദ്ദേഹത്തിന്റെ കീഴില് കാര്യമായി തിളങ്ങാന് യുഎഇ ടീമിനായിരുന്നില്ല. മാത്രമല്ല ഒത്തുകളി വിവാദവും ടീമിനെതിരെ ഉയര്‍ന്നിരുന്നു. സംഭവവുമായി ബന്ധപ്പെട്ട് ടി20 ലോകകപ്പ് യോഗ്യതാ മത്സരത്തിന് തൊട്ടുമുമ്പായി യുഎഇ നായകന് മുഹമ്മദ് നവീദിനെ ഐ.സി.സി സസ്പെന്‍ഡ് ചെയ്യുകയും ചെയ്തു. എന്നിരുന്നാലും ടീം ലോകകപ്പിന് യോഗ്യത നേടിയിരുന്നു.\nക്രിക്കറ്റിന് മികച്ച മേല്‍വിലാസമുള്ള ഇന്ത്യ പോലുള്ള രാജ്യത്ത് നിന്ന് മുന് താരത്തെ തന്നെ രംഗത്തിറക്കി ടീം ഉടച്ചുവാര്‍ക്കാനാണ് യുഎഇ തയ്യാറെടുക്കുന്നത്. ഇന്ത്യക്ക് വേണ്ടി 136 ഏകദിനങ്ങളും ഒരു ടെസ്റ്റും കളിച്ചിട്ടുണ്ട് റോബിന്‍സിംഗ് ഇന്ത്യക്ക് വേണ്ടി 69 വിക്കറ്റും 2236 റണ്‍സും താരം നേടിയിട്ടുണ്ട്.


നല്ല കുട്ടിയായാൽ ജോസിന് മടങ്ങി വരാം; കൂടുതൽ നേതാക്കൾ ഇന്ന് പാര്‍ട്ടി വിടുമെന്ന് പിജെ ജോസഫ് | Pj joseph against jose k mani udf conflict\nKottayam, First Published 2, Jul 2020, 10:44 AM\nയുഡിഎഫ് പുറത്താക്കി എന്ന വാക്ക് ഉപയോഗിക്കേണ്ട ഒരു കാര്യവും ഇല്ല. മുന്നണി ധാരണ പാലിക്കാത്ത ജോസ് കെ മാണിക്ക് തുടരാൻ അര്‍ഹതിയില്ലെന്നാണ് പറയേണ്ടതെന്ന് പിജെ ജോസഫ്\nകോട്ടയം: യുഡിഎഫ് നിര്‍ദ്ദേശങ്ങളും ധാരണയും പാലിക്കാത്ത ജോസ് കെ മാണിക്ക് മുന്നണിയിൽ തുടരാൻ ഒരു തരത്തിലും അര്‍ഹതയില്ലെന്ന് ആവര്‍ത്തിച്ച് പിജെ ജോസഫ്. യുഡിഎഫ് പുറത്താക്കി എന്ന വാക്ക് ഉപയോഗിക്കേണ്ട ഒരു കാര്യവും ഇല്ല. മുന്നണി ധാരണ പാലിക്കാത്ത ജോസ് കെ മാണിക്ക് തുടരാൻ അര്‍ഹതിയില്ലെന്നാണ് പറയേണ്ടതെന്ന് പിജെ ജോസഫ് പറഞ്ഞു.\nവേറെ ചില ധാരണകൾക്ക് വേണ്ടി സ്വയം ഒഴിഞ്ഞ് പോയതാണ്.നിഗൂഡ ലക്ഷ്യത്തോടെയാണ് ജോസ് പുറത്ത് പോയത്. അത് എൽഡിഎഫിലേക്കാണോ എൻഡിഎക്കൊപ്പമാണോ എന്ന് ആര്‍ക്കറിയാമെന്നും പിജെ ജോസഫ് പറഞ്ഞു. നല്ല കുട്ടിയായി ധാരണ പാലിച്ച് വേണമെങ്കിൽ യുഡിഎഫിലേക്ക് തിരിച്ചെത്താൻ ഇപ്പോഴും അവസരം ഉണ്ട്. എന്നാൽ രാജി വക്കുകയും ഇല്ല ചര്‍ച്ചക്കുമില്ലെന്ന ജോസ് കെ മാണിയുടെ പ്രസ്താവനയിൽ എല്ലാം വ്യക്തമാണെന്നും പിജെ ജോസഫ് പറഞ്ഞു.\nഎൽ ഡി എഫ് എത്ര സീറ്റ് നൽകിയാലും ജോസ് വിഭാഗം വിജയിക്കില്ല. തന്ത്രപരമായ ഇടവേളയാണ് ഇപ്പോഴുള്ളത്. ഇതിനിടയിൽ കൂടുതൽ നേതാക്കൾ പാര്‍ട്ടി വിട്ട് പുറത്ത് വരും. കോട്ടയത്തു നിന്നും പത്തനംതിട്ടയിൽ നിന്നും കൂടുതൽ നേതാക്കൾ പുറത്ത് വരുമെന്നും അത് അവര് തന്നെ പ്രഖ്യാപിക്കട്ടെ എന്നും പിജെ ജോസഫ് പറഞ്ഞു.\nLast Updated 2, Jul 2020, 10:47 AM\nജോസിന് മടങ്ങി വരാം


പരസ്യപ്രചാരണം ഇന്ന‌് വൈകിട്ട‌് ആറിന‌് അവസാനിക്കും ; ചൊവ്വാഴ്‌ച ബൂത്തിലേക്ക‌് | Kerala | Deshabhimani | Sunday Apr 21, 2019\nകെ ശ്രീകണ‌്ഠൻUpdated: Sunday Apr 21, 2019\nലോക‌്സഭാ തെരഞ്ഞെടുപ്പിന്റെ പരസ്യപ്രചാരണത്തിന‌് ജയാരവത്തോടെ ഞായറാഴ‌്ച കൊടിയിറങ്ങും. വൈകിട്ട‌് ആറോടെ പരസ്യപ്രചാരണം അവസാനിക്കും. ഒന്നരമാസം നീണ്ട രാഷ്ട്രീയയുദ്ധത്തിനാണ‌് കലാശക്കൊട്ട‌്. തിങ്കളാഴ്ചത്തെ നിശ്ശബ്ദപ്രചാരണത്തിനുശേഷം 23ന് കേരളം വിധിയെഴുതും.\nപ്രധാനമന്ത്രിയുടെ കാര്യമില്ലാവിമർശനങ്ങൾക്ക‌് മുഖ്യമന്ത്രി നൽകിയ മറുപടിയുടെ ഇടിമുഴക്കത്തോടെയാണ‌് പരസ്യപ്രചാരണത്തിന‌് തിരശ്ശീല വീഴുന്നത‌്. ജനകീയപ്രശ‌്നങ്ങളിൽ നിന്നെല്ലാം മാറി വർഗീയതയുടെയും വിശ്വാസത്തിന്റെപേരിൽ വികാരം ഇളക്കിവിട്ട‌് മുതലെടുപ്പ‌് നടത്താൻ കോൺഗ്രസും ബിജെപിയും അവസാന നിമിഷംവരെയും പരസ‌്പരം മത്സരിച്ചു. ശബരിമലയുമായി ബന്ധപ്പെട്ട വിവാദത്തിൽ ശ്രദ്ധ കേന്ദ്രീകരിപ്പിക്കുന്നതിനാണ‌് ഇരുകൂട്ടരും കിണഞ്ഞ‌് പരിശ്രമിച്ചത‌്.\nബദൽ രാഷ്ട്രീയസന്ദേശത്തിന‌് വൻ സ്വീകാര്യത\nസാമുദായിക വർഗീയധ്രുവീകരണത്തിന‌് മോഡിയും രാഹുൽ ഗാന്ധിയും നടത്തിയ നീക്കത്തെയാണ‌് എൽഡിഎഫ‌് നേരിട്ടത‌്. ഇടതുപക്ഷം മുന്നോട്ടുവച്ച ബദൽ രാഷ്ട്രീയസന്ദേശത്തിന‌് വലിയ സ്വീകാര്യതയായിരുന്നു. പ്രചാരണരംഗത്തെ സ‌്ത്രീപങ്കാളിത്തവും യുവജനങ്ങളുടെ പിന്തുണയും എൽഡിഎഫിന‌് ആത്മവിശ്വാസം പകർന്നു.\nമോഹം മാത്രമായി ‘രാഹുൽ തരംഗം’\nരാഹുൽ ഗാന്ധിയുടെ സ്ഥാനാർഥിത്വമാണ‌് യുഡിഎഫ‌് ക്യാമ്പിന‌് ആവേശം നൽകിയത‌്. എന്നാൽ, യുഡിഎഫിന്റെ തരംഗമോഹം ഏശിയിട്ടില്ല. വയനാട്ടിൽ എൽഡിഎഫിൽനിന്ന‌് കടുത്ത രാഷ്ട്രീയ പോരാട്ടമാണ‌് രാഹുൽ നേരിടുന്നത‌്. എൽഡിഎഫ‌് കാഴ‌്ചവച്ച റോഡ‌് ഷോയിലും മറ്റും ദൃശ്യമായ ജനപങ്കാളിത്തം കോൺഗ്രസിന്റെ ആത്മവിശ്വാസത്തിന‌് ഇളക്കംതട്ടിച്ചു. കോൺഗ്രസിന‌് ഒരു സീറ്റ‌് പോലും ലഭിക്കാത്ത 2004ലെ വിധിയെഴുത്തായിരിക്കും കേരളത്തിലെന്ന‌് സിപിഐ എം സംസ്ഥാന സെക്രട്ടറി കോടിയേരി ബാലകൃഷ‌്ണൻ ആവർത്തിച്ചു. 18 സീറ്റ‌് തങ്ങൾക്ക‌ായിരിക്കുമെന്നാണ‌് യുഡിഎഫ‌് അവകാശവാദം. ന്യൂനപക്ഷ ഏകീകരണം അനുകൂലമാണെന്ന‌് യുഡിഎഫ‌് കേന്ദ്രങ്ങൾ വാദിക്കുന്നു. എന്നാൽ, മൃദുഹിന്ദുത്വ നിലപാടും ബിജെപിയിലേക്കുള്ള കോൺഗ്രസുകാരുടെ ചേക്കേറലും ന്യൂനപക്ഷങ്ങൾക്കിടയിൽ വലിയ തോതിൽ കോൺഗ്രസ‌് വിരുദ്ധ ധ്രുവീകരണത്തിന‌് വഴിയൊരുക്കി.\nവൈറസായി വർഗീയ പ്രചാരണം\nബിജെപി അധ്യക്ഷൻ അമിത‌് ഷാ വയനാടിനെ പാകിസ്ഥാനോട‌് ഉപമിച്ചപ്പോഴും യുപി മുഖ്യമന്ത്രി മുസ്ലിംലീഗിനെ വൈറസായി ചിത്രീകരിച്ചപ്പോഴും കോൺഗ്രസ‌് കൈക്കൊണ്ട തണുപ്പൻ സമീപനം ന്യൂനപക്ഷങ്ങളെ ചൊടിപ്പിച്ചു. പ്രധാനമന്ത്രിയുടെയും ബിജെപിയുടെയും മുസ്ലിംവേട്ടയ‌്ക്കെതിരെ സംരക്ഷണകവചം തീർക്കാൻ ഇടതുപക്ഷത്തിനേ കഴിയൂവെന്ന ചിന്തയും ന്യൂനപക്ഷങ്ങൾക്കിടയിൽ ശക്തമാണ‌്. കഴിഞ്ഞ തെരഞ്ഞെടുപ്പിലെ വോട്ടുവിഹിതം അതേപടി നിലനിർത്താനാകുമോയെന്നതാണ‌് ബിജെപി നേരിടുന്ന വെല്ലുവിളി.


idaneram: ഗുര്‍പ്രീത് സിങ്....!!!!!\nവ്യവസായ സംരംഭകനായി വിജയിച്ച ദലിത് സിഖ് യുവാവ്.. ..!!!!! അച്ഛന്റെ ഗ്രാമമായ, പഞ്ചാ ബിലെ ഭജൗളിയിലുള്ള രണ്ട് ഗുരുദ്വാരകളില് ഒന്നില് എന്തു കൊണ്ടാണ് കയറാന് വിലക്കുക ളുള്ളത് എന്ന് ബാലനായ ഗുര്‍പ്രീതി ന്റെ സംശയത്തിന് പക്ഷെ, മുത്തച്ചന് മറുപടി കൊടുത്തില്ല...!!!! ആ പ്രായത്തില് തന്നെ ഗുര്‍പ്രീത് തന്റെ ജാതി തിരിച്ചറിഞ്ഞു...!!!!! ജാതിവെറിയുടെ ഇരയാകുമ്പോഴും ഭദ്ദാളിലെ ഇന്‍സ്റ്റിട്ട്യൂട്ട് ഓഫ് എഞ്ചിനീയറിങ് ആന്റ് ടെക്‌നോളജിയില് നിന്നും ഗുര്‍പ്രീത് സിങ് ബിടെക് എടുത്തു. തുടര്‍ന്ന് മൊഹാലിയിലുള്ള DELL ല്‍ലും അവിടത്തെ 'ആദ്യത്തെ എയര്‍കണ്ടീഷന് ബസ്സ്റ്റാന്റ്' ലും ജോലി നോക്കിയെങ്കിലും തന്റെ അഭിരുചികളുമായി ഒത്തു പോകാത്തതിനാല് ഗുര്‍പ്രീത് സ്വയമേവ അവിടങ്ങള് വിട്ടു. വ്യവസായ സംരംഭം ആരംഭിക്കുന്നതില് ശ്രദ്ധ കേന്ദ്രീകരിച്ചു. കെട്ടിട നിര്‍മ്മാണത്തിന് സാധാരണ ഇഷ്ടികകളേക്കാള് ഫലപ്രദം ഫ്‌ളൈ ആഷ് കൊണ്ടു നിര്‍മിക്കുന്ന ഇഷ്ടികകളാണെന്ന് ഗുര്‍പ്രീത് മനസിലാക്കി. അത്തരം ഇഷ്ടികകള് നിര്‍മിക്കുന്ന ഒരു സംരംഭം തുടങ്ങുന്നതിന് 18.2 കോടി വേണം..!!! ലോണിന് അപേക്ഷിച്ചപ്പോള് ജാതിവ്യവസ്ഥ അവി ടെയും ഗുര്‍പ്രീതിനെ വേട്ടയാടി....!!!!! ദലിതന് വ്യവസായം തുടങ്ങുകയോ? അത് വര്‍ണവ്യവസ്ഥയുടെ ലംഘനമല്ലേ? ഒരു ബാങ്കുകാരും ലോണ് കൊടുക്കാന് തയാറായില്ല. ഗവണ്‍മെന്റ് എഞ്ചിനീയറായ ഹര്‍പ്രീതിന്റെ അച്ഛന് തന്റെ സ്വത്തുക്കളെല്ലാം വിറ്റ്4കോടി സംഘടിപ്പിച്ച് ഗുര്‍പ്രീതിന്റെ വ്യവസായ സംരംഭത്തിന് മുതല് മുടക്കാന് തയാറായി. ഒടുവില് ബാങ്ക് ഓഫ് മഹാരാഷ്ട്ര 4.7 കോടി ലോണ് അനുവദിച്ചു. വി സി ഫണ്ട് 8.5 കോടിയും അനുവദിച്ചു. അങ്ങനെ 20013 ല് ഗുര്‍പ്രീ തിന്റെ ഉടമസ്ഥതയില് 'എംജിഎം ഇന്‍ഫ്രാ ഡെവലപ്‌മെന്റ് സൊല്യൂ ഷന്‍സ് പ്രൈ. ലിമിറ്റഡ്' ആരംഭിച്ചു.....!!!!! ആ സ്ഥാപനത്തിന്റെ CEO ആണ് ഇന്ന് ഗുര്‍പ്രീത് സിങ് എന്ന 30 കാരന് ദലിതന്...!!!! (ചിത്രത്തില് ടര്‍ബന് ധരിച്ചയാള്)അതെ, ഗുര്‍പ്രീത് ഒറ്റദിവസം കൊണ്ട് ഒരു റോമാ നഗരം തീര്‍ക്കാനുള്ള ശേഷി ദലിതനേയുള്ളൂ...!!!! ഈ ഭീംപുത്രന് അഭിവാദ്യങ്ങള്....!!!! ജയ്ഭീം...!!!!!\nat മാർച്ച് 23, 2016


മാവേലിക്ക് അച്ചടക്കനടപടി!!! – ഉള്‍ക്കാഴ്ച\nസര്‍ക്കാര് ഓഫീസുകളില് പ്രവൃത്തി സമയത്ത് ഓണാഘോഷം വേണ്ടെന്നു നിര്‍ദ്ദേശിച്ചത് മുഖ്യമന്ത്രി പിണറായി വിജയനാണ്. മുഖ്യമന്ത്രി പറഞ്ഞത് അതേപടി നടപ്പാക്കാനുള്ള നടപടികളുമായി സര്‍ക്കാര് മുന്നോട്ടുനീങ്ങുകയാണ്. ഇതു സംബന്ധിച്ച ഉത്തരവ് അഥവാ പരിപത്രം എന്ന സര്‍ക്കുലര് പൊതുഭരണ വകുപ്പ് പുറത്തിറക്കിക്കഴിഞ്ഞു. മാവേലിനാട് സൃഷ്ടിക്കാനുള്ള വ്യഗ്രതയില് സ.പിണറായി വിജയന് പാവം മാവേലിയെ അച്ചടക്കനടപടിക്കു വിധേയനാക്കി!!!\nTagged CIRCULAR, K S R T C, OFFICE, ONAM, PINARAYI VIJAYAN, RESTRICTION, V S SYAMLAL\nPrevious Post അവിടെ കാലഹന്ദി, ഇവിടെ എടമലക്കുടി\nNext Post ശരികേടുകളുണ്ട്, ശരികളാണ് കൂടുതല്


2. ദിനവൃത്താന്തം 26 - മലയാളം ബൈബിള്\n2. ദിനവൃത്താന്തം 26\n1യെഹൂദാജനം എല്ലാവരും ചേർന്ന് പതിനാറു വയസ്സുപ്രായമുള്ള ഉസ്സീയാവിനെ അവന്റെ അപ്പനായ അമസ്യാവിന് പകരം രാജാവാക്കി.\n2രാജാവ് തന്റെ പിതാക്കന്മാരെപ്പോലെ നിദ്രപ്രാപിച്ചശേഷം ഏലോത്ത് പുതുക്കി പണിതതും അതിനെ യെഹൂദാ ദേശത്തോട് ചേർത്തതും ഉസ്സീയാവ് തന്നെ.\n3വാഴ്ചതുടങ്ങിയപ്പോൾ പതിനാറ് വയസ്സായിരുന്ന ഉസ്സീയാവ് അമ്പത്തിരണ്ട് സംവത്സരം യെരൂശലേമിൽ വാണു. അവന്റെ അമ്മയുടെ പേർ യെഖൊല്യാ എന്നായിരുന്നു. അവൾ യെരൂശലേംകാരത്തി ആയിരുന്നു.\n4അവൻ തന്റെ അപ്പനായ അമസ്യാവ് തുടക്കത്തിൽ ചെയ്തതുപോലെ യഹോവയ്ക്ക് പ്രസാദമായുള്ളത് ചെയ്തു.\n5ദൈവിക ദർശനം പ്രാപിച്ച സെഖര്യാവിന്റെ ആയുഷ്കാലത്ത് അവൻ ദൈവത്തെ അന്വേഷിച്ചു: അവൻ യഹോവയെ അന്വേഷിച്ച കാലത്തോളം ദൈവം അവന് അഭിവൃദ്ധി നല്കി.\n6അവൻ പുറപ്പെട്ട് ഫെലിസ്ത്യരോട് യുദ്ധം ചെയ്ത് ഗത്തിന്റെയും, യബ്നെയുടെയും, അസ്തോദിന്റെയും മതിലുകൾ ഇടിച്ചുകളഞ്ഞു; അസ്തോദ് ദേശത്തും ഫെലിസ്ത്യരുടെ ഇടയിലും പട്ടണങ്ങൾ പണിതു.\n7ദൈവം, ഫെലിസ്ത്യർക്കും ഗൂർ-ബാലിൽ പാർത്ത അരാബ്യർക്കും മെയൂന്യർക്കും നേരെ അവന് വിജയം നൽകി.\n8അമ്മോന്യരും ഉസ്സീയാവിന് കാഴ്ച കൊണ്ടുവന്നു; അവൻ അത്യന്തം പ്രബലനായിത്തീർന്നതുകൊണ്ട് അവന്റെ ശ്രുതി ഈജിപ്റ്റ് വരെ പരന്നു.\n9ഉസ്സീയാവ് യെരൂശലേമിൽ കോൺവാതില്ക്കലും താഴ്വരവാതില്ക്കലും മതിൽ തിരിവിങ്കലും ഗോപുരങ്ങൾ പണിത് സുരക്ഷിതമാക്കി.\n10താഴ്വരയിലും സമഭൂമിയിലും വളരെ കന്നുകാലികൾ ഉണ്ടായിരുന്നതുകൊണ്ട്, അവൻ മരുഭൂമിയിൽ ഗോപുരങ്ങൾ പണിതു, അനേകം കിണറുകളും കുഴിപ്പിച്ചു; കൃഷിയിൽ തൽപ്പരനായിരുന്നതിനാൽ അവന് മലകളിലും കർമ്മേലിലും കൃഷിക്കാരും മുന്തിരിത്തോട്ടക്കാരും ഉണ്ടായിരുന്നു.\n11കൂടാതെ ഉസ്സീയാവിന് പടയാളികളുടെ ഒരു സൈന്യവും ഉണ്ടായിരുന്നു; അവർ കാര്യവിചാരകനായ യെയീയേലും പ്രമാണിയായ മയശേയാവും എടുത്ത എണ്ണപ്രകാരം ഗണംഗണമായി രാജാവിന്റെ സേനാപതികളിൽ ഒരുവനായ ഹനന്യാവിന്റെ നേതൃത്വത്തിൽ യുദ്ധത്തിന് പുറപ്പെടും.\n12യുദ്ധവീരന്മാരായ തലവന്മാർ ആകെ രണ്ടായിരത്തി അറുനൂറ്.\n13അവരുടെ അധികാരത്തിൻ കീഴിൽ ശത്രുക്കളുടെ നേരെ രാജാവിനെ സഹായിപ്പാൻ മഹാവീര്യത്തോടെ യുദ്ധം ചെയ്യുന്നവരായി മൂന്നുലക്ഷത്തി ഏഴായിരത്തി അഞ്ഞൂറു പേരുള്ള ഒരു സൈന്യം ഉണ്ടായിരുന്നു.\n14ഉസ്സീയാവ് സർവ്വ സൈന്യത്തിനും, പരിച, കുന്തം, തലക്കോരിക, കവചം, വില്ല്, കവിണക്കല്ല്, എന്നിവ ഉണ്ടാക്കിക്കൊടുത്തു.\n15അവൻ, അസ്ത്രങ്ങളും വലിയ കല്ലുകളും തൊടുക്കുവാൻ ഗോപുരങ്ങളുടെയും കൊത്തളങ്ങളുടെയും മേൽ കൌശലപ്പണിക്കാർ രൂപകൽപ്പന ചെയ്ത യന്ത്രങ്ങൾ, യെരൂശലേമിൽ സ്ഥാപിച്ചു; അവൻ പ്രബലനായിത്തീരുവാൻ തക്കവണ്ണം അതിശയകരമായി ദൈവിക സഹായം ലഭിച്ചതു കൊണ്ട് അവന്റെ ശ്രുതി എല്ലായിടത്തും പരന്നു.\n16എന്നാൽ ബലവാനായപ്പോൾ അവന്റെ ഹൃദയം അവന്റെ നാശത്തിനായി നിഗളിച്ചു; അവൻ തന്റെ ദൈവമായ യഹോവയോട് പാപം ചെയ്ത് ധൂപപീഠത്തിൽ ധൂപം കാട്ടുവാൻ യഹോവയുടെ ആലയത്തിൽ കടന്നുചെന്നു.\n17അസര്യാ പുരോഹിതനും അവനോടുകൂടെ ധൈര്യശാലികളായ യഹോവയുടെ എൺപത് പുരോഹിതന്മാരും അവന്റെ പിന്നാലെ അകത്ത് ചെന്ന് ഉസ്സീയാ രാജാവിനെ വിലക്കി,അവനോട്:\n18“ഉസ്സീയാവേ, യഹോവയ്ക്ക് ധൂപം കാട്ടുന്നത് നിനക്ക് അനുവദിച്ചിട്ടില്ല; ധൂപം കാട്ടുവാൻ വിശുദ്ധീകരിക്കപ്പെട്ട, അഹരോന്യരായ പുരോഹിതന്മാർ ഉണ്ടല്ലോ? നീ ലംഘനം ചെയ്തിരിക്കയാൽ വിശുദ്ധമന്ദിരത്തിൽ നിന്ന് പുറത്ത് പോകുക; നിന്റെ ദൈവമായ യഹോവയുടെ മുമ്പാകെ നീ മാനിക്കപ്പെടുകയില്ല” എന്ന് പറഞ്ഞു.\n19ധൂപം കാട്ടുവാൻ കയ്യിൽ ധൂപകലശം പിടിച്ചിരിക്കെ ഉസ്സീയാവ് കോപിച്ചു; അവൻ പുരോഹിതന്മാരോട് കോപിച്ചുകൊണ്ടിരിക്കുമ്പോൾ തന്നേ യഹോവയുടെ ആലയത്തിൽ ധൂപപീഠത്തിന്റെ അരികെ വെച്ച് പുരോഹിതന്മാർ കാൺകെ അവന്റെ നെറ്റിയിൽ കുഷ്ഠം പൊങ്ങി.\n20മഹാപുരോഹിതനായ അസര്യാവും സകലപുരോഹിതന്മാരും അവനെ നോക്കി, അവന്റെ നെറ്റിയിൽ കുഷ്ഠം പിടിച്ചിരിക്കുന്നത് കണ്ടിട്ട് അവനെ വേഗത്തിൽ അവിടെനിന്ന് പുറത്താക്കി; യഹോവ അവനെ ശിക്ഷിച്ചതിനാൽ അവൻ തന്നേ പുറത്തുപോകുവാൻ ബദ്ധപ്പെട്ടു.\n21അങ്ങനെ ഉസ്സീയാരാജാവ് മരണപര്യന്തം കുഷ്ഠരോഗിയായിരുന്നു; അവൻ യഹോവയുടെ ആലയത്തിൽനിന്ന് ഭ്രഷ്ടനായിരുന്നതിനാൽ ഒറ്റപ്പെട്ട ഒരു ഭവനത്തിൽ കുഷ്ഠരോഗിയായി താമസിച്ചു. അവന്റെ മകനായ യോഥാം രാജധാനിക്ക് മേൽവിചാരകനായി ദേശത്തിലെ ജനത്തിന് ന്യായപാലനം ചെയ്തുവന്നു.\n22ഉസ്സീയാവിന്റെ മറ്റുള്ള വൃത്താന്തങ്ങൾ ആദ്യവസാനം ആമോസിന്റെ മകനായ യെശയ്യാപ്രവാചകൻ എഴുതിയിരിക്കുന്നു.\n23ഉസ്സീയാവ് അവന്റെ പിതാക്കന്മാരെപ്പോലെ നിദ്രപ്രാപിച്ചു; “അവൻ കുഷ്ഠരോഗിയല്ലോ” എന്ന് പറഞ്ഞ് അവർ രാജാക്കന്മാർക്കുള്ള ശ്മശാനഭൂമിയിൽ അവന്റെ പിതാക്കന്മാരോടൊപ്പം അവനെ അടക്കം ചെയ്തു; അവന്റെ മകനായ യോഥാം അവന് പകരം രാജാവായി.\n< 2. ദിനവൃത്താന്തം 25\n2. ദിനവൃത്താന്തം 27 >